ישיבת מליאה, כנסת 25, פרוטוקול מספר 120, 2023-11-29 00:00

אמיר אוחנה: חברות וחברי הכנסת, אני פותח את ישיבת הכנסת

אמיר אוחנה:  היום יום רביעי, ט"ז בכסלו התשפ"ד, 29 בנובמבר 2023

אמיר אוחנה:  הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –      לקריאה ראשונה, מטעם הממשלה: הצעת חוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד–2023

דן מרזוק:      לקריאה ראשונה, מטעם הכנסת: הצעת חוק קליטת חיילים משוחררים (תיקון מס' 25) (מימון שכר לימוד מלא ללוחמים), התשפ"ד–2023, של חברי הכנסת אופיר כץ, אלי דלל, שרון ניר, מיכאל מרדכי ביטון וקבוצת חברי כנסת

דן מרזוק:      החלטת ועדת הפנים והגנת הסביבה בעניין פיצול הצעת חוק התכנון והבנייה (תיקון מס' 149 והוראת שעה – חרבות ברזל), התשפ"ד–2023

דן מרזוק:       תקנות שעת חירום (חרבות ברזל) (התמודדות עם תקיפות סייבר חמורות במגזר השירותים הדיגיטליים ושירותי האחסון), התשפ"ד–2023

דן מרזוק:  תודה

אמיר אוחנה: תודה למזכיר הכנסת

אמיר אוחנה: נעבור לנושא הראשון על סדר-היום: שאילתות דחופות

אמיר אוחנה:  נתחיל בשאילתה של חבר הכנסת גלעד קריב לשרת התחבורה והבטיחות בדרכים בנושא: תחבורה ציבורית בכל ימות השבוע בזמן המצב המיוחד בעורף

אמיר אוחנה:  אני מזמין לדוכן את סגן שרת התחבורה והבטיחות בדרכים, הרב אורי מקלב

אמיר אוחנה:  חבר הכנסת גלעד קריב, בבקשה

גלעד קריב: אדוני היושב-ראש, אדוני סגן השרה, בוקר טוב

גלעד קריב:  כרגע מיליון אזרחים פונו מבתיהם, רבים מהם ללא רכביהם הפרטיים

גלעד קריב:  חיילים רבים נדרשים להגיע למקום השירות וליעדים נוספים, לרבות בשבתות

גלעד קריב:      רצוני לשאול:     מדוע כל עוד נמשך המצב המיוחד בעורף והגיוס הנרחב של המילואים, לא מופעלת תחבורה ציבורית בכל ימות השבוע, בדגש על קווים בין-עירוניים? תודה

אורי מקלב: תודה רבה

אורי מקלב:  אני מתכבד להשיבך בשם השרה

אורי מקלב:  עם פרוץ מלחמת חרבות ברזל משרד התחבורה והבטיחות בדרכים נערך מיידית למתן מענה לצרכים התחבורתיים הנובעים מן המציאות המלחמתית

אורי מקלב:      ההחלטה בדבר הפעלת שירותי תחבורה ציבורית והיסעים בסוף שבוע נבחנה ונבחנת בהערכות מצב שבועיות שמקיימים הצוותים המקצועיים במשרד התחבורה

אורי מקלב:  הבחינה נעשית בעיקר מתוך הסתכלות על צרכים אפשריים של כוחות הביטחון

אורי מקלב:  במהלך שבועות המלחמה הראשונים הופעלו לרוב שירותי היסעים לחיילים, שהתמקדו מטבע הדברים בשירות הבין-עירוני, וההסעות היו בחינם ומיועדות לכוחות הביטחון ולמקבלי צו 8

אורי מקלב:       במסגרת זו משרד התחבורה פנה גם למשרד הביטחון, ועד כה נענה שאין דרישה מצידו להפעלת תחבורה ציבורית בשבת

אורי מקלב:  עוד נציין שבסופי השבוע שבהם הופעלה מערכת ההיסעים, מספר המשתמשים היה נמוך ביותר

אורי מקלב:       נוכח עמדת משרד הביטחון ומיעוט המשתמשים, החל מסוף השבוע של 10 בנובמבר 2023 הופסקו שירותי ההיסעים או התחבורה הציבורית במהלך סופי השבוע

אמיר אוחנה: שאלת המשך

אמיר אוחנה:  חבר הכנסת קריב, בבקשה

גלעד קריב: אדוני סגן השר, תודה

גלעד קריב:  חשוב גם לציין שהעמדה של המשרד התקבלה על דעת בג"ץ בהכרעה בעתירה, אבל השאלה המקורית שלי התייחסה לעוד אוכלוסייה, אוכלוסייה שביקרתי אתמול בים המלח

גלעד קריב:  חברי כנסת ושרים אחרים גם ביקרו, ובכל רחבי הארץ

גלעד קריב: ובהקשר הזה אני גם אוסיף שעל פי הנתונים שלכם, בסופי השבוע שבהם הפעלתם את הקווים, דובר על נסועה של 2,500 איש; האם הקבוצה הזאת לא ראויה להסדר, גם אם בתכיפות נמוכה? בכל זאת – 2,500 אנשים, רבים מהם משרתי מילואים, אולי מפונים

גלעד קריב:  האם אין מקום – אני שב ושואל – בגלל אוכלוסיית המפונים, עדיין להפעיל קווי תחבורה ציבורית במתכונת מצומצמת?     

אורי מקלב: בדבריי הראשונים לא הזכרתי את בג"ץ, אפילו שהייתי יכול מייד לציין את בג"ץ, לשיטתך

גלעד קריב: נכון, אתה רואה שאני גלוי, לא מסתיר דברים

אורי מקלב: אני הרי יודע את הדבר הזה

אורי מקלב:  רציתי קודם לענות את התשובה שמבחינתי היא לא קשורה לבג"ץ

אורי מקלב:  בג"ץ, מבחינתך, בוודאי, אולי מייתר את השאילתה שלך - -     

גלעד קריב: לא

גלעד קריב:  הסברתי מדוע לא

אורי מקלב: - - ואני מניח שגם שאלת את השאילתה עוד לפני שידעת את התשובה של הבג"ץ

אורי מקלב:  אבל כן, צריך להגיד שכל הדברים האלה היו לפני הבג"ץ

אורי מקלב:  אני גם אצטט כמה משפטים מתוך ההחלטה של בג"ץ

אורי מקלב:  אני כן אציין שהמספרים שאתה מדבר עליהם הם לא אותם מספרים

אורי מקלב:  גם בתשובת בג"ץ יש את הטבלה של המספרים, של השימושים, ומדובר בנוסע אחד או שניים, אבל בלי קשר לזה יש גם ירידה

אורי מקלב:  יש ירידה במספרים באופן דרמטי

אורי מקלב:  זה שזה עבר מהרכבת לתחבורה הציבורית – יכול להיות, אבל אם אתה מסתכל על סך הכול, אתה לא מדבר על מספרים כאלה, המספרים הרבה יותר נמוכים

אורי מקלב:      כל זה כבר נאמר, ואני אציין מה שבג"ץ אומר: "הינה כי כן, תיאור הדברים שלעיל מלמד כי לא כצעקתה

אורי מקלב:  משרד התחבורה קיים מדי שבוע הערכה מקצועית, ובמסגרתה נבחנו נתוני הביקוש לשירותי התחבורה הציבורית בסוף השבוע ועלויות ההפעלה לצד הנסיבות הביטחוניות והצרכים החיוניים, ועל פיהם הוחלט אם יש להפעיל תחבורה ציבורית בסוף השבוע המתקרב"

אורי מקלב:      הנושא של חירום בשבת היה נטוע היטב "בנתונים הרלוונטיים לעניין, ובכלל זה היעדר ביקוש מצד מערכת הביטחון והציבור מחד גיסא", וגם "מההתכתבות בין משרד התחבורה למשרד הביטחון עולה כי אין דרישה מצד האחרון", היינו, משרד הביטחון, "להפעלת תחבורה - - - ועמדה דומה הועלתה גם בהתכתבות בין אגף התקציבים", שהוא גם ממש לא היה מוכן לאשר תקציבים בעניין הזה, והוא נלחם במשרד התחבורה

אורי מקלב:      "ומהנתונים שהוצגו לעיל ניתן ללמוד", בג"ץ מסיים ואומר, "כי הביקוש לרכבת פחת באופן משמעותי עם הזמן, והביקוש לאוטובוסים, הגם שעלה במידה מסוימת, עמד על שיעור נמוך במונחים אבסולוטיים, באופן שלא מצדיק את עלות התפעול - - - פשיטא כי קיומה של המלחמה כשלעצמה" – ובזה אני מסיים – "אינה גוזרת בהכרח את המסקנה כי קיים צורך ביטחוני או אזרחי המחייב את הפעלת התחבורה הציבורית בשבת ובמתכונת חירום בסופי שבוע, בוודאי כאשר הדבר אינו תואם את נתוני הביקוש בשטח"

גלעד קריב: אדוני, ברשותך, למען הגילוי הנאות אני רק אומר שהזכרתי את בג"ץ, לכן הגיעה שאלת ההמשך

גלעד קריב:  בבג"ץ המדינה התייחסה לאוכלוסייה אחרת, לאוכלוסיית המשרתים במילואים ובסדיר, ולכן השיח עם משרד הביטחון בהחלט ברור

גלעד קריב:  לכן באתי בשאלת ההמשך והזכרתי שיש אוכלוסייה של מיליון מפונים כרגע, שרובה לא התפנתה עם הרכבים הפרטיים

גלעד קריב:  השאלה היא אם משרד התחבורה לא צריך להעמיד למשל היסעים ממרכזי המפונים בים המלח, באילת, בכל ימות השבוע כל עוד נמשך המצב; על פי בג"ץ עולה שלא עשיתם בדיקה שנוגעת לצורכי המפונים, אלא רק בדיקה למול צה"ל

אורי מקלב: התשובה שלי, ואגיד לך בקווים כללים, המדינה, או משרד התחבורה, לפי הצרכים של פיקוד העורף, מקיים את מה שצריך לעשות ונותן מענים במשך כל השבוע, מה שצריך

אורי מקלב:  הדברים האלה מתואמים עם פיקוד העורף

אורי מקלב:      אני רק רוצה להגיד לך, כשאתה מדבר על כל ימות השבוע – מה לעשות, גם בשאילתה שלך אתה קורא לכל ימות השבוע

אורי מקלב:  בעיניי יש שישה ימים בשבוע - -     

גלעד קריב: גם בעיניי

גלעד קריב:  נכון

אורי מקלב: - - ויש יום אחד, שהוא יום השבת, שהוא יום אחר

אורי מקלב:  ויום השבת הוא יום שניתן לנו ממתן תורה, והוא נכס יסוד

גלעד קריב: מוסכם עלינו, אדוני סגן השר

גלעד קריב:  נכון, אבל הדרך שבה אתה מציין את היום הקדוש היא לאו דווקא הדרך של המפונים

אורי מקלב: עם כל הכבוד, אתה כבר שואל שאלה שלישית בעניין הזה

אורי מקלב:  תן לי לסיים

אורי מקלב:  שמעתי את דבריך בקשב רב

גלעד קריב: בבקשה

גלעד קריב:  כן, אדוני

אורי מקלב: והשבת היא נכס היסוד של מסורת ישראל לאורך כל הדורות, אלפי שנים

אורי מקלב:  ואני אומר לך שוב, לא הייתה תחבורה ציבורית בשבת גם בשבועות שזה פעל

אורי מקלב:  והניסיון, ומה שהיה, היה מענה לצורכי החירום וביטחון – בזה הדברים האלה

אורי מקלב:  ולכן, כמו שאר הדברים במדינת ישראל, והרבה יותר מזה, המענים שניתנו – ניתנו מענים נקודתיים, אחרי שנבחנו לצורך מה שקיים ומה שצריך

אורי מקלב:  משרד התחבורה, לאורך כל התקופה הזו מפרוץ המלחמה – אני הייתי בחמ"ל של משרד התחבורה ממוצאי שמחת תורה – נתן מענים מיוחדים באופן בלתי רגיל, בתוך בתי המלון, עם מה שצריך שם, שאטלים והסעות, והנפקות רב-קו, ורב-קו יומי חופשי בחינם

אורי מקלב:  מציינים את שביעות הרצון ממשרד התחבורה

אורי מקלב:  משרד התחבורה - - -     אני רוצה להגיד לך משהו גם בנושא השבת

אורי מקלב:  בנושא השבת, הניסיון הזה, שאני לא יודע אם אתה עומד – אבל אין ספק שיש כאלה שמנסים לקדם אג'נדות של תחבורה ציבורית על הגב והציר של מצב החירום, וזה מה שהם עושים – מנסים לשפר עמדות תוך כדי מלחמה

אורי מקלב:  תוך כדי מלחמה עם השבת מנסים לשפר עמדות - - -      

גלעד קריב: לפחות לא עושים את זה עם כספים קואליציוניים, אדוני סגן השר, בזמן לחימה

אורי מקלב: מנסים לעשות את זה בחסות המצב המלחמתי והחירום

אורי מקלב:  וגם בג"ץ גילה זאת, גם לטענתך, הבג"ץ גילה זאת, ואמר את דברו בעניין

גלעד קריב: לא, אבל זאת לא הייתה שאלתי

אורי מקלב: אבל אני לא צריך להגיע לבג"ץ

אורי מקלב:  אני גם מאמין בדברים האלה, ואנחנו יודעים שמתן השירותים ביום השבת לא קשור עכשיו למצב מלחמה, המשק חזר או לא חזר רגיל

אורי מקלב:  יש הרבה שירותים שהם בשבת, וברוך השם, מדינת ישראל שומרת בחוק-יסוד את שמירת השבת ואת זה שלא נעשית מלאכה בשבת, וכולל השירותים שמדינת ישראל נותנת

אורי מקלב:  ולשמחתי, גם השירותים הפרטיים, רוב המסחר ובוודאי רוב התעשייה, לא פועלים בשבת

גלעד קריב: טוב מאוד

אורי מקלב: וקופות החולים לא עובדות בשבת, ועוד הרבה דברים של מתן שירותים שיכול להיות שהם חשובים

אורי מקלב:  גם לא טיפות חלב

אורי מקלב:  אתה יכול להאריך בזה הרבה דברים

אורי מקלב:  שבת הוא יום המנוחה, יום שלא נעשית בו במלאכה

גלעד קריב: גם אנחנו בעד יום המנוחה, אדוני

גלעד קריב:  מדינת ישראל לא התמודדה עם רבע מיליון מפונים שהוצאו מבתיהם

גלעד קריב:  ולכן השאלה שלי, כדי שלא יהיה חשש לניצול אג'נדות, הייתה מאוד מדויקת על מצב החירום

אורי מקלב: קיבלת על כל הדברים האלה

אמיר אוחנה: חבר הכנסת קריב, סגן השרה השיב

גלעד קריב: אדוני, אני מציע שתשוחחו עם המפונים בים המלח ובאילת

אורי מקלב: מעניין, קיבלת תשובות, לא הייתי צריך להביא חיזוקים של בג"ץ, אני אמרתי את זה מעצמי

אורי מקלב:  אבל אתה קיבלת, אתה, שמאמין בתשובה שלו, ראה את כל זה לנגד עיניו, ואמר את המילים שאני ציטטתי

גלעד קריב: אני מקווה שגם אדוני סגן השר מקבל את תשובתו של בג"ץ, בין אם הוא אוהב אותה ובין אם לא, כתשובה שמחייבת את כולנו

אורי מקלב: לכן, אני רק אמרתי – לשיטתך

אורי מקלב:  לשיטתי, לא הייתי צריך להגיע לזה

גלעד קריב: לא, לשיטתי ההכרעה של בג"ץ ראויה, אדוני, רק שהיא מתייחסת לחיילים, ולא מתייחסת לרבע מיליון מפונים

אורי מקלב: היא מתייחסת לכל נושא התחבורה הציבורית בדרישות שיש

אמיר אוחנה: יסלח לי סגן השרה

אמיר אוחנה:  חבר הכנסת קריב, סגן השרה כהרגלו השיב באריכות, בפירוט ובענייניות

גלעד קריב: אני יודע מה היושב-ראש הולך לומר, אז אני הולך להתיישב

אורי מקלב: ללמוד גמרא אני לא דורש ממך, אבל ללמוד בג"ץ אני כן דורש ממך שתדע

אורי מקלב:  אני יודע ללמוד

אורי מקלב:  אני לומד גמרא, אבל את הדברים הפשוטים של בג"ץ אני גם יודע ללמוד

אורי מקלב:  והדברים האלה - - -     

גלעד קריב: א

גלעד קריב:  אתה דורש ממני גם ללמוד גמרא, וזה בסדר

גלעד קריב:  ואני אדרוש מנכדיך ללמוד אנגלית ומתמטיקה - - -      

אורי מקלב: אבל אני ציטטתי לך, "פשיטא כי קיומה של המלחמה כשלעצמה אינה גוזרת בהכרח את המסקנה כי קיים צורך ביטחוני או אזרחי" – זה לא מילים, זה לא מילים – "המחייב את הפעלת - - -" זה לא דברים פשוטים

אורי מקלב:  אז אתה - - -     

גלעד קריב: - - - לא בדקתם את האזרחי

אמיר אוחנה: סגן השר סיים? אני מודה לך מאוד על המענה המפורט

אמיר אוחנה:       נעבור לשאילתה הבאה

אמיר אוחנה:  השאילתה הדחופה הבאה היא של חבר הכנסת סימון מושיאשוילי לשר לביטחון לאומי, בנושא: צמצום שעות החופשות לאסירים, כביכול מפני חשש לשלומם בעת המלחמה

אמיר אוחנה:  אני מזמין את השר לביטחון לאומי, חבר הכנסת איתמר בן גביר, לדוכן

אמיר אוחנה:  חבר הכנסת סימון מושיאשוילי, בבקשה

סימון מושיאשוילי: ראשית, אדוני השר, אני מכבד ומוקיר את זה שהגעת לכאן

סימון מושיאשוילי:  השאילתה ששלחתי היא בנוגע לצמצום שעות החופשות לאסירים, אסירים פליליים כמובן, מפני חשש לשלומם בעת המלחמה

סימון מושיאשוילי:       נודע לי, ללשכתי, שהשב"ס מצמצם את שעות החופשה המגיעה לאסירים

סימון מושיאשוילי:  בתחילה נשללו החופשות כליל, ולאחרונה צומצמו, כביכול מחשש לשלום האסירים אם ייקלעו לאזעקה ולא יהיה להם מרחב מוגן בקרבת מקום

סימון מושיאשוילי:      רצוני לשאול:     

סימון מושיאשוילי: האם לכל האסירים בבתי הכלא יש מרחבים מוגנים בקרבתם?     

אמיר אוחנה: תודה רבה

אמיר אוחנה:  השר, בבקשה

איתמר בן גביר: אדוני היושב-ראש, חבריי השרים, חבריי חברי הכנסת, קודם כול, אני חזרתי מישיבת קבינט, אחרי זה הייתה לי עוד ישיבה בחמש לפנות בוקר, בשבע המשכנו לעבוד על דברים אחרים

איתמר בן גביר:  אני הגעתי לכאן כי אני מכבד אותך, אני מכבד את הכנסת

אמיר אוחנה: את המוסד

איתמר בן גביר: אמרתי – אני מכבד אותך, ומכבד את הכנסת, אני מכבד את חבריי השרים ואת כל מי שנמצא כאן וכמובן את השואל הנכבד

איתמר בן גביר:  לכן היה לי חשוב לבוא לכאן, למרות חוסר בשעות שינה

גלעד קריב: עדיף שתישן יותר, אדוני השר

איתמר בן גביר: לגבי שאלתך, חבר הכנסת

איתמר בן גביר:  לפני הכול אני אומר לך שמבחינתנו יש שינוי גם בעניין החופשות

איתמר בן גביר:  היה איזשהו נוהל חירום, אני תיכף אפרט

איתמר בן גביר:  הייתה הנחיה שלי לבדוק את זה עוד פעם, אתמול הייתה ישיבה בשב"ס, והחופשות יחזרו כתיקונן

איתמר בן גביר:       עכשיו אני רוצה בקצרה, ואחרי זה באמת בהרחבה

איתמר בן גביר:  לנוכח תמונת המצב, ובהיעדר יכולת לקיים את תנאי החופשה בדרך של הטלת משימה נוספת על כתפי המשטרה, הוחלט על אי-הוצאת אסירים לחופשות החל מיום 8 באוקטובר

איתמר בן גביר:  בתאריך 29 באוקטובר התקיימה הערכת מצב, הוחלט על הוצאה מדורגת של אסירים לחופשה

איתמר בן גביר:  ושוב, אתמול התקיים דיון בראשות ראש אגף האסיר בנושא הערכת מצב, ובכוונת ראש האגף להנחות על הוצאת אסירים לחופשות בהתאם לפקודות הנציבות

איתמר בן גביר:      פקודת בתי הסוהר מסדירה בסעיף 36(א) את סמכות השר לביטחון לאומי להעניק חופשה לאסירים, שזה למעשה מהווה טובת הנאה

איתמר בן גביר:  גובש נוהל 02

איתמר בן גביר: 2

איתמר בן גביר: 01 – חופשות אסירים

איתמר בן גביר:  יש עוד נוהל של פקודת נציבות בתי הסוהר – 04

איתמר בן גביר: 40

איתמר בן גביר: 00

איתמר בן גביר:  ועל רקע מצב הביטחוני ומה שקרה ב-7 באוקטובר הוחלט על כניסה למצב חירום במתקני הכליאה, תוך העלאת רמת הכוננות הארגונית וצמצום למינימום פעולות השגרה – זה היה מ-7 באוקטובר

איתמר בן גביר:       אני רוצה לציין שיציאתם של אסירים לחופשות מותנית גם בקביעת תנאים, ובצורך לפקח על ההתנהלות בחופשה על ידי משטרת ישראל, וגם הכתפיים של השוטרים שלנו, כמו שיודעים כולם, עמוסות מאוד

איתמר בן גביר:      אדגיש כי הגבלת האפשרות על הוצאת אסיר לחופשה נקבעה למשך שבועיים

איתמר בן גביר:  שוב, כמו שאמרתי, התקיימה הערכת מצב ב-29 באוקטובר, ואז הוחלט על הוצאה מדורגת של החופשות, וכאמור, אתמול הוחלט להחזיר את הדברים כתיקונם

איתמר בן גביר:       לגבי הנתונים, ששאלת גם עליהם – מתחילת המלחמה סך הכול 131 אסירים יצאו לחופשה

איתמר בן גביר:  עשרה אסירים יצאו ל-72 שעות; 59 אסירים – ל-48 שעות; 34 אסירים – ל-24 שעות; ו-28 אסירים יצאו לחופשה חריגה

איתמר בן גביר:       באשר לשאלה השנייה שלך, אם לכל האסירים בכלא יש מרחב מוגן – שב"ס אחראי לשלומם, לביטחונם, ואפילו בטרם 7 באוקטובר שירות בתי הסוהר ביצע מגוון רחב של פעולות של מוכנות למצב כמו שיש לנו היום בעורף

איתמר בן גביר:       תכליתן של כל הפעולות הללו הייתה לשמור על חיי השוהים ומתקנים, אסירים, עצורים, סגל ומבקרים, לרבות סרטוני הסברה, מיפוי מתקני הכליאה, הצבת מיגוניות, הקמה והכשרה של צוותי חילוץ, רכש, ציוד למחלצים, התקנת מערכות התרעה וכן הלאה

איתמר בן גביר:      שירות בתי הסוהר פועל ופעל לאור הנחיות פיקוד העורף

איתמר בן גביר:  גיבשו יחד עם מהנדסים של פיקוד העורף את תוכנית "הכי מוגן שיש", אשר תכליתה לאתר את המקום הכי מוגן בזמן האזעקה

איתמר בן גביר:  תוך כדי הלחימה עלה גם צורך להציב מרחבים מוגנים נוספים במתקני הכליאה, וכך עשו

איתמר בן גביר:       לסיכום: שירות בתי הסוהר פועל, פעל וימשיך לפעול כדי להבטיח את כל החיים של כל מי ששוהה בבתי הסוהר

אמיר אוחנה: תודה רבה

אמיר אוחנה:  שאלת המשך, ולאחר מכן שאלות נוספות

סימון מושיאשוילי: מכובדי השר, אני מודה על התשובה

סימון מושיאשוילי:  אני שמח ששב"ס קיים אתמול ישיבה בנושא

סימון מושיאשוילי:  לפיכך, מתי החופשות יחזרו לתיקונן? בסך הכול, אסיר שחטא הוא עדיין צלם אנוש

סימון מושיאשוילי:  נכון שהוא מעד, ואין חולק על זה, והוא משלם את חובו לחברה בעצם ישיבתו, מין עשיית תשובה שם – בתקווה של עשיית תשובה שם

סימון מושיאשוילי:  חשוב לנו – אנחנו במדינה מתוקנת – שאת מעט האור שקיים לאסירים הללו, לא ייקחו מהם

סימון מושיאשוילי:       בנוסף, מדוע הביקורים לא חזרו כמו שהיו? הרי כבר הולכים לבתי הספר, אנשים עובדים, המדינה מתנהלת

סימון מושיאשוילי:  ברוך השם, המדינה מתנהלת

סימון מושיאשוילי:  הביקורים – הרי אנחנו מענישים את המשפחות, את האישה ואת הילדים – הילדים שמשוועים לאותו אדם, לראות אותו פעם בחודש או פעם בחודש וחצי

סימון מושיאשוילי:  להחזיר את הביקורים זה דבר אלמנטרי

סימון מושיאשוילי:  לפעמים אותו אבא הוא המשענת היחידה של אותם ילדים או של אותה אישה, של אותה גברת

אמיר אוחנה: תודה רבה

סימון מושיאשוילי: אדוני, ברשותך, עוד נקודה אחת – זה גם כן דבר חשוב

אמיר אוחנה: שנייה

אמיר אוחנה:  אני אומר לשר: תיקח את השאלות הנוספות, ותענה - - -     

סימון מושיאשוילי: ההתייחדויות בבתי הכלא – אני שמח ששב"ס כל כך דואג ואחראי לאסירים

סימון מושיאשוילי:  אותן התייחדויות – היום ב-7:10 קיבלתי שיחה, לא עניתי לה ושלחו לי ווטסאפ, ואז חזרתי

סימון מושיאשוילי:  התקשרה אליי גברת מעמותת דרור, משהו כזה, והיא אומרת לי: תשמע, בזמנו בעלי היה, והשב"ס כן יכול לדאוג ולהבטיח

סימון מושיאשוילי:  אז למה לשלול את זה ממני?      לסיום, אדוני, אם יורשה לי: על שיחה בת דקה אחת הם משלמים שקל וחצי

סימון מושיאשוילי:  זה משהו שהתחיל לפני שלוש שנים או אולי אפילו יותר

סימון מושיאשוילי:  אני חושב שלשלם שקל וחצי לשיחה בת דקה, במיוחד לאסירים – היום ב-50 שקלים אנחנו מתקשרים חודש שלם ואולי אפילו חודשיים

אמיר אוחנה: תודה רבה לחבר הכנסת מושיאשוילי

אמיר אוחנה:  חבר הכנסת נאור שירי, ואחריו – חבר הכנסת יצחק פינדרוס

נאור שירי: תודה, אדוני היושב-ראש

נאור שירי:  בניגוד לחבר הכנסת סימון מושיאשוילי, שהודה לשר, אני רוצה להודות דווקא לך, שעדיין שומר על כבודה ותפקידה החשוב של הכנסת בקיום תפקידו של השר להגיע ולענות על שאילתות

נאור שירי:      השאילתה שלי היא, כמובן, מהשבוע שעבר

נאור שירי:  לאחרונה חולקו עשרות אלפי נשקים לאזרחי ישראל במסגרות השונות

נאור שירי:  אני רוצה לשאול: כמה נשקים חולקו? מה המנגנון שבו מוחלט על חלוקת הנשקים? ומהם הקריטריונים לקבלת נשק ארוך? תודה

אמיר אוחנה: תודה רבה

אמיר אוחנה:  חבר הכנסת פינדרוס, ואחריו השואלת האחרונה – חברת הכנסת מירב בן ארי

יצחק פינדרוס: אדוני השר, יכול להיות שסימון שאל את זה בשאלת ההמשך, כי שמעתי רק את חלקה

יצחק פינדרוס:  בתי הספר חזרו לפעולה, וברוב מדינת ישראל פתחו את הדברים, ולא מגבילים

יצחק פינדרוס:  הדבר היחיד כמעט שנשאר מוגבל הוא ביקורי משפחות של אסירים

יצחק פינדרוס:  אין סיבה לקחת להם את הדבר האלמנטרי, הדבר הזה של המשפחות

יצחק פינדרוס:  מתי יוכלו לחזור ביקורי האסירים? תודה

אמיר אוחנה: תודה רבה

אמיר אוחנה:  חברת הכנסת בן ארי

אמיר אוחנה:  לאחר מכן השר ישיב

מירב בן ארי: תודה, אדוני היושב-ראש

מירב בן ארי:  אדוני השר, ברצוני לשאול: האם במשמרת שלך, כמובן בהמשך לדיון שנעשה היום בוועדה לביקורת המדינה – היועצים הפרטיים שלך, משרות האמון שלך, שימשו חלק בתהליך הנפקת רישיונות לאזרחים? אם שמת את היועצים שלך בתחום הזה, האם הם עברו הכשרה כלשהי כדי נשק לתת לאזרחים? תודה

אמיר אוחנה: כבוד השר, בבקשה

איתמר בן גביר: תודה

איתמר בן גביר:  קודם כול, לגביך, חבר הכנסת סימון, אני רוצה להודות לך על השאלות ועל הדאגה לזכויות אדם

איתמר בן גביר:  כפי שאמר בית המשפט העליון, זכויות אדם לא נעצרות בין חומות בתי הכלא

איתמר בן גביר:  במשך שנים ייצגתי לא מעט עצורים ואסירים, ואני חושב שבסופו של דבר, כמו שאמרת, ואמרת נכון, אסירים – צריך לשקם אותם, לפעול בניסיון להחזיר אותם למוטב

איתמר בן גביר:  אני כמובן מפריד, ואני מקווה שכולם יסכימו איתי שיש סוג אחר של אסירים, אותם אסירים ביטחוניים – השם המכובס – צריך להגיד את האמת: אותם מחבלים בבתי הכלא שערפו ראשים, רצחו תינוקות, אנסו נשים, ואני - - -     

סימון מושיאשוילי: - - - דיברתי רק על אסירים

איתמר בן גביר: לא, לא, לא, אני יודע, אני רק רוצה שהדברים יהיו ברורים: לגבי אותם מחבלים – שום שיקום, שום מדיניות של הכלה – האמת היא שתשעה חודשים, מאז שאני בתפקיד, אמרתי וחזרתי ואמרתי, ואגב לא פעם זכיתי לקיתונות של בוז מהאופוזיציה על המדיניות שלי, שצריך להפסיק את הקייטנות ולהפסיק את מה שקורה בבתי הכלא, ואני שמח שכולם התיישרו

איתמר בן גביר:  כולם נהיו בן גביר, וטוב שכך

איתמר בן גביר:  המדיניות – המדיניות מחלחלת

איתמר בן גביר:      אבל לגבי עניין הביקורים שציינת, אני בהחלט חושב שצריך להחזיר את הביקורים הללו לשגרה

איתמר בן גביר:  אני מזכיר שאני מבין מה קרה מ-7 באוקטובר

איתמר בן גביר:  אומר זאת שוב: השב"ס נכנס לכוננות, משטרת ישראל עובדת במתכונת חירום

איתמר בן גביר:  שני הגופים האלה צריכים לפקח על הביקורים

איתמר בן גביר:  שני הגופים האלה צריכים למעשה להוביל את הביקורים

איתמר בן גביר:  אתה לא יכול לצפות משב"ס, שהכתפיים שלו כל כך עמוסות – כל סיפור האסירים הביטחוניים, של המחבלים, של הנוח'בות, עם כל הסיפור של להתגונן בתוך בתי הכלא – תבינו, גם את זה עשינו: להקים כיתות כוננות של שב"ס בתוך בתי הכלא, לפעול במתכונת כזו ששב"ס ידע להגן על חומות בתי הכלא – לכן כל זה עבד בחירום

איתמר בן גביר:  היום המגמה היא לנסות להחזיר כמה שיותר לשגרה

איתמר בן גביר:  אני מעביר את ההנחיות האלה

איתמר בן גביר:  שוב, הדיון שנערך אתמול לא נערך בחלל ריק

איתמר בן גביר:  הוא נערך אחרי שהנחיתי ואמרתי: חברים, בואו ננסה להגיע כמה שיותר להחזיר את הדברים לשגרה

איתמר בן גביר:  הוא הדין בנושא ההתייחדויות – גם כאן אני אומר בצורה מפורשת וברורה שאנחנו צריכים לנסות להחזיר את הדברים כתיקונם, אבל עדיין צריך לזכור שמתכונת החירום נמשכת

איתמר בן גביר:  גם את זה צריך לזכור

איתמר בן גביר:      אני עצמי חתמתי רק לפני יומיים על עוד צו שמדבר על מתכונת חירום, והדברים האלה – גם צריך לדעת אותם

איתמר בן גביר:  חבר הכנסת פינדרוס, אני מקווה, שבתשובות שלי אני עונה גם על השאלות שלך

איתמר בן גביר:  העיקרון – כן, ברור, צריך לחזור ולנסות להחזיר לשגרה; המשימה והאתגרים הם בפני שירות בתי הסוהר, וחזקה – ואני גם אפקח על זה ואדאג שזה יבוצע – שינסו להחזיר כמה שיותר מהר

איתמר בן גביר:  אני לא רוצה לדבר כאן במונחים של זמן ושל התחייבויות

איתמר בן גביר:  אני לא רוצה לעשות דבר כזה, כי אני אף פעם לא נותן התחייבות שאני לא יכול לעמוד בה

איתמר בן גביר:  הרי זה לא תלוי רק בי

סימון מושיאשוילי: רק תזכור שבתי ספר, גני ילדים ומקומות עבודה פועלים כסדרם

איתמר בן גביר: זוכרים גם זוכרים, אבל רק נזכור שגם שב"ס וגם המשטרה – גם היום, כשאנחנו יושבים ומדברים כאן, המתכונת שלהם היא מתכונת חירום, ועל הכתפיים שלהם יש המון המון משקל, וגם את זה אני זוכר

אמיר אוחנה: אם השר מרשה לי להוסיף, שב"ס לקח חלק גם בלחימה ב-7 באוקטובר, באמצעות יחידת מצדה, יחידת ההתערבות

אמיר אוחנה:  שב"ס עובד במתכונת חירום קשה מאוד, עם עומס שמוטל על כתפיו

אמיר אוחנה:  אגב, כמובן הזכרת, השר, גם את משטרת ישראל, אבל מוצדק בהקשר זה גם להזכיר את רשות הכיבוי וההצלה, נציבות הכיבוי וההצלה, וזה גם הנושא של ההצעה לסדר-היום הבאה

אמיר אוחנה:  כל גופי המשרד לביטחון לאומי עובדים במאמץ רב מאוד כדי לחזק את הביטחון הלאומי

מירב בן ארי: למה השר לא עונה - - -     

אמיר אוחנה: השר לא סיים, השר עוד לא סיים

מירב בן ארי: לא, לגבי הכבאים בהצעה לסדר-היום

מירב בן ארי:  למה בוסו?      

אמיר אוחנה: בשם שר הביטחון, גופי ביטחון - - -      

מירב בן ארי: אז שיבוא סגן שר הביטחון, יש כאן שר ביטחון, לא?      

אמיר אוחנה: הממשלה החליטה ששר הביטחון הוא זה שאמור להשיב

מירב בן ארי: 38 שרים, אף שר? שלחו את בוסו לענות על הכבאים? על העוול?     

אמיר אוחנה: סליחה, סליחה, סליחה, סליחה

אמיר אוחנה:  שר הביטחון ביקש, וזה אומנם חריג, אבל זה אפשרי לפי התקנון - -     

מירב בן ארי: אגב, זאת גם אחריות שלו

אמיר אוחנה: - - לבקש משר אחר שישיב, ואני הסכמתי

מירב בן ארי: אין בעיה - - -     

איתמר בן גביר: אגב, בנושא של הכבאים, אני לא יודע איזה הצעה הולכת לעלות לסדר-היום, אבל אם מדובר - -      

מירב בן ארי: זה בדיוק על מה שאתה חושב

איתמר בן גביר: - - אבל אם מדובר על העניין של מה שאני חושב, עמדתי ידועה, ואת יודעת שאני פעלתי

מירב בן ארי: אבל צריך - - -     

איתמר בן גביר: את יודעת מצוין, חברת הכנסת בן ארי - -     

אמיר אוחנה: השר עוד לא סיים, רגע

איתמר בן גביר: - - מה אני עשיתי ובאיזה צד אני עומד

איתמר בן גביר:  לצערי זה תקוע במקום אחר, ודווקא כאן טוב שמשרד הביטחון ייתן את התשובות

איתמר בן גביר:      אבל אני רוצה להתקדם, כי אני חייב לכם תשובות

איתמר בן גביר:  חבר הכנסת שירי שאל לגבי כיתות הכוננות

איתמר בן גביר:  וזה גם קשור לתשובה אלייך, חברת הכנסת בן ארי

איתמר בן גביר:  אני חושב שמאז 7 באוקטובר למדו כולם, אגב, מה שאני אמרתי כאן כבר תשעה חודשים, שנשק מציל חיים, אקדח יכול להציל בית - -       

מירב בן ארי: תלוי מי מחזיק בנשק

איתמר בן גביר: - - רובה סער יכול להציל שכונה - -      

מירב בן ארי: הוא גם יכול לרצוח נשים

אמיר אוחנה: חברת הכנסת בן ארי, נא לאפשר לשר להשיב, בסדר?     

איתמר בן גביר: - - הוא יכול להציל עיר שלמה

איתמר בן גביר:  הניסיון במלחמה הראה לכולנו, שאיפה שהיה נשק – כשהיו כיתות כוננות שיכלו לתת מענה זה הציל חיים

איתמר בן גביר:  לכן אני מ-7 באוקטובר, לא אכחד, שמתי לעצמי מטרה לתת ולחמש כמה שיותר את עם ישראל – כמובן בהתאם לכללים, כמובן בהתאם לקריטריונים, אבל לאפשר לאנשים להגן על עצמם

איתמר בן גביר:       יש לנו משטרה חזקה מאוד

איתמר בן גביר:  צריך להודות על האמת, כאן במקום הזה

איתמר בן גביר:  קיתונות של בוז נשפכו על המשטרה בתשעת החודשים האחרונים - -     

מירב בן ארי: ממש לא, אף אחד לא שפך קיתונות של בוז על המשטרה

נאור שירי: ממש לא, ממש לא

נאור שירי:  תבדיל בין קיתונות של ביקורת עליך לבין המשטרה

אמיר אוחנה: אם אין מחלוקת, אז לא צריך לעורר אותה

אמיר אוחנה:  אם אין מחלוקת

מירב בן ארי: כן

איתמר בן גביר: - - ואני חושב שהיום כולם מבינים, אדוני היושב-ראש, כמה השוטרים שלנו היו גיבורים, כמה הם עצרו בגופם את האויב מלהגיע לשערי תל אביב

איתמר בן גביר:  אני אומר לכם, אני עובר בין משפחות הנופלים - - -     

אמיר אוחנה: תפקוד יוצא דופן, יוצא דופן, של המחוז הדרומי, של משמר הגבול ושל כל החטיבות, הימ"מ, תפקוד יוצא דופן

מירב בן ארי: ושל - - - הוא לא צריך לשכנע - - -      

אמיר אוחנה: בסדר

אמיר אוחנה:  אגב, גם את המובן מאליו צריך להגיד, ואם יש על זה הסכמה, מה טוב

מירב בן ארי: יופי - - -     

איתמר בן גביר: ולראות את כל השוטרים הגיבורים, איך הם יצאו, לפעמים אפילו בלי האקדח שלהם – ואם הם יוצאים עם האקדח, הם עומדים מול כלי נשק כבדים פי כמה וכמה – ואת המסירות ואת ההקרבה

איתמר בן גביר:  כולנו חייבים להגיד תודה למשטרת ישראל, וללוחמים וללוחמות

איתמר בן גביר:  כן הזכרתם, ונזכיר; אפשר להזכיר כל כך הרבה יחידות וחטיבות ואנשים שבאמת גיבורים

איתמר בן גביר:       אבל צריך לדעת שאי-אפשר לשים שוטר בכל רחוב; אי-אפשר לשים שוטר על כל בית

איתמר בן גביר:  לכן העניין הזה של כיתות הכוננות – תכף נדבר גם על הנשקים הפרטיים, שגם חברת הכנסת בן ארי שאלה, וזה פרויקט שאני מאוד מאוד גאה בו – אבל כיתות הכוננות הן דבר שמציל חיים, ופתחנו 800 כאלה

איתמר בן גביר:  אגב, היה כאן חטא קדמון, אדוני היושב-ראש

איתמר בן גביר:  היה מי שסגר את הכיתות האלה; היה מי שלקח את הנשקים האלה

איתמר בן גביר:  הוא עשה טעות חמורה

איתמר בן גביר:  זה לא הזמן להתחשבן

איתמר בן גביר:  אבל כן, מ-7 באוקטובר, אדוני היושב-ראש, אני עובר ממקום למקום, ממקום למקום, פותחים עוד כיתת כוננות ועוד כיתת כוננות ועוד

איתמר בן גביר:  אגב, כולם, חילונים ודתיים, ימנים ושמאלנים, בבאר שבע, בלוד, ברמלה, בקיסריה ובכפר שמריהו ובקיבוצים ובמושבים ובערים החרדיות, בכל מקום שיש לנו את הסמכות

איתמר בן גביר:  אגב, הסמכות ביהודה ושומרון, ארבעה קילומטר מהגבול, היא סמכות של משרד הביטחון, אבל איפה שלנו, למשרד לביטחון לאומי, יש סמכות, עושים את זה

איתמר בן גביר:       אני רוצה כאן לציין גם את המפכ"ל, גם את הסמפכ"ל, גם את ניצב בדימוס שמעון לביא, שנרתמו לנושא הזה מלא מלא

איתמר בן גביר:  תנ"צ אמיתי לוי – באמת אחד-אחד פעלו ועשו – אלי זיתון

איתמר בן גביר:  באמת כל כך הרבה גורמים שהתאחדו יחד כדי ליצור את הדבר הזה

איתמר בן גביר:       לשאלתך, חבר הכנסת שירי, עד כמה שאני זוכר, ושוב חבל שאתה לא שלחת אליי את השאילתה הזאת מראש - - -     

נאור שירי: שלחתי

איתמר בן גביר: לא, לא להיום

איתמר בן גביר:  להיום זה לא היה על שולחני

נאור שירי: שנזכיר את - - - אני אשמח

איתמר בן גביר: לא, אני אומר את זה לא כביקורת, אני פשוט באתי לכאן כדי לענות על שאילתה אחת, אבל אני עונה לך, אתה רואה שאני עונה לך

איתמר בן גביר:  עד כמה שאני זוכר, רובאי 03 ומעלה זה הקריטריון כדי להתקבל לכיתות הכוננות

איתמר בן גביר:  כמובן שהם עוברים הדרכה, כמובן שהם עוברים הסמכה

איתמר בן גביר:  יש להם סמכויות של מתנדבי משטרה, ואני רוצה להגיד לך שאני כל כך גאה

נאור שירי: אין סמכות

איתמר בן גביר: אני רוצה להגיד לך, שאנחנו כל כך גאים - -     

נאור שירי: אתה לא עונה

איתמר בן גביר: - - שחיים באמת של אנשים – אלה חיים של אנשים, תעזבו את הפוליטיקה, חברים

איתמר בן גביר:  אלה חיים של אנשים - -      

נאור שירי: לא קשור לפוליטיקה - - -       

מירב בן ארי: - - - כיתת כוננות זאת כיתה שאתה מחלק לה נשק

איתמר בן גביר: - - שיכולים להיות, בזכות כיתות הכוננות האלה

מירב בן ארי: מה הסמכויות של כיתת כוננות?      

איתמר בן גביר: אז אני הסברתי

איתמר בן גביר:  עוד פעם, יש להם סמכויות של מתנדבי משטרה

מירב בן ארי: אתה לא יודע, מה זה משטרה? אני אגיד לך: יש להם סמכות של כניסה לחצרות, איך אתה לא יודע את זה?     

איתמר בן גביר: מתנדבי משטרה, מתנדבי משטרה

נאור שירי: זה לא מתנדבי משטרה – זה קורס אחר

מירב בן ארי: לא, אתה לא יודע

איתמר בן גביר: בסדר, שאלת מה הסמכות

איתמר בן גביר:  הסברתי שיש להם סמכות של מתנדבי משטרה

נאור שירי: זה קורס אחר

נאור שירי:  למתנדבי משטרה קיצרתם את ההכשרה

נאור שירי:  כיתת כוננות זה משהו אחר

מירב בן ארי: אתה מחלק נשק ואתה לא יודע - - -     

אמיר אוחנה: על דבר אחד אני חושב שאין מחלוקת, יש להם סמכות להציל חיים, נכון? לפעול להגנה עצמית

אמיר אוחנה:  זה הסמכות וזו השליחות הכי חשובה שלהם

איתמר בן גביר: יש להם סמכות של מתנדבי משטרה

מירב בן ארי: אבל אדוני היושב-ראש, זה יותר מלהציל חיים, כי אם נגיד קורה אירוע

אמיר אוחנה: איזה אירוע?     

מירב בן ארי: לצורך העניין - -     

נאור שירי: הם מחשידים עכשיו מישהו ברחוב, יש להם סמכות - - -      

מירב בן ארי: - - שומעים ויכוח בין שני אנשים, אוקיי? האם הוא יכול להיכנס לחצר לשמע צעקות? אני שואלת אותך, אתה מחלק נשק

אמיר אוחנה: אגב, אם זה אירוע שמסכן חיים, כל אזרח, כל אזרח

איתמר בן גביר: גם אזרח יכול, גם אזרח יכול

נאור שירי: אבל אין דף שמסדיר את זה

נאור שירי:  בסדר, אם אתה קובע שיש, תראה לי דף שמסדיר את זה - - -      

איתמר בן גביר: אז אני אשיב, עכשיו אשיב

איתמר בן גביר:  קודם כול, אני לא ידעתי שאני נדרש כאן לתת קורס במשפטים, אבל אני אתן לכם למרות הכול

מירב בן ארי: מה קשור?     

משה סעדה: - - -     

איתמר בן גביר: אתן לכם, למרות הכול – חכה, חבר הכנסת סעדה, חבר הכנסת סעדה – עצות חינם, מה שנקרא, למרות שלא חשבתי שאני בא לתת לכם קורס

איתמר בן גביר:  גם אזרח, לפי חוק סדר הדין - - -     

מירב בן ארי: כששר מגיע לענות על שאילתה - - -      

איתמר בן גביר: תיתנו לי, בבקשה, תיתנו לי, בבקשה

יוראי להב-הרצנו: למה הוא מזלזל?     

אמיר אוחנה: השר, אני רק אגיד שהשאילתה של חבר הכנסת שירי מהשבוע שעבר היא בדיוק זו,  ומכיוון שהמענה שניתן לא היה מענה מלא, כמו שהשר נותן עכשיו, אני אפשרתי שאלה נוספת, את השאילתה של שבוע שעבר

איתמר בן גביר: זה בסדר

אמיר אוחנה: וזאת שאילתה שהוגשה למשרד

איתמר בן גביר: אז אני אומר עוד פעם, יש סמכות לכיתות הכוננות של מתנדבי משטרה

איתמר בן גביר:       לשאלתך, חברת הכנסת בן ארי, אם שומעים צעקה מחצרות ושומעים שיש איזשהו אירוע, גם סמכותו של אזרח, בלי להיות כיתת כוננות ובלי להיות כלום ובלי להיות מוסמך - -      

מירב בן ארי: - - -     

איתמר בן גביר: - - הוא מחויב לבוא ולהיכנס – אפילו מחויב, יש חוק לא תעמוד על דם רעך, כדי לנסות לעזור לאנשים; ואני אומר לך, שיש אפילו לאזרח סמכות של עיכוב

איתמר בן גביר:  להבדיל - - -      

מירב בן ארי: אני יודעת

איתמר בן גביר: תני לי, את שאלת שאלה, אני עונה לך

מירב בן ארי: אני שאלתי אותך מה הסמכות שניתנה לכוננות

איתמר בן גביר: - - להבדיל ממעצר - - -     

מירב בן ארי: אתה לא יודע

אמיר אוחנה: השר משיב

מירב בן ארי: לא, הוא לא יודע

אמיר אוחנה: ואם יהיו לכם שאלות נוספות, אפשר גם להגיש בכתב, ואני בטוח שהמשרד ישיב באריכות ובפירוט

מירב בן ארי: כן, אבל אתה יודע, מילא אני נתתי שאלה - - -     

נאור שירי: - - -      

מירב בן ארי: של נאור, זה היה מונח אצלו

אמיר אוחנה: השר נמצא פה

אמיר אוחנה:  השר, ככל שיהיה צורך במענה נוסף, בוודאי המשרד ידע להשיב בכתב

איתמר בן גביר: כן, אבל אני חושב שאני נותן להם מענה

מירב בן ארי: לא, אתה לא

איתמר בן גביר: שאל חבר הכנסת שירי מה הסמכות, אמרתי לו: מתנדבי משטרה

איתמר בן גביר:  שאלה חברת הכנסת בן ארי - - -     

מירב בן ארי: לא

נאור שירי: לא שאלתי את הסמכות

איתמר בן גביר: אז שאלה חברת הכנסת בן ארי: אם מישהו שומע צעקות מתוך חצר - -     

מירב בן ארי: לא שאלתי, אמרתי - - -     

איתמר בן גביר: - - ואמרתי לה שאפילו אזרח, אפילו אזרח בלי להיות בכיתת כוננות, יכול להיכנס כדי להציל חיים, ויש גם סמכות עיכוב, אם אזרח רואה מול העיניים שלו מעשה פשע

מירב בן ארי: אני יודעת שנעברה עבירה, אני יודעת - - -     

איתמר בן גביר: אני גאה, אני גאה - -      

מירב בן ארי: אתה גאה לחלק נשקים - - -     

איתמר בן גביר: אני גאה, כן, אני גאה לפתוח עוד כיתות כוננות

מירב בן ארי: אין בעיה, גם אני גאה בזה

איתמר בן גביר: ועוד כיתות כוננות ועוד כיתות כוננות

איתמר בן גביר:  את לא מבינה שזה מציל חיים?     

מירב בן ארי: תגיד לי, אתה אומר לי? מה אתה חושב - - -     

איתמר בן גביר: אני חייב להגיד משהו, אדוני היושב-ראש

איתמר בן גביר:  דיברו על העניין הזה של נשים – אתה נותן נשק אז אולי נשים ייפגעו

איתמר בן גביר:  אתה יודע כמה נשים נפגעו, נאנסו, נרצחו? ואם היה נשק - -      

מירב בן ארי: מה זה קשור?      

אמיר אוחנה: במקרה אני יודע

איתמר בן גביר: - - הנשק הזה היה מציל אותן

איתמר בן גביר:  הנשק הזה מציל חיים, מציל נשים - - -     

מירב בן ארי: מה זה קשור אלימות במשפחה לאונס של צעירה במסיבה

מירב בן ארי:  מה אתה עושה? תגיד לי

איתמר בן גביר: תכף אני אסביר לך מה אנחנו עושים לגבי אלימות במשפחה

ולדימיר בליאק: - - -      

איתמר בן גביר: אם לא תשמעי לא תדעי

אמיר אוחנה: חברי הכנסת, חברי הכנסת

אמיר אוחנה:  בואו, השר משיב

מירב בן ארי: אתה שמעת מה הוא אמר?      

אמיר אוחנה: לא, לא, אבל זה לא יכול להתנהל ככה

אמיר אוחנה:  גם אם אתם מסכימים וגם אם אינכם מסכימים לדברי השר, תאפשרו לו לדבר

איתמר בן גביר: עכשיו לגבי - -      

אמיר אוחנה: תאפשרו לו לדבר

איתמר בן גביר: - - שאלתה של חברת הכנסת בן ארי - -     

נאור שירי: - - - אחת

אמיר אוחנה: לא נכון

איתמר בן גביר: - - לגבי העניין הזה של הנשקים הפרטיים

איתמר בן גביר:  גם כאן אני, כן אני, הנחיתי, אני הקלתי את הקריטריונים

מירב בן ארי: את הצוות שלך? הצוות שלך?      

איתמר בן גביר: היא לא נותנת לי לדבר

איתמר בן גביר:  אי-אפשר לדבר ככה

אמיר אוחנה: חברת הכנסת בן ארי, באמת

צגה מלקו: 	אולי נקשיב לו, לשר

צגה מלקו:  בואו נקשיב לשר

אמיר אוחנה: לא לעזור לי כאן

אמיר אוחנה:  לא לעזור לי, רבותיי

ולדימיר בליאק: אולי אנחנו נעשה את מה - - -      

מירב בן ארי: הוא מסתדר מצוין גם בלעדייך

אמיר אוחנה: תודה, תודה

איתמר בן גביר: אדוני, אנחנו במשך חצי שנה, עוד לפני המלחמה, במשך חצי שנה עשינו עבודת מטה, ועשינו ישיבות במשרד לביטחון לאומי וכן, הקלנו בקריטריונים

איתמר בן גביר:  המדיניות שלי הייתה שנשק מציל חיים וצריך לאפשר לכמה שיותר אנשים לשאת נשק

איתמר בן גביר:  ולכן הקלנו, ובמקום רובאי 07 זה הפך להיות רובאי 05 ורובאי 03, ומי שיש לו תעודת לוחם, ומי שעשה שנה בהסדר ובנות שירות לאומי באזורים מזכים

איתמר בן גביר:  כן, אני לא מתבייש

איתמר בן גביר:  אני אומר את זה בגאווה: זה מה שעשיתי עוד לפני המלחמה

איתמר בן גביר:  ברוך השם, שעשינו את עבודת המטה הזאת, כי כשפרצה המלחמה אז ידענו לעשות תוך יומיים-שלושה; להקל בקריטריונים

איתמר בן גביר:  כתוצאה מההקלה הזאת, שימו לב רבותיי, יש לנו היום יותר מ-250,000 בקשות

איתמר בן גביר:  אני חייב לומר גם שלא הורדנו את הרף

נאור שירי: לא הורדת את הרף

איתמר בן גביר: למרות שהקלנו את הקריטריונים, לא הורדנו את הדרישות

ולדימיר בליאק: ודאי שכן

איתמר בן גביר: עבר פלילי, בדיקה מודיעינית, בדיקה רפואית – זה, אגב, קשור לשאלתך, חברת הכנסת בן ארי

מירב בן ארי: לא

מירב בן ארי:  אני שאלתי על הצוות שלך

איתמר בן גביר: דקה

נאור שירי: אבל אתה לא עונה על מה ששאלו אותך

מירב בן ארי: אתה לא עונה על מה ששאלתי אותך

מירב בן ארי:   אני שאלתי על הקריטריונים?      

אמיר אוחנה: סליחה, סליחה, סליחה

אמיר אוחנה:  אני גם כן שומע את התשובה, קודם כול תאפשרו לשר להשיב

מירב בן ארי: אבל אדוני - - -      

אמיר אוחנה: לאחר מכן תקבעו אם הוא ענה או לא ענה

מירב בן ארי: אבל אני לא שאלתי על הקריטריונים

אמיר אוחנה: לשיטתי אגב, הוא עונה על השאלות

אמיר אוחנה:  הוא אמר מה הקריטריונים

מירב בן ארי: אני לא שמעתי

אמיר אוחנה: אמר, אמר

אמיר אוחנה:  אולי לא שמעת, הוא אמר

איתמר בן גביר: תני לי לענות לך תשובה מפורטת

נאור שירי: אני גם רוצה להבין

איתמר בן גביר: מגיעה לכם תשובה מפורטת

נאור שירי: שנייה, לא שאלתי על חלוקת נשקים אישיים והקריטריונים, שאלתי - - -      

מירב בן ארי: נכון, לא שאלנו

אמיר אוחנה: הוא דיבר גם על כיתות כוננות

אמיר אוחנה:  אמר

נאור שירי: לא, אין קריטריונים בכיתות כוננות

נאור שירי:  תקשיבו שנייה

נאור שירי:  מה הקריטריון למי שקובע לאן ואיפה נפתחת כיתת הכוננות? אני לא שאלתי מי האדם שמקבל

נאור שירי:  אני יודע את זה - - -      

איתמר בן גביר: אז אני – מי שקובע, אני אשיב לך גם

איתמר בן גביר:  אבל קודם כול אני אסיים את הנושא של הנשק האישי, אחרי זה אני אחזור אלייך לקריטריון מי קובע איפה כיתת כוננות

מירב בן ארי: מי שאל אותך על נשק אישי?      

איתמר בן גביר: אבל אתם לא תעצרו אותי, כי אני רוצה להמשיך לדבר על הנשק האישי

איתמר בן גביר:  לא הורדנו את הרף, יש בדיקות רפואיות – זאת דרישה

איתמר בן גביר:  עבר פלילי – זאת דרישה

איתמר בן גביר:  עניין של בדיקה מודיעינית – זאת דרישה

איתמר בן גביר:  להפך, באים אליי הרבה אנשים ואומרים לי: בן גביר, למה לא מורידים ל-02? למה לא מורידים לי יותר? אבל באמת, יש לנו 250,000 בקשות

איתמר בן גביר:       אגב, רק כדי לסבר את האוזן, זה בערך עשר שנים

איתמר בן גביר:  כל הבקשות שהיו בעשר שנים האחרונות לא משתוות ל-250,000 הבקשות האלו

אמיר אוחנה: בנסיבות מצערות מאוד, כמובן

איתמר בן גביר: בנסיבות מצערות

איתמר בן גביר:  וכן, לשאלך, חברת הכנסת בן ארי, היות שהנחיתי ואמרתי שזה פרויקט הדגל של המשרד, אז כן, הכשרנו כמה שיותר אנשים

איתמר בן גביר:  עשינו את זה עם ייעוץ משפטי

מירב בן ארי: לא, זה לא

איתמר בן גביר: יש ייעוץ משפטי

איתמר בן גביר:       היא לא תיתן לי לסיים, אז היא לא תבין

מירב בן ארי: אתה פונה אליי, אז אני עונה

מירב בן ארי:  מה אתה רוצה? אין בעיה, אני אקשיב

נאור שירי: גם היועץ המשפטי היה בוועדה?      

אמיר אוחנה: השר - - -      

מירב בן ארי: אתה פונה אליי, אתה אומר: מירב

מירב בן ארי:  ואללה, הייעוץ המשפטי כבר היה איתו בוועדה

אמיר אוחנה: רשות הדיבור לשר בן גביר

אמיר אוחנה:  רשות הדיבור לשר בן גביר

אמיר אוחנה:  בבקשה

איתמר בן גביר: הכול מפוקח דרך היועץ המשפטי - -       

מירב בן ארי: לא, זה לא מפוקח

איתמר בן גביר: - - ואנחנו, ברוך השם, אנחנו, כן, כן, אפשרנו לכמה שיותר אנשים, כמובן מוסמכים על פי חוק, להתעסק בתהליך הזה, זה חשוב

איתמר בן גביר:  אגב, מה הכי מצחיק אותי? שמעתי על הדיון בוועדה

איתמר בן גביר:  אני לא רוצה לנקוב בשמות, אני לא רוצה להעליב אתכם, אבל כמה שמות שם שציווחו וצווחו כמו תרנגולות, סליחה - -           

נאור שירי: העיקר שאתה לא רוצה להעליב

איתמר בן גביר: אני לא אמרתי שמות

איתמר בן גביר:  - - הם אלה שמתקשרים אליי ואומרים לי: בן גביר, בן גביר, מה עם הרישיונות נשק? מה עם הרישיונות? ואני אומר להם: חברים, יש קריטריונים

מירב בן ארי: מי מתקשר אליך?     

איתמר בן גביר: יש קריטריונים

איתמר בן גביר:  כל מיני חברי כנסת מהאופוזיציה

מירב בן ארי: מי מתקשר אליך?     

איתמר בן גביר: כל מיני חברי כנסת מהאופוזיציה שפנו אליי

מירב בן ארי: מי? אני מתקשרת אלייך?      

איתמר בן גביר: אם צריך, אני אגיד שמות

מירב בן ארי: אז תגיד שמות

מירב בן ארי:  תגיד

מירב בן ארי:  כן

איתמר בן גביר: אם צריך, אני אגיד שמות

נאור שירי: אין לי אפילו את הטלפון שלו

איתמר בן גביר: ופניתם ופניתם - - -      

מירב בן ארי: אם קראת לי "תרנגולת" - - -      

איתמר בן גביר: אגב, יכול להיות שזה מתוך לחץ, זה בסדר

מירב בן ארי: איזה לחץ?      

איתמר בן גביר: אבל אני תמיד אומר לכם: חברים, יש אגף מתפקד, עובדים

איתמר בן גביר:  ברוך השם, אם יש בקשות דחופות תעבירו לידיעתי, ואני מעביר את זה לאגף, אבל כן יש קריטריונים - -      

מירב בן ארי: באימא שלך, פנית אליו פעם?      

איתמר בן גביר: - - וכן, זאת משימה

איתמר בן גביר:  אני חייב להגיד, אדוני היושב-ראש, שאם הממוצע היה 100–150 אישורים, 100 אישורים ביום, היום הממוצעים עלו ל-1,700–1,800

איתמר בן גביר:  אנחנו עושים עוד מאמצים לגייס עוד עובדים ועוד אנשים כדי שיוכלו לטפל בנושא הזה של רישיונות נשק

איתמר בן גביר:  כן, לעשות את זה בצורה של לפי הכללים, כן לעשות את זה - - -      

מירב בן ארי: אתה לא ענית לשאלה

מירב בן ארי:  לא ענית לשאלה

איתמר בן גביר: כן לעשות את זה - - -       

אמיר אוחנה: אבל הוא לא סיים, הוא לא סיים, באמת

מירב בן ארי: הוא נראה לי בקיפול

מירב בן ארי:       הוא האשים אותנו שאנחנו תרנגולות

אמיר אוחנה: כשהוא יסיים - - -      

איתמר בן גביר: כן לעשות את זה בצורה שהיא מצילת חיים

מירב בן ארי: דווקא על תרנגולות - - -      

איתמר בן גביר: וודאי וודאי וודאי שהעובדים של המשרד שנרתמו, ואני מודה לכולם, לכל מי שנתרם

מירב בן ארי: אנחנו גם מודים להם

איתמר בן גביר: עושים את זה אחרי הדרכה, עושים את זה אחרי הסמכה

מירב בן ארי: איזו הסמכה?      

איתמר בן גביר: לטעמי יותר מדי מקפידים, לפעמים

איתמר בן גביר:  אבל אני אמרתי: איפה שנזהרים, אני דווקא מאושר שתהיה זהירות

איתמר בן גביר:  יושב-ראש האגף לכלי ירייה באמת מקפיד על ימים שלמים של העברת ההנחיות הללו והסמכויות

איתמר בן גביר:  אני מאושר, באמת אני מאושר, ואני אומר לו: זה שיקול דעתך

איתמר בן גביר:  העניין המקצועי, זה שיקול דעתך

מירב בן ארי: בינתיים נתת לבנות שירות לאומי לתת נשק

מירב בן ארי:  בנות שירות לאומי, עם יום אחד של הכשרה

איתמר בן גביר: בנות שירות לאומי, בוודאי

איתמר בן גביר:  מה זאת אומרת?      

מירב בן ארי: בטח, מה זה בוודאי? ילדה בת 18

איתמר בן גביר: יש לי חוות דעת משפטית

מירב בן ארי: תגיד לי, אתה רציני? מה יש לכם?      

איתמר בן גביר: אז אני אומר שוב, יש לי חוות דעת משפטית, בוודאי

איתמר בן גביר:  זאת הזדמנות, אני עכשיו מצולם, אז זה חשוב שגם ישמעו

איתמר בן גביר:  אני קורא לבנות השירות הלאומי - -       

מירב בן ארי: אתה רציני?     

איתמר בן גביר: - - קורא לבנות השירות הלאומי: בואו תתגייסו, צריך את עזרתכן, ודאי

מירב בן ארי: לחלק נשק?      

איתמר בן גביר: ודאי, נשק מציל חיים

איתמר בן גביר:  אני צריך שתבואו, יש לי חוות דעת משפטית שבנות שירות לאומי יכולות לבוא - -      

מירב בן ארי: אז למה כל המשרד הזה? לך תפתח סניף ביהודה ושומרון

איתמר בן גביר: - - ויכולות להתנדב, וצריכות לבוא

איתמר בן גביר:  אנחנו צריכים מתנדבים, אנחנו מחלקים נשק לכולם, חברת הכנסת בן ארי

איתמר בן גביר:  לעומר ולבאר שבע ולרעננה ולכפר סבא

איתמר בן גביר:  אמרתי לכם, הקריטריון היחיד מבחינתי הוא שבאמת יעמדו בתבחינים, יעמדו בחובות שקיימות

קריאות: - - -      

איתמר בן גביר: אני קורא לבנות השירות הלאומי – לא רק לבנות השירות הלאומי, לכל מי שיכול

איתמר בן גביר:  בואו תעזרו ובואו תנו כתף

איתמר בן גביר:  יש לי חוות דעת משפטית של היועצים המשפטיים

איתמר בן גביר:  בנות שירות יכולות לבוא, וגם אחרים, עובדים נוספים

איתמר בן גביר:  אנחנו רוצים לגייס עוד עובדים, אני צריך להגדיל את האגף הזה עוד ועוד ועוד

איתמר בן גביר:  מה חשבתם, שאם יש 250,000 בקשות, אז השר יושב ומאשר אותן? עומד וחותם?      

מירב בן ארי: שתיקח ניצבים לשעבר

מירב בן ארי:  תיקח ניצבים לשעבר

נאור שירי: כן

איתמר בן גביר: צריך אנשים - - -     

מירב בן ארי: תעשה צו 8 על אגף לרישוי כלי הירייה – צו 8

מירב בן ארי:  תביא שוטרים, שוטרים לשעבר, כבאים לשעבר

איתמר בן גביר: חברת הכנסת בן ארי, למה את מדברת על מה שאת לא יודעת? הבאתי שוטרים

מירב בן ארי: כי זה מטריף לי את הראש

איתמר בן גביר: הבאתי שוטרים, למה את מדברת על מה שאת לא יודעת?      

מירב בן ארי: אני לא יודעת?     

איתמר בן גביר: הבאתי שמ"זים

מירב בן ארי: אתה שמת בנות שירות לאומי שיחלקו נשק

מירב בן ארי:  איזו הכשרה יש להן?      

איתמר בן גביר: הבאנו שמ"זים, וזה עדיין לא מספיק

אמיר אוחנה: חברת הכנסת בו ארי

איתמר בן גביר: אנחנו רוצים גם שוטרים לשעבר

אמיר אוחנה: רגע, תרשה לי, השר

מירב בן ארי: תיקח שוטרים, כבאים, סוהרים

מירב בן ארי:  אני לא אומרת לא לחלק נשק, צריך לתת נשק

מירב בן ארי:  אבל מה זה?      

אמיר אוחנה: חברת הכנסת בן ארי, מכיוון – אני לא מדבר על זה שאת באופן חוזר ונשנה מפריעה, אחרי שביקשתי וחזרתי וביקשתי

מירב בן ארי: כי זאת הזיה

אמיר אוחנה: אבל את גם חוזרת על האמירה הזאת - - -     

מירב בן ארי: אני באתי לצאת, באתי לצאת

אמיר אוחנה: שנייה, שנייה, לפני שתלכי

אמיר אוחנה:  את גם חוזרת על האמירה הזאת: מחלקים נשקים

אמיר אוחנה:  אף עובד של המשרד לביטחון לאומי לא מחלק נשקים

מירב בן ארי: אז?      

אמיר אוחנה: אלא מאפשרים טיפול בהצפה של פניות שהגיעה עקב הביטחון האישי - -      

ארז מלול: סינון, סינון

אמיר אוחנה: - - ותחושת הביטחון האישי של התושבים

אמיר אוחנה:  אף אחד לא מחלק נשק לאף אחד

אמיר אוחנה:  רישיונות הנשק האישיים הללו הם רק לאנשים שמבקשים, והמשרד צריך להשיב, והוא עונה

אמיר אוחנה:  הוא עונה מה הקריטריונים

מירב בן ארי: אז, אני, אני - - -      

איתמר בן גביר: כדי להתגבר על ה-250,000 - - -     

מירב בן ארי: תן לי רגע רק לענות

איתמר בן גביר: חברת הכנסת בן ארי, תני לי לסיים, בבקשה, די

איתמר בן גביר:  כדי להתגבר על ה-250,000 האלה – זה גם האינטרס של כולנו

איתמר בן גביר:  הרי כולנו חיים באותה מדינה

מירב בן ארי: אני, גם יש לי אינטרס כזה

מירב בן ארי:  אני לא רוצה שתתבלבל

איתמר בן גביר: וכולנו יודעים – אגב, יש הרבה נשים שמבקשות, הרבה נשים מפוחדות

איתמר בן גביר:  אגב, יש הרבה תושבים מהעוטף - -     

מירב בן ארי: אני לא נגד

איתמר בן גביר: - - תושבים מהצפון, תושבים מהדרום

איתמר בן גביר:  זאת משימת חיי, כן

איתמר בן גביר:  אני עושה כדי שיהיה אפשר לטפל טיפול מהיר בבקשות האלה

איתמר בן גביר:  אם בזמנו – ואני לא אזכיר כאן שמות – לקח שנה, שנה וחצי לטפל בדברים כאלה, היום קיצרנו את הטווחים

איתמר בן גביר:  ועדיין יש לי 250,000 בקשות, ואני רוצה לתת מענה, עוד מענה, ועוד מענה ועוד מענה

איתמר בן גביר:       ולכן אני קורא לכולם – לכל מי שיכול

איתמר בן גביר:  כן

איתמר בן גביר:  אמרת שוטרים? גייסנו שוטרים, הבאנו שוטרים, זה לא מספיק

איתמר בן גביר:  בנות שירות לאומי, כן, יש גם בנות שירות לאומי

איתמר בן גביר:  אני קורא באמת לכולם, לכל מי ששומע אותנו

מירב בן ארי: אתה מבין שהוא מודה, הוא מודה

איתמר בן גביר: אנחנו צריכים עובדים

איתמר בן גביר:  העובדים האלה עוברים תהליך

מירב בן ארי: אז תכשיר אותם כמו שצריך

איתמר בן גביר: די

מירב בן ארי: לא, אל תגיד לי די

איתמר בן גביר:  המתנדבים האלה עוברים תהליך, מתנדבים עובדים

אמיר אוחנה: פשוט מדובר בעשרות אלפי בקשות, שברגיל לוקח חודשים לענות עליהן

אמיר אוחנה:  אז עכשיו המשרד, יחד עם נוספים – אני גאה שגם הכנסת לוקחת בזה חלק – מנסים לצמצם את פער הזמנים כדי לתת מענה מהיר

מירב בן ארי: אבל אדוני היושב-ראש - -     

איתמר בן גביר: תודה

איתמר בן גביר:  אדוני היושב-ראש, אגב, תודה, תודה

איתמר בן גביר:  הזכרת לי

מירב בן ארי: - - שניכם מדברים למיקרופון, אתה לא נותן להגיב

מירב בן ארי:  זו לא חוכמה

איתמר בן גביר: אני רוצה להגיד תודה לכם, לכנסת, שנרתמתם גם לעניין

איתמר בן גביר:  כל מה שקשור אליי, מלכלכים ותוקפים

מירב בן ארי: אני לא - - -     

איתמר בן גביר: אני רוצה להגיד לכם תודה, כי זה באמת מציל חיים

איתמר בן גביר:  אני רוצה להגיד לכם דבר אחד, הארכתי יותר מאשר רציתי - -     

מירב בן ארי: אתם שניכם במיקרופון, זה נורא קל, אבל - - -     

איתמר בן גביר: - - אבל אולי הגיע הזמן – דקה של הקשבה

איתמר בן גביר:  תראו, תשעה חודשים מאז שישבתי כאן

איתמר בן גביר:   אמרתי שצריך להפסיק את הקייטנות – קראתם לי שר הפיתות

איתמר בן גביר:  אמרתי שצריך לעשות משמר לאומי –  אם היה לנו משמר לאומי, 1,000 לוחמים בדרום, שלפי התוכניות היו, היה נמנע, אני לא יודע אם לומר אסון, אבל היינו מורידים את ממדי האסון; אמרתם: הפלנגות של בן גביר

איתמר בן גביר:  אמרתי, צריך לעשות סיכולים ממוקדים כל לילה בעזה – היו כל מיני חוכמים, אובר-חוכמים גדולים, שאמרו לי: אתה לא מבין בביטחון

איתמר בן גביר:  אמרתי, חמאס לא מורתע, אמרו לי – לא אגיד איזה גורמים – בן גביר, אתה באופסייד, אתה באופסייד

איתמר בן גביר:  אולי הגיע הזמן שתבינו שמה שאני אומר כאן ונלחם עליו כאן – וכן, גם אפרופו חלוקת נשקים – זה יכול להציל את כולנו, את הימין ואת השמאל, את הדתיים ואת החילונים

איתמר בן גביר:  אתם לא מבינים שאותו חמאסניק, נאצי, שמסתכל עלינו, לא אומר: זה ימין, זה שמאל, זה בן גביר, זו זהבה גלאון? לא אכפת להם, מבחינתם כולנו בני מוות

איתמר בן גביר:  ואני נלחם על הזכויות של הילדים שלכם, להמשיך לחיות כאן

איתמר בן גביר:      ולכן, כן – אני עושה את זה כפרויקט חיי

איתמר בן גביר:  גם העניין של כיתות הכוננות, גם העניין של כמה שיותר הקלות, שוב – תוך כדי הקפדה על כל הכללים, אבל כדי שאנשים יוכלו לאחוז בנשק וכדי שאנחנו נטפל, ניתן טיפול, ניתן מענה על 250,000 – 250,000 פניות

איתמר בן גביר:  האגף לכלי ירייה הוא אגף מוכשר, אגף נפלא

איתמר בן גביר:  אני רוצה להודות לישראל אבישר וללימור ולויצמן, באמת, גם לכל המנהלות של האגף שעובדות מהבוקר עד הבוקר למוחרת

איתמר בן גביר:  אגב, בשבתות הם עובדים, בימי שישי הם עובדים

איתמר בן גביר:  אני חייב להגיד להם, להיות אסיר תודה בשם מדינת ישראל, אבל מה לעשות, 40–50 עובדים זה לא מספיק

איתמר בן גביר:  אני צריך 500, אני צריך 1,000

איתמר בן גביר:      ולכן, כן, אני מנצל את הבמה הזאת, אומר למי ששומע אותנו – אם זה שוטרים לשעבר - - -     

קריאה: שמ"זים

איתמר בן גביר:  שמ"זים, אם זה בנות שירות לאומי – הכול תחת ייעוץ משפטי, הכול תחת הסמכה ותחת קריטריונים – בואו לעזור לנו להציל חיים

איתמר בן גביר:  נשק מציל חיים

איתמר בן גביר:  אני אסיים, אדוני היושב-ראש

אמיר אוחנה: אני רק מזכיר שלחבר הכנסת שירי הייתה שאלה לגבי הקריטריונים, באיזה יישוב כן, באיזה יישוב לא, אבל לפני שהשר ישיב, שידע שאם מה שהוא רוצה להגיד עלול לפגוע בביטחון והוא שמור או חסוי, יש גם מנגנונים אחרים להשיב, לא חייבים מעל דוכן המליאה

איתמר בן גביר: הכול בסדר

איתמר בן גביר:  חבר הכנסת שירי, לגבי הקריטריונים של פתיחת כיתות כוננות, לא אני מטפל בזה

איתמר בן גביר:  מי שאחראי, מי שאמון על הפתיחות ועל איזה מקומות ואיזה צרכים הוא המשטרה, הסמפכ"ל – הוא המתכלל של כל הדברים האלה

איתמר בן גביר:  הם יושבים שם, עושים ישיבות מקצועיות

איתמר בן גביר:  אני לא נכנס, אני לא מתערב

איתמר בן גביר:  אני לא בא אליהם ואומר להם, תעשו ברעננה ולא בכפר סבא או בחדרה ולא בנתניה

איתמר בן גביר:  מבחינתי, אני נתתי דירקטיבה

איתמר בן גביר:  הדירקטיבה שלי - - -     

עודד פורר: אני יכול להגיד שאני היום פניתי לסמפכ"ל באיזושהי בעיה - - - נותנים מענה - - -     

איתמר בן גביר: אמר לי, סיפר לי

איתמר בן גביר:  הוא סיפר לי, רק לא הבנתי – אמרתי, פנית אליו, למה פנית גם אליי, אבל הכול בסדר

איתמר בן גביר:  הכול בסדר

מירב בן ארי: אתה כתבת לו הודעה? כי הוא אמר שמי שכותב הוא תרנגולות

מירב בן ארי:  בעיקרון אני מבינה בתרנגולות, כי ככה קוראים לי - - -     

עודד פורר: מירב, אני עם מועצת הלול - - -     

מירב בן ארי: אה, אבל אתה מועצת הלול, אז אתה, שנינו - - -     

עודד פורר: אני בנושא של מועצת הלול לא מתעסק

איתמר בן גביר: אני לא זוכר שחבר הכנסת פורר צווח בוועדה

מירב בן ארי: לצווח זה רק בנות, גברים לא צווחים

מירב בן ארי:  רק נשים צווחות

מירב בן ארי:  תדייק

איתמר בן גביר: לא זוכר את חבר הכנסת פורר צועק, אבל אני - - -     

מירב בן ארי: כי גבר לא צווח

מירב בן ארי:  רק אישה צווחת, ורק אישה מקרקרת ורק אישה תרנגולת, ונמאס לי כבר מהמיזוגניה הזאת

איתמר בן גביר: חברת הכנסת בן ארי

איתמר בן גביר:  חברת הכנסת בן ארי

מירב בן ארי: כשאתה אומר "צווחות", זה רק לנשים

מירב בן ארי:  אני לא יכולה לשמוע את זה כבר

איתמר בן גביר: חברת הכנסת בן ארי, את יודעת כמה אני מעריך אותך

איתמר בן גביר:  למרות הכול, למרות - - -     

מירב בן ארי: אז תפסיק עם התרנגולות והצווחות

איתמר בן גביר: דקה, דקה, דקה

איתמר בן גביר:  שנייה, מירב

מירב בן ארי: די עם זה, די

מירב בן ארי:  זה מביא לי עצבים

מירב בן ארי:  תחזור בך

איתמר בן גביר: את יודעת כמה אני מעריך אותך – דקה, נו

מירב בן ארי: תחזור בך מהמילה "תרנגולות"

איתמר בן גביר: דקה

מירב בן ארי: תחזור בך, פעם אחת

איתמר בן גביר: אמרתי, דווקא חברי כנסת צווחים, אז לא יודע איך למדת על מי ומה, אבל בסדר

מירב בן ארי: לא משנה

מירב בן ארי:  חבל - - -     

איתמר בן גביר: אבל בסדר

איתמר בן גביר:  אני אומר לך דבר אחד

איתמר בן גביר:  בואי, יש בינינו מחלוקות, לא מעט, ואת יודעת, אגב, שגם כשאני הייתי באופוזיציה, כיבדתי אותך, למרות שהיו בינינו מחלוקות

איתמר בן גביר:  אני מאמין שיש דבר אחד – יש הרבה דברים, אבל יש דבר אחד כאן שאנחנו מדברים עליו, שהוא משותף לכולנו

איתמר בן גביר:  גם אני ב-4:00–5:00, כשחזרתי הלילה, ואני יודע שגם את חוזרת לבת המתוקה שלך ואני לילדים המתוקים שלי – מנשק אותם, בדרך כלל כשהם ישנים, ואומר להם: אבא עושה הכול הכול כדי שיהיה לכם יותר בטוח

איתמר בן גביר:      חברי הכנסת, העניין של כיתות כוננות, של חלוקת נשק, הוא באמת לא פוליטי

איתמר בן גביר:  זאת משימה של כולם, זאת שליחות של כולם, ואני אומר לכם, אם לא היו מוציאים את כיתות הכוננות, אם היו לנו בעוטף עזה כל כך הרבה כיתות כוננות ונשקים – אגב, מקבלים נשקים חדשים מאוד מאוד טובים, כמו שהבאנו – ואם הייתה לנשים שם ולנערות שם את האפשרות לחיות בבתים שיש בהם נשקים, אם היו שם יותר ויותר ויותר נשקים, זה היה מוריד את ממדי האסון

איתמר בן גביר:      וזאת המטרה שלי, שחס ושלום, חס ושלום אם נעמוד – אני כל הזמן אומר לכיתות הכוננות בטקסים, אני מתפלל שצה"ל ישלים את העבודה, שנמחק ונשמיד את החמאס, שאתם לא תצטרכו להשתמש בכלל

אמיר אוחנה: שכיתות הכוננות יסתפקו רק באימונים

איתמר בן גביר: בדיוק, אבל אם – אם תצטרכו, אני סמוך ובטוח שאתם תעשו את העבודה, כי לכולנו חשוב שהילדים שלנו יוכלו להסתובב כאן במדינה הזאת ולחיות בה

איתמר בן גביר:  תודה

אמיר אוחנה: תודה רבה לשר

אמיר אוחנה:  << הלסי >> אפליית חללי לוחמי אש << הלסי >>        

אמיר אוחנה: אנחנו כעת נעבור לנושא הבא על סדר-היום: הצעות לסדר-היום בנושא: אפליית חללי לוחמי אש, מס'  1758, 1759, 1760 ו-1761

אמיר אוחנה:  את ההצעה הגישו חברי הכנסת עודד פורר, יצחק פינדרוס, ולדימיר בליאק וארז מלול

אמיר אוחנה:  ראשון המנמקים – חבר הכנסת עודד פורר, בבקשה

אמיר אוחנה:  עד שלוש דקות לרשותו של אדוני

עודד פורר: תודה רבה, אדוני היושב בראש

עודד פורר:  חברי הכנסת, אני חייב לומר שזו הצעה שלא חשבתי שנצטרך להעלות פה, כי הדבר נראה לי ברור מאליו, וגם לכל מי שאתה מדבר איתו נראה שהדבר ברור מאליו – הנושא הוא מעמדם של לוחמי האש

עודד פורר:      אני לא חושב שיש למישהו ספק לגבי החיוניות, הנחיצות, החשיבות וגם הקרבת החיים שלוחמי האש נוהגים בהן בימי שגרה, קל וחומר בימי חירום

עודד פורר:      לצערי אנחנו עדים למקרים שבהם לוחמי אש שילמו בחייהם, אנחנו רואים מצבים שבהם נפצעו פציעות קשות, ונוכח האירועים האחרונים בוודאי שאנחנו רואים בהם חלק בלתי נפרד מכוחות הביטחון

עודד פורר:      אז תראו את האבסורד: אנחנו רואים בהם חלק בלתי נפרד מכוחות הביטחון בחייהם כשנלחמים עבורנו, אך במותם נכנסות הביורוקרטיה והפוליטיקה, והם כן יכולים להיות בקבורה ממלכתית או לא יכולים להיות

עודד פורר:      אין מחלוקת על הנושא הזה

עודד פורר:  אין מחלוקת על הנושא הזה בבית הזה, אני בטוח, אנחנו גם רואים שלהצעה הזו הצטרפו מהקואליציה ומהאופוזיציה, ואני לא מצליח להבין איך בממשלה עוד מעיזים לגרור רגליים

עודד פורר:      הנושא לא עולה רק נוכח מלחמת חרבות ברזל; הנושא הזה כבר עלה בכמה אירועים אחרים שהיו

עודד פורר:  ראו את זה בלבנון השנייה, ראו את זה אחרי אסון הכרמל, בכל פעם מוצאים פתרון נקודתי

עודד פורר:  אף אחד לא רוצה השלכות רוחב

עודד פורר:  אתם מכירים את המונח הזה, השלכות רוחב, כאילו אנחנו עוסקים פה באיזשהו עניין ביורוקרטי פעוט

עודד פורר:      אז אני אומר פה באופן הכי ברור מעל דוכן הכנסת, ונמשיך גם ללוות את הנושא הזה בתוך הוועדות כדי לפתור את הבעיה הזאת כמה שיותר מהר: לוחמי האש הם חלק ממערך כוחות הביטחון של מדינת ישראל; זה לא נתון לוויכוח, זה לא נתון לדיון

עודד פורר:  ככאלה הם זכאים לכל התנאים הממלכתיים שזכאים להם כוחות הביטחון

עודד פורר:  אנחנו לא נאפשר מצב שלוחם אש נכנס לזירה יחד עם שוטר ויחד עם חייל, וחס וחלילה הם מקפחים את חייהם – את השוטר ואת החייל יקברו בחלקה הצבאית - -     

מירב בן ארי: וגם את הסוהר

עודד פורר: וגם את הסוהר

עודד פורר:  - - אבל את לוחמי האש לא

עודד פורר:  זה עלבון, זאת שערורייה

עודד פורר:  אני מתבייש שאנחנו בכלל צריכים לדון בזה כאן מעל בימת הכנסת, אבל כנראה שאין ברירה

עודד פורר:  במובן הזה אני אומר – צריכה להיות פה התגייסות כוללת של כל הכוחות, גם בדיונים שיהיו, כי אתם יודעים כמה הפוליטיקה חזקה

עודד פורר:  רק שתכירו – ישנה ועדה מייעצת לשר הביטחון, שאמורה לקבוע, והיא כבר מורחת את הדיונים שלה שבועות על שבועות על שבועות על חודשים, עוד מלפני המלחמה

מירב בן ארי: עוד מהאסון של דיר אל-אסד

עודד פורר: כן

עודד פורר:  זה כבר פשוט לא סביר ולא קביל בכל קנה מידה

עודד פורר:  לכן, גברתי היושבת בראש, אני אבקש להעביר את ההצעה הזאת אחרי שנסיים את הדיון כאן

עודד פורר:  תכף נשמע את התשובה ששלחו, שר הבריאות יקריא את תשובת שר הביטחון, אבל ככל שהתשובה לא תהיה שהנושא הזה פתור היום, אנחנו נבקש לבצע מעקב בוועדה לביטחון לאומי בעניין הזה

עודד פורר:  תודה

אורית פרקש הכהן: תודה רבה

אורית פרקש הכהן:  אני מזמינה את חבר הכנסת יצחק פינדרוס

אורית פרקש הכהן:  בבקשה

יצחק פינדרוס: גברתי היושבת-ראש, חבריי חברי הכנסת, חברי עודד, האמת שעל דבר כל כך טריוויאלי, פשוט והגיוני שאתה צריך לעלות ולנאום בפודיום הזה ולהסביר למה – זה פשוט מטריף את דעתי

יצחק פינדרוס:       ההצעה הזאת הייתה אמורה לעלות בשבוע שעבר

יצחק פינדרוס:  אתם יודעים למה היא לא עלתה? כי שר הביטחון עדיין לא הכין תשובה

יצחק פינדרוס:  מי הולך לענות על השאלה היום? שר הביטחון

יצחק פינדרוס:  עכשיו תסבירו לי – מי אמון על לוחמי האש במדינת ישראל? השר לביטחון פנים – השר לביטחון לאומי, סליחה; מי אמון על המשטרה? השר לביטחון לאומי; מי אמון על השב"ס? השר לביטחון לאומי; מי מחליט אם הם נמצאים? שר הביטחון

יצחק פינדרוס:  בתוך הפוליטיקה הזאת והביורוקרטיה הזאת אנחנו צריכים ליפול ולנהל דיון? זה לא היה אמור לעלות לדיון בכלל

יצחק פינדרוס:  זה דבר סביר, נורמלי, טריוויאלי: האנשים האלה לוחמים בדיוק כמו שוטרים, בדיוק כמו אנשי שב"ס, כמו שאמרו קודם, בדיוק כמו חיילים

יצחק פינדרוס:  אין שום סיבה אחרת

יצחק פינדרוס:  גוררים רגליים כי שר הביטחון – אני לא מצליח להבין, יש איזושהי פרה קדושה שקוראים לה משרד הביטחון, והיא אמורה להחליט על כל שאר המשרדים מי נכלל ומי לא נכלל? זה נשמע למישהו כאן הגיוני? זה הרי דבר בלתי מתקבל על הדעת, אין לזה הצדקה

יצחק פינדרוס:  בסוף אנחנו צריכים להסתכל בעיניים לאותם אנשים, לאותן משפחות ולאותם לוחמים ולהסביר להם שיש ביורוקרטיה של החלטת ממשלה? שמי שאמור להחליט על זה הוא שר הביטחון?      אני מצטרף לבקשה של עודד

יצחק פינדרוס:  כולנו – קואליציה ואופוזיציה – ובפוליטיקה הזאת נצטרך להתמודד מול הפוליטיקה הזאת הפנים-משרדית והביורוקרטית הזאת כדי להעביר את הדבר הזה לוועדה לביטחון לאומי ולקבל את ההחלטה המוצדקת, המוסרית, הברורה

יצחק פינדרוס:       במסגרת הזאת אני רוצה להזכיר במשפט אחד – בדיון שהיה פה בשאילתה הראשונה לשרת התחבורה הייתה בקשה אולי לפתוח קצת את השבת, אולי זה יעזור במסגרת המלחמה

יצחק פינדרוס:  אז זה הזכיר לי את הפסוק מירמיהו, פרק י"ז: "אם לא תשמעו אלי לקדש את יום השבת לבלתי שאת משא ובא בשערי ירושלם ביום השבת, והצתי אש בשעריה ואכלה ארמנות ירושלם ולא תכבה"

יצחק פינדרוס:  אני מציע לכולנו להרבות זכויות ולא להמעיט

יצחק פינדרוס:  תודה רבה

אורית פרקש הכהן: תודה רבה

אורית פרקש הכהן:  אני קוראת לחבר הכנסת ולדימיר בליאק להתייחס להצעה, בבקשה

ולדימיר בליאק: תודה רבה, גברתי היושבת בראש

ולדימיר בליאק:  חבריי חברי הכנסת, אדוני השר, האמת שקצת מוזר שאנחנו נאלצים להעלות את ההצעה הזאת לסדר-היום

ולדימיר בליאק:  לוחמי האש מסכנים את החיים שלהם יום-יום גם בשגרה, וכמובן גם במהלך המלחמה; הם נכנסו ונכנסים למקומות הכי רגישים ומסוכנים כדי להציל חיים בלי לשאול שאלות, בלי היסוס

ולדימיר בליאק:  לא פחות מעשרה לוחמי אש נפלו במלחמה הזאת, ובהם גם מפקד תחנת הכבאות בקריית גת שלום צבאן בן ה-60 משדרות, אב לשניים, ששירת יותר מ-30 שנה במערך הכבאות ונפל במהלך חילופי אש בשדרות בשבת השחורה ב-7 באוקטובר

ולדימיר בליאק:  שלום יצא מביתו תוך ידיעה ברורה כי המחבלים מסתובבים ברחובות העיר וחירף את נפשו כדי להגן על אזרחי מדינת ישראל

ולדימיר בליאק:       אני לא רוצה להרבות במילים ולפרט את כל הזכויות שנשללות היום מלוחמי האש, אני רק אציין שזה מוזר שהם מוכרים על ידי המוסד לביטוח לאומי – שימו לב – כנפגעי תאונות עבודה

ולדימיר בליאק:  אני מסכים עם חבריי חברי הכנסת עודד פורר ויצחק פינדרוס שזה נושא חוצה מחנות, וגם היו פניות והיו דיונים

ולדימיר בליאק:  אני רק אציין שב-14 באוגוסט השנה חברי חבר הכנסת יאיר לפיד וחברת הכנסת מירב בן ארי פנו לשר הביטחון בבקשה להכיר בלוחמי האש כחללי מערכות ישראל, ולצערי נענו בשלילה

ולדימיר בליאק:  אז הגיע הזמן לפתור את הבעיה הזאת בלי ביורוקרטיה מיותרת

ולדימיר בליאק:       אני מצטרף לקריאה של חבריי להעביר את הנושא לוועדה לביטחון לאומי, ואני מאוד מקווה שנגיע לפתרון ממש בימים הקרובים

ולדימיר בליאק:  תודה רבה

אורית פרקש הכהן: תודה רבה

אורית פרקש הכהן:  חבר הכנסת ארז מלול, בבקשה, אחרון המנמקים

ארז מלול: גברתי היושבת-ראש, חבריי חברי הכנסת, כבוד השר, לצערנו, בכל פעם שמתרחש במדינת ישראל אירוע קשה שבו לוחמי האש משלמים בחייהם צפה ועולה השאלה למה לוחמי האש לא מוכרים כחלק מכוחות הביטחון וכחללי מערכות ישראל

ארז מלול:       כמו שאמרו קודמיי, השאלה הזאת לא עולה פעם ראשונה, וצר לי על כך

ארז מלול:  אם קוראים להם "לוחמי האש" זה צריך להיות לא רק קריאה מהשפה ולחוץ, זה צריך להיות תרגום מעשי

ארז מלול:  במלחמה הנוכחית, שבה ראינו את גבורתם של לוחמי האש, ויש מהם ששילמו את המחיר הכבד של הגעה לזירות שהיו נתונות למתקפה של מחבלים, סיפור גבורתם הוא סיפור של עוז ומלחמה

ארז מלול:  אך למרות זאת הם לא זוכים להכרה הראויה להם בתור חללי מערכות ישראל

ארז מלול:  החוק בישראל שקבע מי יוכר חלל מערכות ישראל ומי לא נחקק – תשמעו טוב – בשנת 1963

ארז מלול:  אנחנו כבר יותר מ-60 שנה אחרי שנחקק החוק, ועדיין תקועים באותו מקום

ארז מלול:       בהזדמנות זאת אני חייב להזכיר גם את אנשי מד"א הנדרשים להגיב למגוון רחב של אירועים ועובדים כתף אל כתף עם שאר גורמי הביטחון תחת אש, ובאירועי 7 באוקטובר שלושה מאנשי מד"א נרצחו, ובהם הפרמדיקית עמית מן השם ייקום דמה, אשר נרצחה במרפאה בבארי תוך שהיא מחרפת את נפשה בטיפול בלוחמים תחת אש

ארז מלול:       ההחלטה להכיר בהם כחללי מערכות ישראל היא לא איזה סמל; זה כמובן דורש תקציב, זאת לא איזו החלטה סמלית

ארז מלול:  אבל בואו נכיר להם חזרה תודה על כל מה שהם עושים למען ביטחוננו, על פעולותיהם במלחמה, על עבודתם הקשה תחת אש – מלחמה שבה לא פעם הם משלמים בחייהם, כפי שראינו במלחמה האחרונה

ארז מלול:      אני קורא למשרדי הממשלה הנוגעים בדבר לשנות את המצב

ארז מלול:  לצד זאת, אפעל עם חבריי לשנות את החוק ולהוסיף את לוחמי האש ואת אנשי מד"א לחוק חללי מערכות ישראל

ארז מלול:      הוועדה, כמובן, כמו שאמר המציע הראשי, ידידי עודד, צריכה ללכת לוועדה לביטחון לאומי

ארז מלול:  ובמידה שלא יהיו שינויים, אנחנו נעשה את השינויים

ארז מלול:  יהי זכרם של עשרות לוחמי האש ואנשי ארגון ההצלה הלאומי, מגן דוד אדום, שנפלו במערכה, ברוך, יחד עם כל הנופלים שנפלו על קידוש השם

ארז מלול:  תודה רבה

אורית פרקש הכהן: תודה רבה

אורית פרקש הכהן:  ישיב על ההצעה בשם שר הביטחון השר אוריאל בוסו

אורית פרקש הכהן:  בבקשה, השר

הבריאות אוריאל בוסו: גברתי היושבת-ראש, חבריי חברי הכנסת, מן הסתם אני כמי שישב כאן בכיסא של סגן יושב-ראש הכנסת, תמיד לא רק שהקפדתי, וגם היושב-ראש מבקש שתמיד השרים הרלוונטיים למשרדים ישיבו, ואני מאמין שבמקרה דנן כולם סמוכים ובטוחים ששר הביטחון, שגם בבית שלו לא נמצא כבר כמעט חודשיים, לא יכול לבוא להשיב להצעות לסדר ושאילתות

הבריאות אוריאל בוסו:      מן הסתם, התשובה תהיה לפחות פורמלית, לפי מה שהועבר לי, אבל בראשית הדברים ודאי כולם יודעים, וראינו במערכה האחרונה שעבודתם של הכוחות הללו, גם לוחמי האש, ובכלל הכוחות, גם שוטרי משטרת ישראל, שפעלו בשעות הראשונות עם אקדחים קצרים בתנאים לא הגיוניים, עם הוראות עצמאיות, יותר נכון, שלחמו כמו אריות ומסרו נפש וחלקם אפילו נטבחו – ראויים להערכה

הבריאות אוריאל בוסו:      מענה שר הביטחון להצעה דחופה בנושא: אפליית חללי לוחמי האש: בפתח הדברים יצוין כי משרד הביטחון מוקיר ומעריך את פועלו של מערך הכבאות ואת תרומתו הרבה למדינת ישראל

הבריאות אוריאל בוסו:  חוק בתי קברות צבאיים מסדיר את סוגיית הקמת בתי הקברות הצבאיים בישראל ואת סדרי הקבורה בהם, ובמסגרתו עוגנה הזכות לקבורה צבאית לחיילי צה"ל ואנשי כוחות הביטחון, הכוללים בתוכם את הגופים הביטחוניים צה"ל, המוסד, שב"כ, משטרה ושב"ס

הבריאות אוריאל בוסו:      בתקופה שקדמה למלחמה, משרד הביטחון החל בבחינת מעמדם של הכבאים בדגש על פעילותו ומאפייניו של מערך הכיבוי וההצלה כגוף ביטחוני

הבריאות אוריאל בוסו:  סוגיה זו מונחת בימים אלה על שולחנה של המועצה הציבורית להנצחת החייל, אשר בסמכותה לייעץ לשר הביטחון בנושאי קבורה והנצחה

הבריאות אוריאל בוסו:      חוק משפחות חיילים שנספו במערכה מסדיר את מערך הזכויות לבני משפחתו של חייל שנספה במערכה, חל אף הוא על משרתים בצה"ל, ומכוח חקיקה משלימה גם על אוכלוסיות נוספות מקרב כוחות הביטחון

הבריאות אוריאל בוסו:  אוכלוסיות אלה בשגרה לא כוללות את אנשי מערך הכבאות וההצלה

הבריאות אוריאל בוסו:  מן הסתם, זה כולל את מה שציינו לפני כן: המוסד, שב"כ, משטרה ושב"ס

הבריאות אוריאל בוסו:      חשוב לומר כי משהוכרז על מצב מיוחד בעורף, ובנסיבות המיוחדות המפורטות בחוק ההתגוננות האזרחית, ניתן להחיל את חוק משפחות חיילים על משפחה של חבר בארגון עזר, לרבות הרשות הארצית לכבאות והצלה, שנפטר כתוצאה מחבלת שירות או מחלת שירות שבה חלה תוך כדי ועקב מילוי תפקידו בארגון העזר

הבריאות אוריאל בוסו:  הדבר מחייב בחינה פרטנית של מקרים מסוג זה

הבריאות אוריאל בוסו:  משרד הביטחון פועל בימים אלו מול המשרד לביטחון הלאומי לבחינת כל מקרה פטירה של לוחם שאירע במהלך מלחמת חרבות ברזל, והכרה בהתאם לתנאים שנקבעו בחוק

הבריאות אוריאל בוסו:      אלו הדברים שהועברו על ידי שר הביטחון, אבל לפחות אני מבין שזה מונח בימים אלה על שולחנה של המועצה הציבורית - - -     

עודד פורר: זה מונח על שולחנה כבר הרבה זמן ולא מתקבלת החלטה, ולא סתם

עודד פורר:  אבל זה לא אתה

הבריאות אוריאל בוסו: אולי תחכים אותנו, ואנחנו נדאג

הבריאות אוריאל בוסו:  אז בהחלט צריך להבהיר גם עם שר הביטחון את הנושא הזה, שלא יקבל את זה כמשהו מובן מאליו

הבריאות אוריאל בוסו:  ואני רק יכול לחשוב – הרי ילד שרואה את אבא שלו עם מדים של כבאי, והוא מסתכל עליו כמו איש צה"ל, כמו שוטר לכל דבר – אם חלילה הוא הלך ולא חזר כי הוא הלך להציל בית שנשרף בבארי, מה תגיד לילד ולאלמנה?     

עודד פורר: אפילו עכשיו - - - היה משבר של קווי החירום

עודד פורר:  מה עם קווי החירום? 100, 101, 102 – משטרה, מד"א וכבאות

הבריאות אוריאל בוסו: מאחר שאני כבר עליתי לפה, אני אומר לפחות משהו אחד קטן

הבריאות אוריאל בוסו:  אתמול פנתה אליי חברת הכנסת טלי גוטליב – בטח כולכם קיבלתם הודעות על ארגון הבריאות העולמי, שהולכים למכור את מדינת ישראל ואת הריבונות שלנו

הבריאות אוריאל בוסו:  נכון, חבר הכנסת קלנר, גם אתה שלחת לי הודעה

הבריאות אוריאל בוסו:  וארגנו גם הפגנות נגדי, וזה ברמות של מודעות ופליירים בכל הארץ

הבריאות אוריאל בוסו:  אז אני רוצה להרגיע כאן את החברים: אתמול כבר הוצאנו הודעת דוברות של משרד הבריאות, למרות שזה חריג, אבל זה כבר היה מעבר לכך

הבריאות אוריאל בוסו:      קודם כול, אני אקריא את ההודעה הרשמית של משרד הבריאות: "לאחרונה נפוצו שמועות לפיהן על ישראל לדחות את התיקון לתקנות החירום IHR של ארגון הבריאות העולמי עד סוף חודש נובמבר, שאם לא כן, מדינת ישראל תהיה מחויבת לשלל תיקונים אשר נוטלים את ריבונותה

הבריאות אוריאל בוסו:  ברצוננו להבהיר כי מדובר בטענות כזב משוללות יסוד" – אני גם תכף אפרט – "משרד הבריאות לא יסכים לכל פגיעה ביכולת העצמאית של ישראל לקבוע מדיניות באופן עצמאי ובלעדי בתחומי הבריאות השונים, ולא תהיה כל פגיעה בריבונות ישראל

הבריאות אוריאל בוסו:  אין כל דדליין להגשת דחייה או הסתייגות בנוגע לגוף התקנות עצמו, שכן תקנות אלו כלל לא הוסכמו ולא אושרו

הבריאות אוריאל בוסו:      הדבר היחיד שעליו המדינות נדרשות להגיב נוגע להחלטה שקיבלה אספת הבריאות העולמית בקונצנזוס בחודש מאי 2022, ועיקרה: קיצור זמן תגובת המדינות לשינויים ותיקונים עתידיים שבוצעו בתקנות מ-18 חודשים לעשרה חודשים שפוקעים מחר

הבריאות אוריאל בוסו:  נבהיר כי התיקונים לתקנות אשר הוגשו בכשל המגפות, כמו גם האמנה העתידית מצויים עדיין בדיונים, ועל כן אין החלטה שישראל צריכה לקבל בעת הזו לגביהם

הבריאות אוריאל בוסו:  בכל מקרה, לא נסכים בשום תרחיש לפגיעה ביכולת לקביעת מדיניות באופן עצמי בלבד"

הבריאות אוריאל בוסו:      אז נאמר דבר אחד: את דעתי ואת דעת כל מדינת ישראל על ארגון הבריאות העולמי והצלב האדום – וגם הוצאתי מכתב – הייתי בז'נבה ואמרתי בפנים של נשיא הצלב האדום את דעתי עליהם

הבריאות אוריאל בוסו:  לצערי, גם בימים הללו הם מתהדרים בתמונות לא להם, הם נהיו ארגון כמו משרד תיווך – אנחנו מעבירים, ברגע שמוציאים לנו את השבויים ואת החטופים - - -     

ולדימיר בליאק: חברת הסעות

הבריאות אוריאל בוסו: חברת הסעות

הבריאות אוריאל בוסו:  ומקבלים תמונות כאילו הם פעלו

הבריאות אוריאל בוסו:  הם לא פועלים ולא עושים את המוטל עליהם, לא דואגים לתרופות ולא דואגים להביא לנו מידע

הבריאות אוריאל בוסו:  ואנחנו פועלים ונלחמים גם ביושב-ראש ארגון הבריאות העולמי

הבריאות אוריאל בוסו:      הינה חברת הכנסת פנינה תמנו – כי הוא גם כן מגיע מאותן ארצות שחברת הכנסת פנינה מכירה, ויש להם היכרות אישית איתו, והיא תוקפת אותו באופן אישי, ומטפלת

הבריאות אוריאל בוסו:  וכן גם חברת הכנסת צגה מלקו, שהעבירה לו מסרים

הבריאות אוריאל בוסו:  ואמרנו את דעתנו, ואנחנו תוקפים אותם וחושבים שהם לא עושים את המוטל עליהם

קטי קטרין שטרית: הגיע הזמן שנתקוף אותם

הבריאות אוריאל בוסו: אבל אנחנו חברים בארגון הבריאות העולמי, כמו 194 מדינות

הבריאות אוריאל בוסו:  יושב-ראש אזור אירופה הוא ידיד של ישראל, הוא אפילו היה פה ותמך תמיכה מלאה

הבריאות אוריאל בוסו:  גם האו"ם עצמו, לצערנו, הוא לא לויאלי לישראל

הבריאות אוריאל בוסו:  יש שם אנטישמיות, כולל היושב-ראש

הבריאות אוריאל בוסו:  עדיין מדינת ישראל לא פרשה מהאו"ם, אנחנו נמצאים שם

הבריאות אוריאל בוסו:      ולגבי מה שמדובר ומסתובב בימים הללו, אני אחזור לזה

הבריאות אוריאל בוסו:  מדובר בסך הכול – לא בסך הכול – תקנות ארגון הבריאות העולמי יש משנת 2005, אין שום דבר שמשתנה

הבריאות אוריאל בוסו:  בעקבות הקורונה החליטו כמה מדינות לתקן תקנות חדשות, כי הבינו שזה לא מספיק

הבריאות אוריאל בוסו:  תקנות פנדמיה ועוד נקודות, כי הבינו שאין מדינות שנותנות, כמו סין, שלא נתנו את המידע הנכון

הבריאות אוריאל בוסו:  עד היום אנחנו לא יודעים מה היה שם, איפה זה התחיל ומה קרה, וזה פחות או יותר מלחמת מעצמות, ארצות הברית וסין, ורוצים לעשות תקנות, להעביר תקנות זה קשה

הבריאות אוריאל בוסו:  רוצים לעשות אמנה חדשה

הבריאות אוריאל בוסו:      אלו דברים שאם יהיו בקדנציה שלי כשר, זה אומר שאני עוד חמש שנים לפחות שר הבריאות

הבריאות אוריאל בוסו:  אז אני לא יודע כמה זמן

הבריאות אוריאל בוסו:  אין משהו שעומד כרגע לפתחנו

הבריאות אוריאל בוסו:  גם אין משהו שמחייב אותנו

הבריאות אוריאל בוסו:  אני אתן לכם דוגמה – בתקופת הקורונה יו"ר ארגון הבריאות החליט שלא צריך לסגור את השמיים, וכל המדינות סגרו את השמיים כי חשבו שזה לא נכון לעשות

הבריאות אוריאל בוסו:  אין משהו שמחייב אותנו

הבריאות אוריאל בוסו:  יש דברים שהם דקלרטיביים, אבל הם עדיין חשובים

הבריאות אוריאל בוסו:  כשיש החלטות עולמיות על מגפות, אתה חייב להיות חלק מהארגון שיודע להגן, ומחליטים, כי בסופו של דבר, אם לא תהיה חלק מזה, נגיד שבכל העולם יחליטו שמכניסים ממדינה למדינה – אתה לא תוכל להיכנס

הבריאות אוריאל בוסו:      זה החלק שלנו, אבל אין שום דבר

הבריאות אוריאל בוסו:  אף אחד לא יקבע לנו, לא על הריבונות שלנו ולא על היהדות שלנו

הבריאות אוריאל בוסו:  לכן כל הדברים שמסתובבים – צריך להרגיע את כל חברי הכנסת, הכול בסדר

הבריאות אוריאל בוסו:  תודה רבה, היושבת-ראש

אורית פרקש הכהן: תודה רבה

אורית פרקש הכהן:  חברת הכנסת מירב בן ארי, הבנתי שאת רוצה להתייחס

אורית פרקש הכהן:  תודה רבה, השר

מירב בן ארי: תודה

מירב בן ארי:  אני רק רוצה להוסיף לדיון הזה, כיוון שגם בוועדה לביטחון לאומי, שהייתי בראשותה, התעסקנו בכבאים לוחמי האש

מירב בן ארי:       צריך להגיד: צריך לתת פתרון אחת ולתמיד

מירב בן ארי:  באסון הכרמל לוחמי האש שנלחמו ונפלו קיבלו הכרה מהממשלה דאז כלוחמי אש, כחללי מערכת הביטחון

מירב בן ארי:  זה קרה ב"חרבות ברזל", זה קרה בעין אל-אסאד

מירב בן ארי:  אני גם בקשר טוב עם משפחת מרציאנו

מירב בן ארי:  אי-אפשר להמשיך להתייחס ללוחמי האש כלוחמים סוג ב', אי-אפשר

מירב בן ארי:  אנחנו שולחים אותם לקרב

מירב בן ארי:  זה שהשר לביטחון לאומי מנפנף את זה לשר הביטחון? לא, תעשה עבודת מטה טובה ורצינית

מירב בן ארי:  תתקצב את זה גם מהמשרד שלך ותביא את זה למשרד הביטחון

מירב בן ארי:       אני רוצה להגיד לכם שהצלחנו בנושא של סוהרי שב"ס, שלצורך העניין, היה להם מקרה – אני אגיד לך, גברתי היושבת-ראש – שסוהר בשב"ס חטף התקף לב בבית

מירב בן ארי:  הוא לא הוכר כחלל למרות שזה גוף ביטחוני, והצלחנו לתקן את זה עם הוועדה של מור יוסף

מירב בן ארי:  הצלחנו וכעת גם אם קורה משהו לסוהר בבית, הוא באמת מקבל הכרה כחלל מערכת הביטחון

מירב בן ארי:       כל מה שהשר לביטחון לאומי צריך לעשות זה עבודת מטה אמיתית

מירב בן ארי:  ללכת למשרד הביטחון עם אגף ההנצחה ופשוט לתת ללוחמי האש את הצדק שמגיע להם

מירב בן ארי:  אני גם, כמובן, תומכת להעביר לוועדה אבל בואו נקדם את זה

מירב בן ארי:  אנחנו מתעסקים בנושא הזה מאז אסון הכרמל

מירב בן ארי:  תודה

אורית פרקש הכהן: תודה רבה

אורית פרקש הכהן:  אז באמת אנחנו נקיים הצבעה

יצחק פינדרוס: הוועדה לביטחון לאומי

אורית פרקש הכהן: על העברת הנושא הזה לדיון

אורית פרקש הכהן:  באיזו ועדה?     

מירב בן ארי: לביטחון לאומי

אורית פרקש הכהן: לוועדה לביטחון לאומי

אורית פרקש הכהן:  אנחנו נקיים הצבעה – הצבעה

אורית פרקש הכהן: בעד ההצעה להעביר את הנושא לוועדה – 10 

אורית פרקש הכהן: נמנעים – אין 

אורית פרקש הכהן: ההצעה התקבלה

אורית פרקש הכהן:  בעד – 10, אין מתנגדים, אין נמנעים

אורית פרקש הכהן:  הוחלט בזאת על העברת הנושא לדיון בוועדה

אורית פרקש הכהן:  תודה רבה

אורית פרקש הכהן: [נספחות

אורית פרקש הכהן: ]     

אורית פרקש הכהן: חברי הכנסת, הנושא הבא על סדר-היום הוא החלטת ועדת הפנים והגנת הסביבה בעניין פיצול הצעת חוק התכנון והבנייה (תיקון מס' 149 והוראת שעה – חרבות ברזל), התשפ"ד–2023

אורית פרקש הכהן:  אני מזמינה את יושב-ראש ועדת הפנים והגנת הסביבה, חבר הכנסת יעקב אשר להציג את החלטת הוועדה

והגנת הסביבה): גברתי היושבת-ראש, חבריי חברי הכנסת, הצעת החוק נדונה בכנסת בקריאה ראשונה ביום ז' בכסלו התשפ"ד, 20 בנובמבר 2023, והועברה לוועדת הפנים והגנת הסביבה

והגנת הסביבה):  הצעת החוק מבקשת לבצע תיקונים בחוק התכנון והבנייה, התשכ"ה – מקצתם כהוראת שעה וחלקם כהוראות קבועות, שיאפשרו להקל ולקצר ככל האפשר את התהליכים ואת לוחות הזמנים בכל הנוגע לבניית מרחבים מוגנים לכלל הציבור, ולהקמת יחידות דיור ומבני ציבור למפונים שפונו מבתיהם, בשל המצב המיוחד בעורף ואירועי הלחימה במרחב עוטף עזה ובאזורים נוספים במדינת ישראל

והגנת הסביבה):       בהצעת החוק יש שני נושאים

והגנת הסביבה):  אחד הוא קידום חקיקה כדי להכניס עד כמה שאפשר למסלול ירוק את נושא הממ"דים

והגנת הסביבה):  החלק השני שלה הוא בעצם שינוי – וכבר אסביר את זה – שינוי בחוק התכנון והבנייה, לאפשר בניית שכונות חדשות למפונים, דבר שכרגע אמונה עליו מינהלת תקומה

והגנת הסביבה):  כחלק מהפתרונות יצטרכו לשנות את חוק התכנון והבנייה

והגנת הסביבה):       בסעיף 6 להצעת החוק מוצע להסמיך את שר הפנים לתקופה של שנה מיום תחילת החוק

והגנת הסביבה):  לתת צו שיאפשר הקמת יחידות דיור ומבני ציבור למפונים

והגנת הסביבה):  אגב, כבר דיברנו לא רק על יחידות דיור ומבני ציבור – אם יצטרכו, גם מכולת או צרכנייה, כמו שמקובל בקיבוצים או במקומות קהילתיים

והגנת הסביבה):  כל זאת – בפטור מתוכנית והיתר, תוך קביעת כללים ותנאים להפעלת סמכות ייחודית זאת

והגנת הסביבה):       לנוכח מורכבות ההסדר המוצע וייחודיותו, והעובדה כי הדיון בוועדה בשאר חלקי הצעת החוק שעוסקים בקיצור ההליכים לבניית ממ"דים כבר הסתיים, מציעה ועדת הפנים והגנת הסביבה לפצל את סעיף 6 מהצעת החוק, כך שניתן יהיה להעביר את שאר חלקי ההצעה לאישור המליאה כבר כעת, ולהמשיך לדון בנפרד בפרטי ההסדר המוצע בסעיף 6 כאמור

והגנת הסביבה):       לאור האמור, מתבקשת הכנסת לאשר החלטה זאת, ועוד היום נביא לאישור, בעזרת השם, את כל החלק שקשור לממ"דים

והגנת הסביבה):  תודה רבה

אורית פרקש הכהן: תודה רבה

אורית פרקש הכהן:  נעבור לדיון האישי

אורית פרקש הכהן:  ראשון הדוברים חבר הכנסת ואליד אלהואשלה – אינו נוכח; חבר הכנסת איימן עודה – אינו נוכח

אורית פרקש הכהן:  חבר הכנסת יוסף עטאונה, בבקשה

יוסף עטאונה: כבוד היושבת-ראש, כנסת נכבדה, תכליתה של כל חקיקה היא לתת פתרונות ולשרת את כל הציבור

יוסף עטאונה:  בהצעת החוק שמביאים כאן להקלות במיגון, שבקריאה הראשונה אכן אני הצבעתי בעד, הצבעתי בעד בתקווה שתהיה תשובה גם לתושבי הכפרים הלא מוכרים בנגב, ושההקלות שמדברים עליהן ייתנו מענה גם לכפרים הלא מוכרים בנגב

יוסף עטאונה:       כבוד היושבת-ראש, יאסר אבו ג'מעה, מאלכ אל גורען, ג'וואד אל גורען, אמין אל גורען, מוחמד אל גורען, פאיזה אבו סבייח, ומאי אבו סבייח

יוסף עטאונה:  אלה אזרחים בדואים מהנגב שנהרגו כתוצאה מנפילת טילים במלחמה הזאת

יוסף עטאונה:       חברות וחברי הכנסת, כשמביאים הצעת חוק לתת מענה למיגון – כבוד היושב-ראש, הסיכוי של בדואי מהנגב להיפגע במלחמה הזאת מנפילת טיל הוא פי אלפיים מכל אזרח אחר במדינה

יוסף עטאונה:  השישה נהרגים האלה הם יותר מכל האזרחים בכל האזורים במדינה שנפלו

יוסף עטאונה:  לכן השאלה שנשאלת –והעליתי את כל הנושא ועקבתי מקרוב בדיוני ועדת הפנים – מה קודם למה? מה קודם למה? תוכניות, ביורוקרטיה וסטטוטוריקה או חיי אדם? בני אדם נהרגים כתוצאה מזה שהמדינה מפקירה אותם, כתוצאה מזה שהמדינה לא מכירה בהם

יוסף עטאונה:  כתוצאה מזה שהם אזרחים שבעיניי הממשלה הזאת וכל ממשלות ישראל לדורותיהן, מ-1948 עד היום – לא רואים באוכלוסיית הערבית הבדואית בנגב אוכלוסייה שווה שמכירים בה

יוסף עטאונה:       אני רוצה להגיד לכם שהיום, כשנותנים פתרונות למפונים בעוטף עזה, חלק גדול מתושבי הכפרים הלא-מוכרים מפונים כבר 70 שנה ולא זוכה למענה

יוסף עטאונה:  לכן הצעת החוק שמביאים היום, כולל הפיצול, לא נותנת מענה לאנשים האלה, וזו בושה

יוסף עטאונה:  תודה

אורית פרקש הכהן: תודה רבה

אורית פרקש הכהן:  חברת הכנסת מירב בן ארי

מירב בן ארי: תודה, גברתי היושבת בראש

מירב בן ארי:  כנסת נכבדה, התנהל כאן דיון בנושא השאילתה לשר בן גביר, ובמהלך הדיון גם השר וגם יו"ר הכנסת הגיבו, ולא הייתה לי אפשרות להגיב

מירב בן ארי:  לכן, מאוד מאוד חשוב לי לדייק את הדברים

מירב בן ארי:       דבר ראשון, זה ששר עולה לפה עם שאילתה שמונחת על שולחנו, ולא מתכונן עם נתונים – הינה, אני אומרת לך: כי אצלך זה עוד יותר חמור, נאור שירי, כי השאילתה הזאת היא כבר מלפני שבוע

מירב בן ארי:  זאת אומרת, שר רציני מגיע לפה עם נתונים

מירב בן ארי:  איזה מין זלזול זה בחברי הכנסת? הוא עוד עומד כאן על הדוכן ואומר: כן, אני לא ציפיתי לשאלות

מירב בן ארי:  מה זה לא ציפית? מה, זה היום הראשון שלך בכנסת? אתה עולה לענות על שאילתה, ישאלו אותך גם שאלות מהצד

מירב בן ארי:  אתה מחלק נשק לכיתות כוננות, ואתה לא יודע מה הסמכויות של כיתת הכוננות? אז מה אתה מחלק נשק?     הוא לא היה מסוגל להגיד מה סמכויות של כיתת כוננות

מירב בן ארי:  מה זו הבדיחה הזאת? זה לא נורמלי

מירב בן ארי:  ואז בשביל להראות כמה שהוא בסדר: כן, אם היו בעוטף עזה כיתות כוננות

מירב בן ארי:  מה אתה קשור לעוטף בכלל? כל כיתות הכוננות של עוטף עזה זה בכלל של הצבא

מירב בן ארי:  אלה רבש"צים, יש צד"י

מירב בן ארי:  זה לא רב"שים של הוד השרון או Whatever, או של מושבים

מירב בן ארי:       הוא מתחיל לנפנף לי בכיתות הכוננות של העוטף

מירב בן ארי:  של נעליך בכלל

מירב בן ארי:  מה אתה מדבר אליהם בכלל? היה שם מחדל עצום, אבל המחדל הזה הוא של הצבא

מירב בן ארי:  עד שהוא כבר מנסה להגיד משהו, הוא לא מבין בכלל על מה הוא מדבר

מירב בן ארי:       אבל אני חייבת להגיד עוד משהו

מירב בן ארי:  שאלתי אותו כאן שאלה והוא לא ענה

מירב בן ארי:  שאלתי אותו: האם הצוות שלו במשרות אמון לקח חלק בחלוקת נשק? הוא לא ענה

מירב בן ארי:  הוא מפחד לענות

מירב בן ארי:  הוא כן ענה על בנות השירות הלאומי – שגם זה מחדל ויושב-ראש הוועדה לביקורת המדינה דיבר על זה

מירב בן ארי:  נכון, חבר הכנסת מיקי לוי? מה היה שם שנתנו לבנות שירות לאומי, עד כמה שהן מוכשרות, לחלק נשק? מה יש לכם? מה אתם חושבים, שאנחנו לא רוצים? אנחנו חושבים שצריך לתת נשק, ורמת הביטחון האישי ברצפה

מירב בן ארי:  אפשר לתת לנשים ולגברים, אבל כן צריך תהליך סדור – כי נשק לא רק מגן

מירב בן ארי:  נשק גם הורג

מיקי לוי: הוא רוצח

מירב בן ארי: הוא רוצח

אורית פרקש הכהן: אני רוצה אפילו להוסיף למה שאת אומרת, שאם באמת מרחיבים את חלוקת הנשק, צריך לחשוב מחדש על תהליך ההכשרה בחלוקת הנשק

מירב בן ארי: נכון, נכון

אורית פרקש הכהן: חד-משמעית

מירב בן ארי: ולא רק זה, גברתי היושבת בראש

מיקי לוי: יום הכשרה למי שמטפל מהשירות הלאומי

מיקי לוי:  יום הכשרה

מירב בן ארי: מי? עכשיו, אתה יודע, הוא בא לפה

מירב בן ארי:  אתה לא היית

אורית פרקש הכהן: זה פחות מיום

אורית פרקש הכהן:  מבחינת הירייה בפועל, זה חצי שעה של לאחוז בנשק, ואתה יוצא עם הנשק

אורית פרקש הכהן: כן

אורית פרקש הכהן:  זה נורמלי

אורית פרקש הכהן: אלה בנות עם ילדים קטנים שמסתובבות עם נשק

מירב בן ארי: קרוב משפחה שלי הלך לעשות מטווח לכיתת כוננות, והוא בחור בן 30, היה לוחם בצבא

מירב בן ארי:  הוא אמר לי: מירב, כיתות הכוננות? אנשים יורים והידיים שלהם רועדות

מירב בן ארי:  מה זה? שום דבר לא בודקים? הכשרה, משהו?      עכשיו, מה הוא בא ואומר כאן? אתה לא היית פה, תשמע, מיקי: אתם נגד חלוקת נשק

מירב בן ארי:  לא

אורית פרקש הכהן: לא

מירב בן ארי: מי שצריך לקבל נשק בוודאי שאנחנו בעד

מירב בן ארי:  אבל תבחנו, תבדקו אם זה בסדר

מירב בן ארי:  אני לא מצליחה להבין

מירב בן ארי:  למה הפכנו את המדינה הזאת

מירב בן ארי:  הוא מנסה להטיח בנו, כמובן: שמאלנים וזה

מירב בן ארי:  מה זה קשור בכלל? אנחנו בעד לחלק נשק, אבל בצורה מובחנת

מירב בן ארי:       אגיד לכם עוד משהו

מירב בן ארי:  הוא בא ואמר: יש עלייה

מירב בן ארי:  גם אחרי "שומר חומות" הייתה עלייה מטורפת

מירב בן ארי:  הינה, אני אומרת לך: אחרי "שומר חומות", שאנשים בלוד, יהודים, ובעכו, התקשרו 100, ואף אחד לא ענה, הייתה עלייה כזו

מירב בן ארי:  אבל לא הבאנו בנות שירות לאומי שיחלקו נשק

אורית פרקש הכהן: כמה זמן לוקח להוציא רישיון נהיגה?     

מירב בן ארי: כמה צריך היום שיעורים? לפחות חצי שנה

אורית פרקש הכהן: חצי שנה עם נהג מלווה

מירב בן ארי: אוקיי

אורית פרקש הכהן: ופחות מזה להוציא נשק, בסיטואציות מסוימות, ובלי הכשרה

טלי גוטליב: אין בעיה, אז יהרגו את הילדים שלנו ברחוב

טלי גוטליב:  מה נעשה? יבואו עלינו ברחוב, יחטפו לנו, נהיה בלי לנשקים? מה נעשה?     

אורית פרקש הכהן: יש כאן אירוע, חברת הכנסת גוטליב, שנצטרך לבדוק אותו לעומק

אורית פרקש הכהן:  יש פה גם סכנה אמיתית

מירב בן ארי: טלי גוטליב היקרה

אורית פרקש הכהן: אבל בואי נסיים

אורית פרקש הכהן:  סיימת את זמן הדיבור

מירב בן ארי: כן

מירב בן ארי:  אבל רגע

אורית פרקש הכהן: אז בואי, תודה

אורית פרקש הכהן:  ונסיים

מירב בן ארי: אני חייבת להגיד משהו אחד

מירב בן ארי:  למען הסר ספק – כי גם מנסים להציג אותנו – אנחנו חושבים שכשהביטחון האישי ברצפה, אחרי 7 באוקטובר, צריך לתת נשק

מירב בן ארי:  אבל שמי שנותן את הנשק יהיה פקיד רישוי מוסמך, ולא העובדים של בן גביר בלשכה, ולא בנות שירות לאומי

מירב בן ארי:  מה קרה לנו? אנחנו רוצים שיהיה הירי על כוחותינו? שנשים וילדים ייפגעו בבית?      את יודעת מה? ואני אגיד לך מילה האחרונה

אורית פרקש הכהן: תודה רבה

מירב בן ארי: הינה, מילה אחרונה

אורית פרקש הכהן: חייבת לסיים רק

מירב בן ארי: לא, לא

מירב בן ארי:  מילה אחרונה, בבקשה

אורית פרקש הכהן: טוב

מירב בן ארי: חבר שלקח נשק, אמרתי לו: תגיד, ואיפה אמרו לך לאחסן את הנשק? אז אמרו לו: תדחוף את זה מאחורי הבגדים

טלי גוטליב: מה פתאום

טלי גוטליב:  את עוברת מבחן בחלק - - - בכספת

טלי גוטליב:  אני עשיתי את המבחן

אורית פרקש הכהן: תודה רבה

אורית פרקש הכהן:  חבר הכנסת אחמד טיבי – אינו נוכח; חבר הכנסת יבגני סובה – אינו נוכח; חברת הכנסת טלי גוטליב

מירב בן ארי: תדחוף מאחורה, מאחורי הבגדים

אופיר כץ: מירב, מירב, בואי

מירב בן ארי: יאללה, זהו

מירב בן ארי:  הינה, אני באה

אורית פרקש הכהן: הו, יהיה מעניין

מירב בן ארי: אנחנו חושבים שצריך לקבל נשק, אבל מפקיד רישוי מוסמך

מירב בן ארי:  לא כל אחד מחלק נשק

אורית פרקש הכהן: בבקשה

טלי גוטליב: עם ישראל הנכבד, אני חייבת לומר שאני עומדת כאן בבושה גדולה

טלי גוטליב:  בושה, כיהודייה במדינת ישראל; מדינתי אהובתי האחת ואין בִּלתה

טלי גוטליב:  באו עלינו אויבינו לכלותינו

טלי גוטליב:  פרצו את גבולות המדינה, 2,500 מחבלים נכנסו לשטחה של מדינת ישראל, טבחו, אנסו, שרפו, רצחו, כרתו איברים וראשים, והביאו אותנו למלחמה, שהיא מלחמת קיום, של לחיות או לחדול

טלי גוטליב:       עם תחילתה של המלחמה, גם הממשלה הבינה שאנחנו במלחמת קיום, והסיסמאות היו בהתאם: אנחנו נחסל את חמאס, נמוטט את כל היכולות שלו; אנחנו לא נכניס לו לא אוכל, לא מים ולא דלק

טלי גוטליב:  זה החזיק מעמד יומיים, ואז הכניסו מים ואוכל, אבל דלק? לא נכניס דלק אם לא נקבל את החטופים

טלי גוטליב:  כמה זמן זה החזיק? עוד שלושה ימים

טלי גוטליב:  אנחנו מכניסים להם כמות מזערית של דלק

טלי גוטליב:  למה? כי ביררנו שבמנהרות הכמות של הדלק כל כך מזערית, שהחמאס ישיג את זה בכל מקרה

טלי גוטליב:       קבלו ספוילר

טלי גוטליב:  מסתבר שההמלצה בהקשר של דלק במנהרות הייתה בהתייחס – החזיקו חזק – לנורות שיש במנהרה, כי הצבא לא ידע להעריך כמה עלות הדלק לתפעול המזגנים, מחוללי החמצן והביוב במנהרות

טלי גוטליב:  מילא אם היינו מקבלים חטופים, בסדר

טלי גוטליב:  זה מובן לגמרי

טלי גוטליב:  זה נעשה מנותק מחזרתם של החטופים

טלי גוטליב:       אז מה עשינו במקום זה? הצבא – שעובד חזק ומפגיז מהאוויר, שיתוף פעולה עם תמרון קרקעי תוך סיכון חיי חיילינו – מגיעה הממשלה, נותנת כוח לארצות הברית לנהל בעבורנו משא ומתן עם מי? עם מי? עם מי? עם מדינה אויב: קטאר

טלי גוטליב:  הדבר האחרון שמעניין אותה הוא ישראל

טלי גוטליב:  הדבר שמעניין את קטאר הוא להאריך את הפסקת האש עד לכדי אי-לחימה

טלי גוטליב:       מבטיחים לי בממשלה שהלחימה תמשיך במלוא העצימות

טלי גוטליב:  בואו, בואו, תראו, חמאס כבר הוכיח לנו שאנחנו היינו בהערכת חסר, היינו בהערכת חסר מול חמאס

טלי גוטליב:  חשבנו שהאויב שלנו מטומטם, והוא יכול לעשות דברים מסוימים, קצת פיגועים קצת תמ"סים

טלי גוטליב:  ככה חשבנו

טלי גוטליב:  ואז גילינו, למרבה זוועתנו, את היכולת שלו לכבוש את דרום ישראל

טלי גוטליב:       מול זה, אם אנחנו לא נעשה דברים אדירים, אנחנו לא ננצח

טלי גוטליב:  אנחנו כבר לא מנצחים

טלי גוטליב:  אתם יודעים מה הבעיה? שהתמונות המרגשות של שחרור החטופים מקהות את הצורך להמשיך בלחימה

טלי גוטליב:  מה זה מרדים אותנו

טלי גוטליב:  הזיכרון שלנו הוא כל כך קצר

טלי גוטליב:       אני עומדת פה ומבהירה שאם אני לא אקבל התחייבות מהממשלה בישיבת סיעת הליכוד – שלא התכנסה חמישה חודשים – אם לא אקבל התחייבות, שאכן המלחמה תימשך – כי מה שקורה בזמן הזה, תדעו לכם, חמאס עולה עלינו

טלי גוטליב:  הוא מגדיל את כוח הצלפים שלו ואת יחידת הצלפים על חיילים שלנו

טלי גוטליב:  רק אתמול היו שלושה מקרים של מטענים על החיילים שלנו

טלי גוטליב:  מה אתם חושבים שחמאס עושה? מחכה לנו בידיים שלובות? הוא מחכה להמשיך להילחם בנו, הוא וחיזבאללה וקיני הטרור ביהודה ושומרון

אורית פרקש הכהן: תודה רבה

אורית פרקש הכהן:  לכן, אני מצפה שתתכנס ישיבת סיעה בליכוד שבה יתחייבו בפנינו – יתחייבו בפנינו שהלחימה תימשך - -      

אורית פרקש הכהן: תודה

טלי גוטליב: - - אחרת אנחנו לא נהיה מריונטות של הממשלה

טלי גוטליב:       והינה הגיע איימן עודה שלא צריך לשבת פה, כי השבוע תומך הטרור הזה אמר שחמאס לא נאצים, והדבר היחיד שאנחנו צריכים ללמוד הוא שכיבוש הוא הנאצים

טלי גוטליב:  ככה הוא אמר בישיבת ועדת החוקה, והוא עדיין יושב כאן, למרבה בושתנו ולבושת חיילינו הגיבורים

טלי גוטליב:  בוז לך, אדוני, איימן עודה, תומך טרור

אורית פרקש הכהן: תודה, תודה רבה

אורית פרקש הכהן:  חברת הכנסת מירב כהן, בבקשה

טלי גוטליב: פשוט אל תיכנס לפה כשאני נמצאת פה, איימן עודה, אל תיכנס

טלי גוטליב:  לא יכול להתייחס לזה כארגון טרור

טלי גוטליב:  תתבייש לך

נאור שירי: מה? טלי, מה הוא אמר? על מי היא מדברת?     

טלי גוטליב: זה מה שהוא אמר, תומך הטרור פה, איימן עודה

טלי גוטליב:  זה מה שהוא אמר בוועדת החוקה

אורית פרקש הכהן: בבקשה

טלי גוטליב: זה מה שהוא אמר, הוא יושב פה, יושב פה

טלי גוטליב:  לא להאמין, פשוט לא להאמין

טלי גוטליב:  תמשיך לשבת פה

אורית פרקש הכהן: בבקשה

מירב כהן: "את מדמיינת" – זה מה שענו לנגדת מנוסה מ-8200, שיחד עם קצינה צעירה ניסתה להתריע מפני אירוע חדירה המוני שחמאס מתכנן – "את מדמיינת"

מירב כהן:  והן הרי לא חלמו את הדברים, לא המציאו, אלא הסתמכו מקצועית על אוסף ידיעות גולמיות ועל התרגיל הגדול שחמאס קיים

מירב כהן:  אבל לפי הדיווחים, המפקד הבכיר שבפניו התריעו ענה להן שאלה פנטזיות

מירב כהן:       בספר יחזקאל אנחנו קוראים: "ארץ כי אביא עליה חרב, ולקחו עם הארץ איש אחד מקציהם ונתנו אֹתוֹ להם לְצֹפֶה

מירב כהן:  וראה את החרב באה על הארץ, ותקע בשופר והזהיר את העם"

מירב כהן:  פרופסור אורי בר-יוסף מתאר בספרו "הצופה שנרדם" איך לפני 50 שנה, ערב יום כיפור, הצופה ראה את החרב ולא תקע בשופר

מירב כהן:  זה לא היה המקרה הפעם – הצופה ראתה את החרב ותקעה בשופר, אבל נפלה על אוזניים ערלות

מירב כהן:      כשביקרתי בבתי משפחות של תצפיתניות שנרצחו או נחטפו, שוב ושוב נחשפתי לעדויות על ההתראות המוקדמות; חיילות מקצועיות שנקרעו במשמרות קשות בהגנה על המולדת, תצפיתניות שלא הורידו את העיניים מהמסך ולכן ראו את כל הסימנים המקדימים וניסו להזהיר את המפקדים האחראים

מירב כהן:  הן הדליקו את נורות האזהרה, צלצלו בכל הפעמונים ותקעו בשופר, והתשובה שהן קיבלו: אלה שטויות, ואם שוב תציקו עם הדברים האלה – אתן תעמדו למשפט

מירב כהן:  הקטינו אותן

מירב כהן:  מדמיינות, ככה אמרו להן

מירב כהן:      אי-אפשר שלא לחשוב על היסודות המגדריים במחדל של שנת 2023

מירב כהן:  לא ספרו את הנשים במדים, ועכשיו אנחנו סופרים את מתינו

מירב כהן:  האם למדנו את הלקח? אני ממש לא בטוחה

מירב כהן:  תסתכלו על ההרכב בפאנלים באולפנים, תסתכלו על הרכב הקבינט

מירב כהן:  כשהן ידברו שוב מחר, האם הפעם יקשיבו להן? ואם נשמע לכם שיש בדברים האלה גם נימה של כעס, אתם ממש אבל ממש לא מדמיינים

אורית פרקש הכהן: תודה רבה, תודה רבה חברת הכנסת כהן

אורית פרקש הכהן:  חבר הכנסת אריאל קלנר, בבקשה

אריאל קלנר: גברתי יושבת-הראש, כנסת נכבדה, היום כ"ט בנובמבר, היום שבו החליטה העצרת הכללית של האו"ם לחלק את ארץ ישראל למדינה ערבית ושבריר למדינה יהודית

אריאל קלנר:  כל זאת בניגוד להצהרת בלפור, לוועידת סן רמו וכמובן, לכל זכות היסטורית שיש לעם היהודי על ארץ ישראל

אריאל קלנר:  אבל היהודים קיבלו כי גם מעט עדיף על כלום

אריאל קלנר:  הערבים לא קיבלו ויצאו למלחמה, ובסופה, ברוך השם, הפסידו ולא הצליחו לסיים את העבודה של היטלר, שלוש שנים אחרי השואה

אריאל קלנר:  מאז הם מציינים את היום הזה כיום הזיכרון לפליטים הפלסטינים

אריאל קלנר:  אגב, בל נשכח את מייסד הלאומנות הערבית, הארץ ישראלית, שותפו של היטלר: המופתי חאג' אמין אל-חוסייני

אריאל קלנר:       אבל יש לנו עוד שני ימי זיכרון במה שמכונה "הקולקטיביות הפלסטינית": אחד הוא יום הצהרת בלפור, ב-15 בנובמבר, והשני הוא יום הנכבה המוכר לנו, ב-15 במאי, יום הקמתה של מדינת ישראל

עודד פורר: הצהרת בלפור זה ב-2

אריאל קלנר: אבל הם מציינים אותו ב-15 – יכול להיות שטעיתי, אני מכיר את זה אצלם

אריאל קלנר:  15 במאי, יום הקמתה של מדינת ישראל

אריאל קלנר:  אבל מה לא מציינים, עודד? מה הם לא מציינים בקולקטיביות הפלסטינית? לא מצוינת שם מלחמת ששת הימים

אריאל קלנר:  הכיבוש – לא מקבלים שם את המעמד הזה

אריאל קלנר:  אלה שלושה ימים שקשורים רק להקמת מדינה יהודית כלשהי, באיזשהם גבולות

אריאל קלנר:  אנחנו אוכלים את עצמנו, גברתי, בוויכוחים על קווי גבול: 67', 48' – אותם זה בכלל לא מעניין

אריאל קלנר:       כשהחמאס טובח בנו – אנשים, נשים וטף – בכל מיני מיטות סדיסטיות רק כי אנחנו יהודים, ומכנה את תושבי הקיבוצים מתנחלים, וכשבכירי הרשות הפלסטינית משבחים אותו, הם בסך הכול מקיימים את עמדתם העקרונית משכבר הימים

אריאל קלנר:  הגיעה העת למנוע את האסון של מחר

אריאל קלנר:  חמאס היה ארגון נאצי גם ב-6 באוקטובר, והרשות הפלסטינית היא רשות נאצית היום, כשג'יבריל רג'וב אומר, רק לפני יומיים: אירועי 7 באוקטובר היו תגובה טבעית לדיכוי, האחראי לאירוע הוא הכיבוש ופשעיו, הפעולה – כן, הפעולה הסדיסטית, הזוועתית הזאת, ככה הוא אומר – הייתה חלק ממלחמת ההגנה הפלסטינית

אריאל קלנר:       ההתפרצות הבאה – כן, ההתפרצות הבאה, הסדיסטית הזאת – איפה היא תתרחש? בגדה, ביהודה ושומרון

אריאל קלנר:  וכשבקרבנו עדיין יש אנשים שחושבים שהרשות הפלסטינית היא פרטנר למשהו, נראה שבכל מה שקשור לרשות הפלסטינית אנחנו עדיין ב-6 באוקטובר

אורית פרקש הכהן: תודה רבה

אריאל קלנר: משפט אחרון, ברשותך

אורית פרקש הכהן: כן

אריאל קלנר: יום אחד ייפסק התיאום הביטחוני, והם יעשו לנו את מה שהחמאס עשה לנו

אריאל קלנר:  הם אומרים את זה, הם מתכוונים לזה

אריאל קלנר:  לא רשות חדשה, לא רשות ישנה, כל האתוס של הקולקטיביות הפלסטינית בנוי על שלילת הציונות

אורית פרקש הכהן: תודה רבה

אריאל קלנר:  76 שנים לכ"ט בנובמבר ההוא, והם עדיין לא מקבלים קיום ריבונות יהודית בארץ ישראל, גם לא על סנטימטר רבוע

אורית פרקש הכהן: תודה

אריאל קלנר: הגיע הזמן שנפסיק לקבל ישויות ששוללות את קיומנו

אריאל קלנר:  לעולם לא עוד

אריאל קלנר:  תודה

אורית פרקש הכהן: תודה רבה

אורית פרקש הכהן:  יעלה ויבוא חבר הכנסת נאור שירי, ואחריו תעלה חברת הכנסת גלית דיסטל אטבריאן, אם היא כאן

אורית פרקש הכהן:  בבקשה, חבר הכנסת שירי

נאור שירי: תודה, גברתי היושבת-ראש

נאור שירי:  מזל טוב על התפקיד, קואליציוש

נאור שירי:  קודם כול, אני באמת מודה  לשר בן גביר שהוא הגיע לכנסת

נאור שירי:  הוא היה קצת עייף, היה נשמע שהוא קצת מתבכיין

נאור שירי:  אז אני רק רוצה לומר לו: בסוף, זה התפקיד שלך

נאור שירי:  תפסיק להתבכיין, זו זכות לשרת את הציבור, בטח ובטח בזמן הזה

נאור שירי:  ואם לא טוב לך, אתה לגמרי לגמרי מוזמן להתפטר, אני בטוח שמדינת ישראל תסתדר הרבה יותר טוב בלעדיך, אבל זו כבר דעתי האישית

נאור שירי:  אבל אני שמח שהוא הגיע לענות על שאילתות

ולדימיר בליאק: לא רק שלך

נאור שירי: כן

נאור שירי:  מה שהפתיע אותי היום, או למען האמת, לא ממש הפתיע אותי, הוא שהוא עומד ומתרברב ואומר: חילקנו, וראינו, ואני יזמתי, והתחלתי עבודת מטה וכבר חילקנו, ואנחנו מחלקים 250,000, עשר שנים – 250,000 בקשות, שזו כמות של עשר שנים – הוא מתגאה בזה כאילו זה הישג, ואתה מסתכל על הבן אדם ואתה לא מבין, איך הוא לא מבין שכשמישהו מבקש – כשהאזרח לוקח נשק ופונה למדינה ואומר: אני רוצה נשק, מה האזרח אומר למדינה? אני לא סומך עלייך, אני סומך רק על עצמי

נאור שירי:       אז קודם כול, שאיתמר בן גביר, אבי אבות הקונספציה וחלק גדול מהבעיה שיש לנו בביטחון האישי, יבין שזה כישלון שלו, לא צריך להתרברב בזה

נאור שירי:  זה לא הישג, זה כישלון

נאור שירי:  אז תגיד: למרות הכישלון שלי והכישלון שבא לידי ביטוי במספרים, לא רק בהרוגים בחברה הערבית ולא רק בהרוגים בכלל בפשע הפלילי, אלא גם בקריסת הביטחון האישי

נאור שירי:  קודם כול תבין שזה כישלון, תהיה צנוע

נאור שירי:       מה שנחשף היום בוועדה לביקורת המדינה הוא דיון – אני לא יודע איך לא כל חברי הכנסת היו שם, אבל זו הייתה פשוט שערורייה

נאור שירי:  היועצים האישיים שלו נותנים או מקדמים אישורי נשק

נאור שירי:  יועצים במשרת אמון

נאור שירי:  עזבו את מה שקרה בכנסת; עזבו את זה שהכנסת מקצה עובדים; עזבו את זה שהעובדים במשרד לביטחון לאומי

נאור שירי:       תשמע, יו"ר הוועדה לביקורת, מאז הדיון שלך – לא הרבה צופים ברשתות החברתיות שלי, אבל תשמע – חמש פניות כבר, עם דוגמאות שפנו לחברים בעוצמה יהודית, לא רק חברי כנסת אלא לגורמים במפלגה, שעזרו להם לקדם

נאור שירי:  יושבים 250,000 אנשים, רבע מיליון אנשים שביקשו – עזבו את הקריטריונים, עזבו אם זה נכון, עזבו את הקונספציה – גורמים במפלגת עוצמה יהודית מזרזים בקשות לנשק לאזרחי מדינת ישראל

נאור שירי:      משפט אחרון: אם אנחנו לפני שנה עמדנו ונלחמנו על היכולת ועל הרצון של בן גביר להיות מפכ"ל משטרת ישראל, זה בדיוק בדברים האלה

נאור שירי:  זה בדיוק למה נלחמנו ואלה בדיוק תמרורי האזהרה שמהם היינו צריכים להיזהר

אורית פרקש הכהן: תודה

נאור שירי: מה שקורה היום זה התערבות פוליטית של גורמים פוליטיים במתן רישיון לנשק וקידום רישיון לנשק

נאור שירי:  זה פשוט הזוי

אורית פרקש הכהן: תודה רבה

אורית פרקש הכהן:  חברת הכנסת גלית דיסטל אטבריאן; חבר הכנסת עודד פורר; חברת הכנסת יוליה מלינובסקי – עודד פה? בבקשה, אני מקריאה

אורית פרקש הכהן:      הינה, תקבל את זכות הדיבור, הכול בסדר

אורית פרקש הכהן:  חבר הכנסת פורר, בבקשה

עודד פורר: תודה

עודד פורר:  גברתי היושבת בראש, אני לא יודע אם את מעורה במה שקורה בטלגרם, אבל יש כתב של ערוץ 2 שיש לו ערוץ טלגרם די פופולרי – עמית סגל

עודד פורר:  אז הוא פרסם אתמול ב-10:47 פרסום חשוב

עודד פורר:  בחרמון כבר יורד שלג אבל אין ציוד ללוחמים שלנו, עם קישור לתרומה

עודד פורר:  חשוב מאין כמוהו

עודד פורר:  אני באמת חושב שחשוב לצייד את הלוחמים שלנו

עודד פורר:  רק מי שצריך לעשות את זה היא מדינת ישראל, בתקציב של ממשלת ישראל

עודד פורר:  אי-אפשר לבוא ולספר לנו שאין תקציב, כי אותה ממשלה אישרה השבוע קרוב לחמישה מיליארד שקל, כספים קואליציוניים, בזמן מלחמה

עודד פורר:  בזמן המלחמה ממשלת ישראל מעבירה קרוב לחמישה מיליארד שקל כספים קואליציוניים, אבל מפרסמים: תרמו לחיילים בחרמון, קר להם

עודד פורר:       אתם לא מתביישים? זאת לא בושה שחיילי צה"ל מסתובבים ואוספים תרומות ואתם מחלקים כאן כספים לכל מיני קשקושים? מצאתם שלושה מיליון שקל תקציב לייעוץ לטהרת המשפחה

עודד פורר:  אז אני מבין שאלה היו סדרי העדיפויות של הממשלה עד 6 באוקטובר – סדרי עדיפויות עקומים

עודד פורר:  אבל הייתם ממשלה של ימי שלום מדומה, כי חשבתם שבביזנס שעשיתם עם חמאס קניתם את השקט – אבל ב-7 באוקטובר משהו השתנה כאן

עודד פורר:       אנחנו במלחמה, ריבונו של עולם

עודד פורר:  המשק בקריסה כלכלית

עודד פורר:  על כל שקל שהממשלה מוציאה, מסתכלות כל הכלכלות הבין-לאומיות כדי להבין לאן אנחנו הולכים; איך לדרג את האשראי של מדינת ישראל; האם לסמוך עליה או לא לסמוך עליה

עודד פורר:  אז כשרואים שמשקיעים מאות מיליוני שקלים בתמריצים לאי-יציאה לעבודה בזמן מלחמה; כשרואים שמשקיעים את אותם מיליוני שקלים בכל מיני פרויקטים הזויים, עם משרדים מומצאים, במקום לבטל את כל המשרדים האלה – אני יודע, משרד המשימות הלאומיות ומשרד המורשת ומשרד המסורת

עודד פורר:      חברים, איך שאתם מנהלים את המלחמה הזאת, כנראה שתצטרכו הרבה מאוד תקציב כדי להסביר לכולם לאן אנחנו מגיעים ומהי המורשת שתשאירו אחריכם

עודד פורר:  אבל לא לזה מיועד תקציב המדינה; הוא מיועד כדי לפתח את הכלכלה הישראלית, כדי לפתח את מדינת ישראל, ובראש ובראשונה, במלחמה, לטפל בכל מה שדורש טיפול לטובת המלחמה, ואלה קודם כל חיילי צה"ל ואזרחי ישראל שנפגעו

עודד פורר:       אסיים בזה: 53 ימים אחרי הטבח רק שלוש קרווילות סופקו ליישובי העוטף

עודד פורר:  לפחות חמישה קיבוצים – יצטרכו ליישב אותם מחדש במגורים זמניים

עודד פורר:  עד עכשיו הזמינו בסך הכול 50 קרווילות

עודד פורר:  אז אני רוצה לומר לך משהו, גברתי היושבת בראש, מכיוון שאת מסיעה שהצטרפה לממשלה הזאת נוכח המלחמה

עודד פורר:  אני מבין שהשרים התנגדו בממשלה

אורית פרקש הכהן: וגם אני, כמו שאתה יודע, בוועדת הכספים

עודד פורר: אני יודע

עודד פורר:  אבל אני אומר לך שהמבחן האמיתי יהיה לראות כאן בכנסת, ואני אומר את זה לכל מי שיושב בממשלה, וגם חברי הכנסת מהקואליציה, שמבינים את המשמעות - -       

אורית פרקש הכהן: נכון

עודד פורר: - - אתם תיבחנו בהצבעה שלכם; השרים שלכם ייבחנו בהצבעה שלהם כאן, בכנסת

עודד פורר:  אתם לא תוכלו לברוח מזה

עודד פורר:  לא נאפשר את הבדיחה הזאת

אורית פרקש הכהן: תודה רבה, חבר הכנסת פורר

אורית פרקש הכהן:  מצטרפת לדברים

אורית פרקש הכהן:  חברת הכנסת יוליה מלינובסקי

יוליה מלינובסקי: גברתי היושבת-ראש, יש חוק לדעתי, נכון, שאוסר כספים קואליציוניים? מה - - - של החוק הזה? יש לך הצעת חוק שאוסרת כספים קואליציוניים

אורית פרקש הכהן: לא, לא אני

יוליה מלינובסקי: כן, בטח את, יחד עם - - -      

אורית פרקש הכהן: כן, אבל בוטלו משרדים מיותרים, ובתקופה הזו לבטל את הכספים הקואליציוניים

אורית פרקש הכהן:  כן

אורית פרקש הכהן:  נכון

יוליה מלינובסקי: נכון, נכון

יוליה מלינובסקי:  אז אולי תקדמי אותו, ואנחנו כולנו נתמוך

נאור שירי: זה לא קשור למלחמה

אורית פרקש הכהן: זה קשור גם

אורית פרקש הכהן:  השיטה דורשת תיקון גם

אורית פרקש הכהן:  אבל בעת הזו זו תקלה מיוחדת, מה שנקרא

אורית פרקש הכהן:  ליקוי מאורות מה שעושים פה עם התקציב

אורית פרקש הכהן:  בבקשה, חברת הכנסת מלינובסקי

יוליה מלינובסקי: תודה רבה, גברתי היושבת-ראש

יוליה מלינובסקי:  אני רוצה לדבר על נשים

יוליה מלינובסקי:  נשים במדינת ישראל

יוליה מלינובסקי:  השפילו אותנו, לא הקשיבו לנו, אמרו שאנחנו לא מסוגלות, שאנחנו לא מספיק טובות – כל מיני סמוטריצ'ים למיניהם

יוליה מלינובסקי:  הוא עמד פה ואמר שנשים לא יכולות להיות טנקיסטיות

יוליה מלינובסקי:  ואנחנו ראינו, הוא לא יכול; הבן שלו שיושב בישיבה עכשיו לא יכול; הבנות הטנקיסטיות יכולות, ועוד איך יכולות

יוליה מלינובסקי:       גם אתה, אבי מעוז, דיברת על זה, על המקום של האישה

יוליה מלינובסקי:  אז המציאות הזאת השתנתה

יוליה מלינובסקי:  שאף אחד לא יעז יותר להגיד מה מקומנו

יוליה מלינובסקי:  אנחנו נלחמנו

יוליה מלינובסקי:  נשים לוחמות נלחמו, הצילו יישובים, גם בכיתות כוננות, גם נשים טנקיסטיות, גם בחיל הים, גם ב-8200, גם תצפיתניות

יוליה מלינובסקי:  אבל אתם, גברים, בעמדות הכוח עם הכתפיים, עם הדרגות, עם הטון, אתם יודעים הכול, אתם משכנעים אותנו

יוליה מלינובסקי:  לא, אתם לא שווים, כי אתם מתעסקים בנדמה לי, כי אתם מתעסקים בחטא היוהרה, כי אתם מתעסקים באגו

יוליה מלינובסקי:  לכל אחד שם, בקבינט המלחמה הזה, יש אגו מפה עד עזה

יוליה מלינובסקי:  בסוף אנחנו עושות את העבודה, אנחנו צעקנו, אנחנו נלחמנו

יוליה מלינובסקי:  כל שומרות הסף ברשות החברות, היועצת המשפטית לממשלה

יוליה מלינובסקי:  כמה קללות, כמה ביזוי היה פה

יוליה מלינובסקי:       תקשיבו לנשים

יוליה מלינובסקי:  אנחנו יותר טובות מכם, כי אנחנו דואגות לעתיד של ילדינו, פה ועכשיו

יוליה מלינובסקי:  אנחנו דואגות לבריאות של הגברים שלנו; לעתיד של המדינה הזאת

יוליה מלינובסקי:  אנחנו יודעות להתעלם מכל האגו ומכל הדרגות, כי זה כואב לנו

יוליה מלינובסקי:  כי בסוף אותנו הורגים, אותנו אונסים

יוליה מלינובסקי:  את המדינה שלנו אונסים עכשיו, ואתם ממשיכים בלספר לנו סיפורים: אנחנו נעשה ואנחנו נכופף וזה מורתע ובזה אנחנו נטפל

יוליה מלינובסקי:       גם הרמטכ"לים לשעבר יודעים לדבר יפה, גבוה

יוליה מלינובסקי:  הם הראשונים באחריות

יוליה מלינובסקי:  הם הביאו אותנו למצב הזה

יוליה מלינובסקי:  בסוף בסוף אנחנו כולנו משלמות את המחיר

יוליה מלינובסקי:  אז מעכשיו, שאף אחד לא יעז להגיד: את לא מבינה, שבי בשקט יפה, ואתן לא מסוגלות, דעו את המקום שלכן

יוליה מלינובסקי:  לא, זה לא יקרה יותר

יוליה מלינובסקי:  אנחנו נצרח, אנחנו נכעס, אנחנו נבעיר את המדינה הזאת, כי בסוף זה הבית שלנו, אלו המשפחות שלנו, זה העתיד שלנו

יוליה מלינובסקי:  כשקורה אסון – וקרה אסון – אנחנו הנשים הראשונות לשלם את המחיר

אורית פרקש הכהן: תודה רבה

יוליה מלינובסקי: כי האויב רואה בנו, באונס שלנו, בהתעללות בנו, ניצחון במלחמה

יוליה מלינובסקי:  תקשיבו לנשים

אורית פרקש הכהן: תודה רבה, חברת הכנסת מלינובסקי

אורית פרקש הכהן:  חבר הכנסת גלעד קריב – אינו נוכח

אורית פרקש הכהן:  חבר הכנסת ולדימיר בליאק, בבקשה

ולדימיר בליאק: תודה רבה, גברתי

ולדימיר בליאק:  חבריי חברי הכנסת, אדוני השר ככל שנמצא, בליל יום שני האחרון ממשלת ישראל אישרה את הצעת התקציב המתוקן לשנת 2023

ולדימיר בליאק:  מה אני אגיד לכם, לפעמים יש לי הרגשה שמבחינת חלק משרי ממשלת ישראל המלחמה היא עניין של מישהו אחר, לא של השרים, כי למרות כל ההצהרות לתקשורת של שר האוצר וגם של ראש הממשלה על ההתגייסות לטובת המאמץ המלחמתי, הכספים הקואליציוניים ימשיכו לזרום לצרכים סקטוריאליים, פוליטיים, באין מפריע

ולדימיר בליאק:  ואם זה לא מספיק, פורסם הבוקר בדה מרקר ששר האוצר גם דאג להטעות את הציבור ולטשטש חלק מהמידע בהצעת התקציב

ולדימיר בליאק:       בסופו של דבר, על פי ההצעה, מתוך 14 מיליארד שקלים, הכספים הקואליציוניים שאושרו במהלך אישור תקציב המדינה לשנתיים הקרובות, רק מיליארד שקלים שוחררו לטובת החזית והעורף

ולדימיר בליאק:  אתם תשאלו: איפה הכסף? אז הכסף, חבריי, בין היתר במשרדה של אורית סטרוק

ולדימיר בליאק:  על המשרד הזה הייתה המלחמה הגדולה של שר האוצר, ושר האוצר ניצח את הציבור הישראלי ניצחון סוחף במלחמה הזאת – מאות מיליוני שקלים לגרעינים תורניים, לחטיבה להתיישבות, להעמקה וחיזוק הזהות היהודית

ולדימיר בליאק:  ואני אגיד לכם בכנות, אני לא מרגיש שבטח בחודש האחרון יש למישהו בעיה עם הזהות היהודית שלנו

ולדימיר בליאק:  לא צריך להעמיק אותה, אבל הכסף ימשיך לזרום למינהלת הזהות היהודית, לתיעוד התיישבות ועוד

ולדימיר בליאק:       המדינה עצרה מלכת מאז השבת השחורה

ולדימיר בליאק:  1,400 נרצחים, אלפי פצועים, עדיין יש לנו מעל 150 חטופים, 150,000 ישראלים הפכו לפליטים בארצם

ולדימיר בליאק:  אני פוגש אותם, הם חווים קשיים בלתי אפשריים כמעט

ולדימיר בליאק:  מיליוני ישראלים התגייסו והתנדבו באופן מופלא למאמץ המלחמתי, והפוליטיקאים הקטנים האלה ממשיכים לשמור על השמנת הקואליציונית שלהם

ולדימיר בליאק:  אני מבטיח מאבק אופוזיציוני מקצועי, עיקש ובלתי מתפשר בכנסת כנגד החרפה הזאת

ולדימיר בליאק:  זה חייב להיות מאבק חוצה מחנות של כלל הציבור

ולדימיר בליאק:  אין ימין ואין שמאל

ולדימיר בליאק:  זו לא שאלה של דעה או אידיאולוגיה, אלא התגייסות למען המאמץ המלחמתי

ולדימיר בליאק:  כל שקל בקופת המדינה חייב לשרת את הצרכים של החזית והעורף

אורית פרקש הכהן: תודה רבה

ולדימיר בליאק: אזרחי ישראל ראויים לתקציב ראוי, צודק, הוגן, תקציב שבו כל שקל ישרת את הציבור

ולדימיר בליאק:  תודה רבה

אורית פרקש הכהן: תודה רבה

אורית פרקש הכהן:  חבר הכנסת אבי מעוז, בבקשה

אבי מעוז: גברתי היושבת-ראש, כנסת נכבדה – אינני זוכר אם בירכתי אותך, בכל מקרה לא יזיק עוד פעם ברכה

אורית פרקש הכהן: תודה רבה

אבי מעוז: בהצלחה

אבי מעוז:  אתמול איילה חסון פרסמה מצגת שהוכנה באוגדת עזה לפני כמה חודשים, שתיארה את אשר עתיד להתרחש בתופת שהתרחשה, לצערנו, בשמחת תורה

אבי מעוז:  מצוטט מפי קצין בכיר במטכ"ל: "לא הצלחנו להבין שהתוכנית שנרקמה מול עינינו הפכה לפקודה – לא אנחנו, לא השב"כ וגם לא המוסד"

אבי מעוז:  כלומר בעלי התפקידים הבכירים, המומחים והפרשנים, טחו עיניהם מראות את המציאות כפי שהיא

אבי מעוז:  הם לא הצליחו או לא רצו לקרוא את הכתובת שהייתה על הקיר

אבי מעוז:       מניין הביטוי הזה "הכתובת על הקיר"? מספר דניאל, שם מתואר סופה של מלכות בבל, כאשר המלך בלשאצר עורך משתה יין מלא בחומרנות ובעבודת אלילים, תוך שהוא משתמש בכלי המקדש שחירב, ולא יודע שהאויב כבר נלחם על העיר פה לידו

אבי מעוז:  כאשר יד יוצאת מהקיר ורושמת עליו כתובת, אף אחד מחכמיו לא מצליח לקרוא אותה

אבי מעוז:  רק דניאל מפענח את הכתובת, ומסביר לבלשאצר שבשל גאוותו וחוסר כניעתו לבורא עולם נגזר שיסיים את מלכותו, כפי שאכן קרה באותו הלילה

אבי מעוז:      אבל האם רק הכתובת המודיעינית על הכנות החמאס הייתה על הקיר? ומה עם הכתובת שהובילה לעצימת העיניים הנוראית ואי-היכולת לקרוא נכון את המציאות? מה עם הכתובת של המעורבות הזרה של קרנות ומכונים בהכשרת קציני צה"ל לאורך כל התקדמותם בסולם הדרגות? מה עם הכתובת של אג'נדות רדיקליות פרוגרסיביות שמתנגדות לזכות קיומנו כמדינה יהודית בארץ הזאת, וזכו לכזאת השפעה משמעותית במערכת הביטחון, החינוך, המשפט, האקדמיה, בעולם התרבות ובתקשורת? מה עם הכתובת של ההתעלמות הבוטה מכך שיותר מ-100 שנה אויבינו מבקשים בצורה הכי ברורה ומפורשת להשמיד, להרוג ולאבד את כל היהודים שנמצאים בארץ הזאת ולהפוך אותה ל"יודנריין"? מה עם הכתובת של נרטיב שקרי ששטף לכל כך הרבה אנשים את המוח, כאילו יש כאן סכסוך אזרחי שאפשר לנהל עם מקלות וגזרים, ולהתעלם מכך שמדובר כאן במלחמת דת ותרבות בין העם הנבחר, שנועד להביא אור וגאולה לעולם, לבין רשע אסלאמונאצי? מה עם הכתובת של טשטוש כל הזהויות – האישית, המשפחתית, הלאומית והדתית, וכתוצאה מכך יצירת הנרטיב של "האחר זה אני", ומתוך כך כל כך הרבה בכירים לא מסוגלים להבין באיזו מציאות אנו חיים ואיך צריך להתמודד עם הרשע שמולנו? הגיע הזמן לפקוח עיניים ולקרוא נכוחה את המציאות - -       

אורית פרקש הכהן: תודה

אבי מעוז: - - הגיע הזמן לשידוד מערכות

אבי מעוז:  אין לנו שום ברירה אחרת

אורית פרקש הכהן: תודה רבה

אורית פרקש הכהן:  אני אוסיף לך גם שאלה, מה עם הכתובת שהייתה על הקיר בפירוק החברה הישראלית בשנה האחרונה? זו גם שאלה שצריך להידרש אליה

אורית פרקש הכהן:  תודה רבה

אבי מעוז: זו שאלה שכולם יצטרכו לענות עליה

אורית פרקש הכהן: אני מזמינה את יושב-ראש ועדת הפנים והגנת הסביבה, חבר הכנסת יעקב אשר, לסכם

קריאה: - - -     

אורית פרקש הכהן: אין צורך, מוותר

אורית פרקש הכהן:  אז חבריי חברי הכנסת, נעבור להצבעה על החלטת ועדת הפנים והגנת הסביבה בעניין פיצול הצעת חוק התכנון והבנייה (תיקון מס' 149 והוראות שעה – חרבות ברזל), התשפ"ד–2023

אורית פרקש הכהן:  אנא תפסו את מקומותיכם

אורית פרקש הכהן:  הצבעה

אורית פרקש הכהן: בעד ההצעה להעביר את הצעת החוק לוועדה – 6 

אורית פרקש הכהן: נמנעים – 1 

אורית פרקש הכהן: שישה בעד, אין מתנגדים, אין נמנעים

אורית פרקש הכהן:  אני קובעת כי החלטת ועדת הפנים והגנת הסביבה בעניין פיצול הצעת חוק התכנון והבנייה (תיקון מס' 149 והוראת שעה – חרבות ברזל), התשפ"ד–2023, התקבלה

אורית פרקש הכהן:  תודה רבה

קריאה: אחד נמנע

אורית פרקש הכהן: אחד נמנע? סליחה

אורית פרקש הכהן: יש הודעה?      

ראדה חסייסי: כן

אורית פרקש הכהן: בבקשה

ראדה חסייסי: ברשות יושבת-ראש הישיבה, הינני מתכבדת להודיעכם, כי הונחו היום על שולחן הכנסת מסקנות ועדת הכלכלה בעקבות דיון מהיר בהצעתם של חברי הכנסת יצחק פינדרוס, עודד פורר, אליהו רביבו, אברהם בצלאל, מיכל מרים וולדיגר, אלון שוסטר ודבי ביטון בנושא: מינוי גורם המתכלל פניות של מפונים מול משרדי הממשלה

ראדה חסייסי:  תודה

אורית פרקש הכהן: תודה רבה

אורית פרקש הכהן: [רשומות (הצעות חוק, חוב' מ/1682)

אורית פרקש הכהן: ] 

אורית פרקש הכהן: חברי הכנסת, הנושא הבא על סדר-היום: הצעת חוק הגז (בטיחות ורישוי) (תיקון מס' 9) (הארכת תקופת מעבר), התשפ"ד–2023, בקריאה ראשונה

אורית פרקש הכהן:  אני מזמינה את השר אוריאל בוסו, שר הבריאות, בשם שר האנרגיה והתשתיות, להציג את הצעת החוק

אורית פרקש הכהן:  בבקשה, לרשותך עד עשר דקות

הבריאות אוריאל בוסו: את מכירה אותי, אני אנצל את עשר הדקות?     

אורית פרקש הכהן: אתה מקפיד על זמנים, לפי הזיכרון שלי

הבריאות אוריאל בוסו: גברתי היושבת בראש, חבריי חברי הכנסת, אני מתכבד להציג בשם השר לאנרגיה את הצעת חוק הגז (בטיחות ורישוי) (תיקון מס' 9) (הארכת תקופת מעבר), התשפ"ד–2023

הבריאות אוריאל בוסו:  סעיף 8י לחוק הגז (בטיחות ורישוי), התשמ"ט–1989, מסדיר את סמכות הממונה על בטיחות ברשות הגז הטבעי במצב שבו מתקבלת פנייה בכתב מגורם מוסמך, שלפיה קיים חשש לסכנה לבטיחות הציבור משימוש במתקן גז טבעי לצריכה

הבריאות אוריאל בוסו:            הוראת המעבר, אשר את תקופתה מבוקש להאריך, קובעת כי רשאי הממונה על הבטיחות לתת הוראה למכון התקנים לבצע בדיקת תקינות למתקן גז טבעי, גם אם מכון התקנים הוא הגוף שנתן את אישור התקינות לאותו מתקן

הבריאות אוריאל בוסו:       מוצע להאריך את תקופת המעבר עד ליום 1 בינואר 2030 – שנהיה כולנו בריאים ושלמים – לעניין בדיקת תקינות של מתקני גז טבעי המשמשים בין היתר במפעלי תעשייה

הבריאות אוריאל בוסו:  הוראת המעבר שצפויה לפקוע ב-1 בינואר 2024 גוברת על העיקרון הקבוע בחוק, שלפיו ממונה ברשות הגז הטבעי רשאי להורות לגוף בודק, ובכלל זה למכון התקנים, לבצע בדיקת תקינות למתקן כל עוד לא מדובר על אותו גוף שנתן את אישור התקינות לאותו מתקן

הבריאות אוריאל בוסו:       הארכת הוראת המעבר נדרשת מאחר שהיום ישנם רק שני גופים בודקים מלבד מכון התקנים אשר פועלים למתן אישורי תקינות, אך הם מוגבלים לסוגים מסוימים של מתקני גז טבעי, בעוד מכון התקנים מוכן לבדוק את כל סוגי המתקנים

הבריאות אוריאל בוסו:  על כן יש להאריך את תקופת המעבר המאפשרת לממונה להסתייע במכון התקנים ולהורות לו לבצע את בדיקת התקינות

הבריאות אוריאל בוסו:      אבקש מהכנסת להצביע בעד הצעת החוק

הבריאות אוריאל בוסו:  תודה

אורית פרקש הכהן: תודה רבה, השר

אורית פרקש הכהן:  נעבור לדיון האישי

אורית פרקש הכהן:  ראשון הדוברים, חבר הכנסת ולדימיר בליאק – אינו נוכח

אורית פרקש הכהן:  חברת הכנסת טלי גוטליב, בבקשה

טלי גוטליב: עם ישראל, אני עולה פה פעם שנייה היום לנאום בגלל ריבוי הדברים שאתם מביאים לפתחי, שחשוב שאני אומר

טלי גוטליב:  אני רוצה להבהיר את דבר הבא: אם זה אדם עזתי או חייל – חייל קודם

טלי גוטליב:  שמעתי מחיילים ומפקדים ששוב שינו את הוראות הפתיחה באש

טלי גוטליב:  שוב, בסטרילי, בצפון הרצועה – שאין לי מושג מה יש לעזתי להתקרב לחיילים שלי – אם זה עזתי לא חמוש, אסור לירות, צריך נוהל אחר של "עצור, עצור, או שאני יורה"

טלי גוטליב:  תגידו לי, אנחנו השתגענו? אנחנו מסכנים החיילים שלנו בצפון הרצועה במין אתוס הזוי, לא מוסרי, שפוגע בחיילי צה"ל

טלי גוטליב:  אותו כנ"ל חיזבאללה בצפון

טלי גוטליב:  שמעתי שוב שהחיזבאללאים מתקרבים לגדר

טלי גוטליב:  למה הם מתקרבים לגדר אם לא בשביל לסכן את חיילינו? אם לא בשביל להטריל את חיילינו? כשלעצמי, אמרתי כאן ואני שבה ואומרת: מי שמתקרב 100 מטרים לגדר – כדור בראש, דמו בראשו

טלי גוטליב:      אם אנחנו רוצים לחזור לשמור על הגבולות ולשמור על ביטחון מדינת ישראל, זה קודם כול להחזיר את ההרתעה

טלי גוטליב:  אז עוד פעם אנחנו משחקים מול העזתים? "לך מפה" – "לא, אני לא הולך, מה תעשה לי?" או חיזבאללאים שמתקרבים לגדר "לא חמושים", במירכאות כפולות ומכופלות, ואנחנו קושרים את הידיים של החיילים שלנו?     עם כל הכבוד, אני מצפה מצמרת צה"ל להתעשת בהקשר הזה

טלי גוטליב:  בעת מלחמה אנחנו; בעת מלחמה – ולשיטתי גם לא בעת מלחמה – הוראות פתיחה באש, כשזה נוגע לגבולות שלנו: מי שמתקרב לגבול, דמו בראשו

טלי גוטליב:  ככה לא יתקרב אחר, וככה לא יתקרב מקטרג אחר ומטריל אחר

טלי גוטליב:  אין מה לעשות, זאת הדרך

טלי גוטליב:  ואם מישהו לא הבין עם מי יש לנו עסק – יש לנו עסק עם אויב אכזרי

טלי גוטליב:  יש לנו נטייה לשכוח, אני רואה כל התמונות בימים האחרונים, חמאס – איזו גלוריפיקציה לחמאס, שמנופף לחטופים

טלי גוטליב:  אותו חמאס שכרת איברים מוצנעים ואותו חמאס ששרף וטבח והרג ורצח

טלי גוטליב:  "חמאס" – לא קוראים לו כבר "ארגון טרור", נותנים לו ככה דרגה כזו גבוהה, מנהלים איתו משא ומתן

טלי גוטליב:  גם נכבשנו על ידי ארצות הברית שמחליטה לנו, זה מדהים, וגם חמאס קיבל מעמד

טלי גוטליב:  חמאס ומדינת קטאר

טלי גוטליב:  איך אפשר לנצח, איך ישראל יכולה להחזיר לעצמה את עוצמתה אם היא לא מבינה מול מי היא מתנהלת? אם היא לא מבינה שחמאס יכיר רק כוח, אנחנו – ימשכו אותנו באף

טלי גוטליב:  והתקשורת – אנחנו נספר על המשא ומתן, נחשוף את מרכולתנו ונתפשט בעיני העולם

טלי גוטליב:  למה שחמאס יחשוש מאתנו?     לכן אני אומרת פה, בראש ובראשונה, בשם חיילינו הקדושים: מספיק עם הוראות פתיחה באש שפוגעות ומסכנות את חיילינו הגיבורים

טלי גוטליב:  לא יעלה על הדעת שתגענה לכאן אימהות של לוחמים, הגיעו השבוע לכנסת, להתחנן שייתנו היתר לחיילים לחסל כל מי שמתקרב לחייל או מתקרב לקו הגבול

אורית פרקש הכהן: תודה

אורית פרקש הכהן:  תודה רבה, חברת הכנסת גוטליב

אורית פרקש הכהן:  חברת הכנסת יוליה מלינובסקי – אינה נוכחת; חבר הכנסת יוסף עטאונה – אינו נוכח

אורית פרקש הכהן:  חבר הכנסת אחמד טיבי, בבקשה

אחמד טיבי: גברתי היושבת-ראש, אני רוצה לדבר על נושא שקשור בסטודנטים ומעונות

אחמד טיבי:  סטודנטים רבים נדרשים עדיין לשלם את דמי המעונות למרות ששנת הלימודים עדיין לא התחילה

אחמד טיבי:  הם לא נמצאים במעונות, ובגלל הדחייה של פתיחת שנת הלימודים וההסכם שהם עשו הם נאלצים לשלם דמי מעונות למרות שהם לא משתמשים בהם

אחמד טיבי:  נאמר להם: אם לא תשלמו, יסלקו אתכם מהמעונות

אחמד טיבי:  זה לא סביר, ובעיקר לא סביר בתקופה הזאת

אחמד טיבי:      העלינו את זה כמה פעמים, גם בוועדה, גם מול משרד החינוך, וצריך למצוא לזה פתרון

אחמד טיבי:  גם למען הסטודנטים, למען המשפחות שלהם, שזה עול כלכלי בתקופה הזאת

אחמד טיבי:  זאת נקודה אחת

אחמד טיבי:      הנקודה השנייה – תופעות שבהן נתקלים סטודנטים, כמו במכללה בנתניה, המתקפה שהייתה עליהם, הקריאות "מוות לערבים", הניסיון לתקוף אותם פיזית והרחקתם מהמעונות

אחמד טיבי:  בצפת למשל, הפגנה יזומה של מאות, כולל אנשי דת, כולל רבנים, שמוחה על האפשרות שיהיו מעונות שיהיו בהם סטודנטים ערבים, עם ביטויים גזעניים נוראים

אחמד טיבי:       ולכן, גם נטל כלכלי על הסטודנטים ועל המשפחות מצד אחד, לא מוצדק כי לא משתמשים במעונות, וגם איומים ואמירות גזעניות

אחמד טיבי:  אגב, עד היום לא הועמדו לדין – לא הגזענים שהפגינו בנתניה ולא הגזענים שהפגינו בצפת, וזה אומר הרבה על מדיניות האיפה ואיפה

אחמד טיבי:  תודה

אורית פרקש הכהן: תודה רבה, חבר הכנסת טיבי

אורית פרקש הכהן:  חברת הכנסת נעמה לזימי – אינה נוכחת

אורית פרקש הכהן:  חבר הכנסת ואליד אלהואשלה – אינו נוכח

וליד טאהא: ווליד טאהא

וליד טאהא:  הוא החליף

אורית פרקש הכהן: זו הרשימה שבפניי

אורית פרקש הכהן:  חבר הכנסת ווליד טאהא, בבקשה

וליד טאהא: תודה רבה

וליד טאהא:  כבוד היושבת-ראש, חברות וחברי הכנסת, בימים אלה שבהם דנים ברשימת החטופים והמשתחררים, פתאום אנחנו רואים בתוך הרשימות שמות של צעירות מהחברה הערבית שנעצרו על ציוץ שכתבו או אמירה שאמרו או פוסט שהעלו

וליד טאהא:  פתאום רואים אותן ברשימה של החלפת חטופים

וליד טאהא:  צעירות שעוד לא עמדו בפני בית משפט, לא הורשעו בשום דבר ונעצרו סתם בגלל שלמדינה היום אין סובלנות דמוקרטית כלפי אזרחיה וכלפי כל אלה שמתנגדים למלחמה ומבקשים לסיים אותה

וליד טאהא:  הצעירות האלה, פתאום רואים אותן ברשימה של החלפת חטופים ושבויים

וליד טאהא:  זה בלתי נתפס, זה בלתי נתפס לגמרי כשאנחנו רואים את הדבר

וליד טאהא:  אין שום קשר בין צעירה מהחברה הערבית שנעצרה סתם, על לא כלום, על פוסט שהעלתה בפייסבוק או כתבה באיזושהי רשת חברתית, לבין מה שקורה בתהליך של החלפת החטופים שמתרחשת בימים אלה

וליד טאהא:       מה אנחנו לא רואים? אנחנו לא רואים ברשימת המשתחררים מהשבי בעזה את שמה של עאישה אלזיאדנה, בת 17 מרהט, שהיא עומדת בכל הקריטריונים שדיברו עליהם

וליד טאהא:  ועל כן, רבותיי, צריך לעשות את זה בפרופורציה הנכונה

וליד טאהא:  אם השמות של הצעירות הופיעו ברשימה כתוצאה מיוזמה של משרד המשפטים או כל משרד אחר, אז אני אומר ליריב לוין: תודה רבה, אין שום קשר בין צעירה שלא צריכה להיות בכלא לבין עסקה לשחרור חטופים

וליד טאהא:  אנחנו רוצים שכן תתעקש כמובן על שחרור כל החטופים, אבל על הילדה עאישה אלזיאדנה, שעדיין לא השתחררה

וליד טאהא:  תודה רבה

אורית פרקש הכהן: תודה רבה

אורית פרקש הכהן:  חבר הכנסת איימן עודה

אורית פרקש הכהן:  בבקשה

איימן עודה: כבוד היושבת-ראש, עמיתיי חברי הכנסת וחברות הכנסת, היום הוא 29 בנובמבר, כ"ט בנובמבר, יום השנה ה-76 להסכם החלוקה

איימן עודה:  בדרך כלל במדינת ישראל העלו על נס את היום הזה, קיימו סימפוזיונים, חגגו את היום הזה, דבר שאנחנו לא רואים בשנים האחרונות

איימן עודה:       אני חושב שזה מובן למה כבר לא מציינים את היום הזה בשנים האחרונות: מי ששולט במדינת ישראל משנת 1977 עד עכשיו ברוב הממשלות אלה ממשלות שממשיכות את דרכן של התנועות שסירבו להסכם החלוקה, כלומר ממשיכי דרכם של האצ"ל, כמו הליכוד והלח"י, כמו תנועות יותר רדיקליות

איימן עודה:  אז מי ששולט במדינת ישראל משנת 1977 עד עכשיו אלה המפלגות שסירבו להסכם החלוקה

עודד פורר: איזה הסכם? איזה הסכם? זה לא הסכם? זו הייתה החלטה של מועצת הביטחון של האו"ם

עודד פורר:  לא הסכם

איימן עודה: אני מבקש, כבוד היושב-ראש

איימן עודה: אני מקבל, עודד

איימן עודה:  החלטת החלוקה דווקא בקרב הערבים, הליגה לשחרור לאומי, שהמשך דרכה זה חד"ש, ורוב המפלגות הפועלות בקרב האוכלוסייה הערבית, הם מצדדים בהסכם זה

איימן עודה:  גם אש"ף בשנת 1988, 15 בנובמבר - -     

עודד פורר: צבאות ערב פתחו במלחמה נגד, נגד - - - עוד לפני שהיא קמה

איימן עודה: - - 1988 קיבלה את הסכם החלוקה

איימן עודה:  לכן חזית הסירוב היא ישראלית

עודד פורר: אתם פתחתם במלחמה והפסדתם

עודד פורר:  הפסדתם במלחמה אז אתם רוצים לחזור לחלוקה

איימן עודה: בסוף השבוע שעבר הייתי בצרפת, וראיתי שם ש-85% מהצרפתים תומכים במאבקו של העם הפלסטיני; היום 90% מעמי העולם, גם בעולם המערבי, תומכים במאבקו של העם הפלסטיני למען הקמת מדינת פלסטין

עודד פורר: אתה לא יכול, פעם אחת שהאו"ם מחליט לפתוח במלחמה, להפסיד במלחמה ולהגיד: אוי, תחזיר אותי אחורה

איימן עודה: אז המשוואה היא כך: יש פה גוטליב, אלמוג כהן, חבר הכנסת הגדול והחכם ואטורי, ובצד אחר כל עמי העולם

איימן עודה:  ואנחנו עוד נראה מי ינצח

איימן עודה:  עוד תקום מדינת פלסטין בגבולות 67' ונביא את השלום

איימן עודה:  תודה רבה

עודד פורר: מעולם לא הייתה כזאת, ולעולם לא תהיה כזאת

אורית פרקש הכהן: תודה רבה

אורית פרקש הכהן:  חברת הכנסת מירב כהן – אינה נוכחת; חבר הכנסת יבגני סובה – אינו נוכח; חבר הכנסת אבי מעוז – אינו נוכח; חבר הכנסת אריאל קלנר – איננו נוכח; חבר הכנסת נאור שירי – אינו נוכח; חברת הכנסת גלית דיסטל אטבריאן – אינה נוכחת

אורית פרקש הכהן:  חבר הכנסת גלעד קריב, בבקשה

גלעד קריב: גברתי היושבת-ראש, עמיתיי, חברות הכנסת, אדוני השר, צוהריים טובים לכולם

גלעד קריב:  גברתי היושבת-ראש, גם אני תכננתי לדבר על יום כ"ט בנובמבר, ובעוד רגע אומר את הדברים אשר תכננתי לומר במקור, אבל אחרי האזנה לדבריו של עמיתי חבר הכנסת איימן עודה, אני חייב לומר – חבר הכנסת עודה, איימן – ההגינות מחייבת, אם עוסקים בהחלטת האו"ם מ-1947, בוודאי לא לקרוא לזה "הסכם" אלא "החלטה", מכיוון שהצד הפלסטיני ברובו, ומדינות ערב כולן, סירבו לקבל את החלטת החלוקה

איימן עודה:  אני מסכים איתך, אבל אני רוצה להוסיף עוד משהו

גלעד קריב: שנייה

איימן עודה: מי ששולט במדינת ישראל הם - - -     

גלעד קריב: חבר הכנסת איימן עודה, הכול בסדר, אתה יודע גם מה דעתי היום על איך מבטיחים את עתידה של מדינת ישראל

גלעד קריב:  אני חושב שבסופו של דבר שני עמים יושבים בחלקת הארץ הזו, אבל צריך לדייק בעובדות

גלעד קריב:       התנועה הציונית לפני הקמת המדינה ובכ"ט בנובמבר הסכימה לחלוקת הארץ, בעוד שהתנועה הלאומית הפלסטינית שללה זאת ביחד עם מדינות ערב

גלעד קריב:  וחלק גדול ואיום ממעגל הדמים שמאפיין את האזור שלנו קשור בדברים האלה, והדברים צריכים להיאמר

גלעד קריב:  ובסופו של דבר האצ"ל והלח"י, שהתנגדו לתוכנית החלוקה, קיבלו את ההכרעה של המוסדות של התנועה הציונית ואמרו: מקימים מדינה על חלק מארץ ישראל ההיסטורית

גלעד קריב:  ואת הנתון הזה צריך לומר, ולא רק לומר אותו, אדוני חבר הכנסת איימן עודה, בגלל האמת ההיסטורית

גלעד קריב:       כאשר הסיסמה שמובילה את ההפגנות הפרו-פלסטיניות ברחבי העולם – שבחלקן יש סממנים אנטישמיים ובחלקן יש סולידריות, אבל כשהסיסמה המפורסמת ביותר של ההפגנות הללו שוללת את זכות קיומה של מדינת ישראל, אז צריך לומר שגם היום, בדיוק כמו שאתה אומר לגבי כוחות ששולטים במדינת ישראל לגבי התפיסה שלהם של חלוקת הארץ, בוא, בוא לא נעצום את עינינו מה המנגינה ששומעים בהפגנות הפרו-פלסטיניות ומה הסיסמה

גלעד קריב:       אני מגנה

גלעד קריב:  אני מגנה את מי שחושב שלעם הפלסטיני אין זכות הגדרה עצמית

גלעד קריב:  אני מחכה לשמוע גם גינויים לאותה סיסמה - -     

איימן עודה: אתה תקבל את זה ממני - - -     

גלעד קריב: - - והכרה לא בזכות קיומה של מדינת ישראל, אלא בזכות ההגדרה העצמית של העם היהודי

גלעד קריב:  ולא מדובר על אותם הדברים - - -     

אורית פרקש הכהן: תודה רבה, חבר הכנסת קריב

גלעד קריב: לא אמרתי את הדברים שתכננתי, וזה בסדר, כי זה דיון חשוב בתוך אלה שתומכים

איימן עודה: אתה יודע את עמדתי - - -     

גלעד קריב: את עמדתך אני יודע

גלעד קריב:  אבל אני יודע גם את מה שאנחנו רואים היום בשיח שהולך ומתגבר ברחבי העולם

איימן עודה: אני מחזק את האנשים - - -     

גלעד קריב: תעזוב

איימן עודה: אני יודע מי החליש את האנשים שרוצים - - -     

גלעד קריב: חבר הכנסת עודה, אני גם יודע חלק מהדברים שאתה יודע, אבל אני מציע – יש אמירה חסידית שכשאדם מכה על החזה בווידוי, שידאג שהאגרוף נוחת על הלב שלו ולא על הלב של חברו כל היום

אורית פרקש הכהן: תודה רבה

גלעד קריב: כל עם צריך גם לקחת את האחריות כאומה וכקולקטיב על הקיצונים שלו

אורית פרקש הכהן: חבר הכנסת קריב, סיימת

גלעד קריב: ולכן האמירה הזאת שביום כ"ט בנובמבר צריך להזכיר שלשני העמים יש זכות הגדרה עצמית, לעם היהודי ולעם הפלסטיני, זה המסר שצריך להיות מעל הבמה הזאת

אורית פרקש הכהן: תודה רבה

אורית פרקש הכהן:  חברת הכנסת מירב בן ארי – אינה נוכחת; חבר הכנסת ואליד אל הואשלה – אינו נוכח

אורית פרקש הכהן:  אם כך, אני מזמינה את השר בוסו בשם שר האנרגיה והתשתיות לסכם

הבריאות אוריאל בוסו: לא צריך

אורית פרקש הכהן: אין צורך

אורית פרקש הכהן:  אם כך, חברי הכנסת, נעבור להצבעה על הצעת חוק הגז (בטיחות ורישוי) (תיקון מס' 9) (הארכת תקופת מעבר), התשפ"ד–2023, בקריאה הראשונה

אורית פרקש הכהן:  אנא תפסו את מקומותיכם להצבעה

אורית פרקש הכהן:  הצבעה

אורית פרקש הכהן: בעד ההצעה להעביר את הצעת החוק לוועדה – 10 

אורית פרקש הכהן: נמנעים – אין  

אורית פרקש הכהן: עשרה בעד, אין מתנגדים, אין נמנעים

אורית פרקש הכהן:  אני קובעת כי הצעת חוק הגז (בטיחות ורישוי) (תיקון מס' 9) (הארכת תקופת מעבר), התשפ"ד–2023, אושרה בקריאה הראשונה ותעבור לדיון בוועדת הכלכלה להכנתה לקריאה השנייה והשלישית

אורית פרקש הכהן: חבריי חברי הכנסת, רגע, לפני כן יש הודעה

אורית פרקש הכהן:  בבקשה

ראדה חסייסי: תודה

ראדה חסייסי:  ברשות יושבת-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית – הצעת חוק התכנון והבנייה (תיקון מס' 149 והוראת שעה), התשפ"ד–2023, שהחזירה ועדת הפנים והגנת הסביבה

ראדה חסייסי:  תודה

אורית פרקש הכהן: תודה רבה

אורית פרקש הכהן: [רשומות (הצעות חוק, חוב' מ/1683)

אורית פרקש הכהן: ] 

אורית פרקש הכהן: חברי הכנסת, הסעיף הבא על סדר-היום: הצעת חוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד–2023, בקריאה הראשונה

אורית פרקש הכהן:  אני מזמינה את שר המשפטיים – הוא נמצא כאן? אני מזמינה את שר הבריאות חבר הכנסת אריאל בוסו בשם שר המשפטים להציג את הצעת החוק

אורית פרקש הכהן:  בבקשה, לרשותך עשר דקות

הבריאות אוריאל בוסו: גברתי היושבת בראש, היום אני שמח להיות גם שר הביטחון, גם שר האנרגיה, ועכשיו שר המשפטים וסגן ראש הממשלה

הבריאות אוריאל בוסו:  אז אני מודה לכולם על מילויי המקום

יוליה מלינובסקי: אל תעוף על עצמך יותר מדי כי זה זמני בלבד

הבריאות אוריאל בוסו: כולנו זמניים, חברת הכנסת מלינובסקי

אורית פרקש הכהן: זה נכון

הבריאות אוריאל בוסו: בבית העלמין יש הרבה אנשים שחשבו שאין להם מחליפים, ובסוף כולם

הבריאות אוריאל בוסו:      אני מציג כאן את הצעת החוק בשם שר המשפטים

הבריאות אוריאל בוסו:  הצעת החוק שבפנינו באה להעביר חקירות ילדים בעבירות מסוימות שנעברו על רקע מעשי טרור ופעולות איבה מהמשטרה למערך חוקרי הילדים במשרד הרווחה

הבריאות אוריאל בוסו:      במתקפת הטרור הנוראה של חמאס בבוקר כ"ב בתשרי התשפ"ד, 7 באוקטובר הידוע, חדרו אלפי מחבלים משטח רצועת עזה לשטחה של ישראל מהיבשה, מהאוויר ומהים

הבריאות אוריאל בוסו:  נרצחו ונפצעו אלפי אזרחים וחיילים ישראלים

הבריאות אוריאל בוסו:  למעלה מ-240 אזרחים נחטפו לשטח רצועת עזה

הבריאות אוריאל בוסו:  בין הנפגעים והעדים – ילדים רבים מאד

הבריאות אוריאל בוסו:      חוק לתיקון דיני הראיות (הגנת ילדים) מאפשר היום חקירת ילדים בעבירות חמורות באמצעות מערך חוקרי הילדים במשרד הרווחה

הבריאות אוריאל בוסו:  מדובר בעובדים סוציאליים במשרד הרווחה שהוכשרו לכך במיוחד

הבריאות אוריאל בוסו:  בעבר הוחרגו מהחוק עבירות שנעברו על רקע טרור ופעולות איבה, ואולם על רקע האירועים האחרונים נעשתה חשיבה מחודשת בנושא, והמסקנה הייתה שיש לתקן את החוק, לפחות כהוראת שעה, ולבטל את ההחרגה לגבי עבירות חטיפה, רצח, ניסיון לרצח, התעללות בקטין, שנעברו על רקע של טרור

הבריאות אוריאל בוסו:      חוקרי הילדים מוסמכים להחליט אם הילד יעיד בבית המשפט ובאילו תנאים

הבריאות אוריאל בוסו:  אם לא התיר חוקר הילדים את העדת הילד, יהיה תיעוד חקירתו קביל בבית המשפט

הבריאות אוריאל בוסו:      העברת חקירות ילדים בעבירות האמורות, גם בנסיבות של טרור, לחסות תחת כנפי חוק הגנת ילדים, באה אם כן להגן על שלומם של הילדים במקרים שבהם אין מנוס מחקירתם, ולמנוע מהם נזק נפשי נוסף

הבריאות אוריאל בוסו:      מאותה סיבה קובעת ההצעה כי לפני שיוחלט על עצם חקירת ילדים שנפגעו או היו עדים לעבירות בנסיבות של מעשי טרור בתקופה שמיום 7 באוקטובר 2023, יתייעץ הקצין הממונה על חקירת העבירה במשטרה עם חוקר ילדים

הבריאות אוריאל בוסו:      מכיוון שיישום ההצעה דורש היערכות מערך חוקרי הילדים, מוצע בשלב זה לקבוע אותה כהוראת שעה למשך שנה אחת

הבריאות אוריאל בוסו:  ניתן יהיה להאריך את הוראת השעה בצו, בהסכמת שר הרווחה ובאישור ועדת החוקה, חוק ומשפט של הכנסת, לתקופות שלא יעלו על שנה אחת בכל פעם

הבריאות אוריאל בוסו:      לכן, אני מציע לאשר את ההצעה בקריאה ראשונה, ולהעבירה לוועדת החוקה, חוק ומשפט של הכנסת לצורך הכנה לקריאה שניה ושלישית

הבריאות אוריאל בוסו:      גברתי היושבת בראש, אני לא חשבתי שזו הצעת החוק שאני אציג כאן

הבריאות אוריאל בוסו:  אני כן יכול להגיד, שהרי כולם יודעים שמליל השבת האחרון, כשהתחילו לקלוט במתחמי השבים בבתי החולים, אני מבקר – זה התחיל בערב שבת כשהייתי בבית החולים שניידר; במוצאי שבת הייתי בוולפסון; הייתי ביום ראשון, כשפגשתי את העובדים הזרים והתאילנדים, בבית חולים שמיר; אתמול הייתי גם פעם שנייה בבית חולים שיבא, תל השומר; אתמול בבוקר הייתי בבית החולים איכילוב ובערב הייתי בשיבא

הבריאות אוריאל בוסו:  דיברתי גם כן עם מבוגרים

אורית פרקש הכהן: השר, פגשת ילדים שחזרו? שוחחת איתם?     

הבריאות אוריאל בוסו: ופגשתי גם ילדים, ושוחחתי איתם

הבריאות אוריאל בוסו:  ילדים קטנים

הבריאות אוריאל בוסו:  אומר לכם שמצד אחד אני מאוד מקווה שהציבור לא ייחשף למה שחוו שם אנשים

הבריאות אוריאל בוסו:  אני גם לא רוצה להגיד כי יש עדיין הורים שיש להם שם ילדים

הבריאות אוריאל בוסו:  אני לא מדבר על התעללויות או על דברים כאלה

הבריאות אוריאל בוסו:  אבל בחלק הנפשי, כולל המבוגרים, נשים מבוגרות, ילדים קטנים – אתמול דיברתי עם אחד הילדים, ילד צעיר

הבריאות אוריאל בוסו:  הוא מספר לי שהוא פגש את זה, וראה את זה, ועשה ככה

הבריאות אוריאל בוסו:  ואתה לא שואל אותו שאלות

הבריאות אוריאל בוסו:  אתה נותן לו לדבר, להוציא, כי הוא צריך לספר

הבריאות אוריאל בוסו:  ואתה רואה ילדה בת שבע, שהגיעה בערב שבת, ואחרי עשר דקות אמרה: אני רוצה קוסקוס

הבריאות אוריאל בוסו:  רוצה לאכול משהו קטן, עוף

הבריאות אוריאל בוסו:  כמובן שמייד הלכו להביא לה

הבריאות אוריאל בוסו:  ואתה מסתכל עליהם, ואתה אומר – החבר'ה האלה היו תחת מקום חשוך 50 יום

הבריאות אוריאל בוסו:  ורובם היו באמת במנהרות, שלא יספרו לכם סיפורים

הבריאות אוריאל בוסו:  הם נראים בתמונות כביכול בסדר – לא רק שהנפש מרוסקת ופצועה, גם החלק הקליני

הבריאות אוריאל בוסו:  כרגע התזונה חדשה, הם לא קיבלו את התרופות המתאימות

הבריאות אוריאל בוסו:  ישבתי עם הגברת עדינה משה במוצאי שבת

הבריאות אוריאל בוסו:  היא הגיעה מקיבוץ ניר עוז, והיא סיפרה לי – זה פורסם בתקשורת – שבגבורה היא התווכחה שם עם מחבל חמאס, פעיל ג'יהאד

הבריאות אוריאל בוסו:  היא אמרה לו: למה אתה מוציא אותי? יש פה אישה מבוגרת וחולה ממני, תוציא אותה קודם כול

הבריאות אוריאל בוסו:  אני מסתכל ואני אומר לה: את אמיתית? היא אומרת לי: כן

הבריאות אוריאל בוסו:  ואני ממש התווכחתי איתו

הבריאות אוריאל בוסו:  האישה הזו יודעת, מצד אחד, היא שמעה את ההתקפות מלמעלה

הבריאות אוריאל בוסו:  והיא יודעת שאם כרגע מוציאים אותי, זה אולי הצ'אנס היחיד שלי לחיות ולראות אור יום פעם בחיים

הבריאות אוריאל בוסו:  והיא באמת אמרה לו את זה

הבריאות אוריאל בוסו:  אבל השיקולים שלהם קשים

הבריאות אוריאל בוסו:       אתמול הגיעה אחת העובדות בבית חולים שמיר, והיא רואה את העובד התאילנדי בחוץ, בשעה ארבע בבוקר, חמש

הבריאות אוריאל בוסו:  היא אומרת לו: למה אתה לא ישן? והוא אומר לה: הרבה זמן לא ראיתי את הזריחה

הבריאות אוריאל בוסו:  אני רוצה לצאת לפני הזמן לראות את הזריחה

הבריאות אוריאל בוסו:  זה הסיפורים שאני - - -     

אורית פרקש הכהן: קשה

אורית פרקש הכהן:  שר הבריאות, אני חושבת שהנושא הנפשי והטראומה יצטרך לקבל טיפול מאוד משמעותי בתקציבים של המשרד שלך

אורית פרקש הכהן:  זה יהיה אתגר בכל המדינה

הבריאות אוריאל בוסו: מאוד מאוד קשה

הבריאות אוריאל בוסו:  כן, בראש סדר העדיפויות של משרד הבריאות

הבריאות אוריאל בוסו:  היום בוועדת הבריאות הוצגה תוכנית בריאות הנפש הגדולה, ממש עוטף נפש ישראל

הבריאות אוריאל בוסו:  היא תעלה לנו לא פחות מ-2 מיליארד, אני אומר את זה כאן

הבריאות אוריאל בוסו:  זו תוכנית גדולה, כי בריאות הנפש הגיעה בחסר למלחמה הזו, וכרגע אנחנו הולכים להתמודד עם מצב בלתי הגיוני בעליל – עם מאות אלפים במעגל הראשון והשני, ולמעלה ממיליונים, שכל אחד ואחד מאיתנו צריך את השיחה הראשונה והשנייה

הבריאות אוריאל בוסו:  אני הרגשתי כבר ביום חמישי שזהו, כנראה שאחרי 50 יום זה התפרץ אצלי, אני רואה את זה

הבריאות אוריאל בוסו:  אבל זה מאוד מאוד קשה

הבריאות אוריאל בוסו:       לכן, כל מה שניתן להקל מעל אותם הילדים הללו, שלא יצטרכו להגיע לבית המשפט והעדות שלהם תהיה קבילה, בשביל שהעולם ידע אילו זוועות קרו בעולם צריך לעשות את זה, ולהקל מעליהם

אורית פרקש הכהן: לגמרי

הבריאות אוריאל בוסו: אתה יושב איתם

הבריאות אוריאל בוסו:  אתמול הייתי בישיבת צוות באחד מהמרכזים הרפואיים, לא משנה איזה

הבריאות אוריאל בוסו:  יושבים העובדים הסוציאליים, הפסיכיאטרים, הפסיכולוגים והצוות הרפואי, הם לא יודעים באיזה חלק כבר לגשת לילד, גם בצד הרפואי, כי הם מבינים שהם צריכים את המרווח, מתי הגופים החוקרים יכולים להיכנס אליהם

הבריאות אוריאל בוסו:  אנחנו מסננים אותם כי יש כאן חלק בריאותי, שהוא לא יכול לשאול את השאלות הנוקבות והקשות

הבריאות אוריאל בוסו:  אלו הדברים שאנחנו מתמודדים איתם

הבריאות אוריאל בוסו:  על אחת כמה וכמה ברגע שיש כבר עדות, שהם יושבים תוך כדי אוכל והעובדת הסוציאלית או חוקר הילדים שומעים אותם, זה באמת צריך להיות

הבריאות אוריאל בוסו:  ולכן הצעת החוק הזו חשובה לאין ערוך

הבריאות אוריאל בוסו:  תודה רבה

אורית פרקש הכהן: אתגר גדול

אורית פרקש הכהן:  תודה רבה, שר הבריאות

אורית פרקש הכהן:  הנושא של בריאות הנפש הוא נושא שהמדינה תצטרך להידרש אליו – לא רק בהקשר של החטופים, בהקשר של העם כולו – בשנים הקרובות, ולתת על זה דגש, ואני מברכת אותך על התוכנית

אורית פרקש הכהן:       נעבור לדיון האישי

אורית פרקש הכהן:  ראשון הדוברים, חבר הכנסת ולדימיר בליאק – אינו נוכח; חברת הכנסת טלי גוטליב - -      

טלי גוטליב: - - - גברתי היושבת-ראש

אורית פרקש הכהן: - - מוותרת

אורית פרקש הכהן:  חברת הכנסת יוליה מלינובסקי, את רוצה לדבר?     

טלי גוטליב: לא, אני ויתרתי, יוליה welcome

אורית פרקש הכהן: בבקשה

יוליה מלינובסקי: תודה, גברתי היושבת-ראש

יוליה מלינובסקי:  כשאני חוזרת הביתה ורואה בלגן, כלים, לכלוך, שום דבר לא מסודר, אני שואלת את הילדים: מי עשה את זה? אז הם אומרים לי: לא, זה לא אני

יוליה מלינובסקי:  הבן אומר: זה לא אני; הבת אומרת: זאת לא אני; הכלב שותק, כנראה הוא בכלל לא קשור לעניינים

יוליה מלינובסקי:  בעלי גם כן אומר: לא, לא, לא, לא ראיתי, לא שמעתי

יוליה מלינובסקי:       זה בדיוק מה שקורה פה אצלנו במדינה

יוליה מלינובסקי:  הצבא אומר שהוא סיפר לראש הממשלה מה שקורה ועל כל האזהרות, וראש הממשלה אומר: סליחה, לא שמעתי, לא ראיתי, לא הייתי שם

יוליה מלינובסקי:  ואז כל אחד זורק את האחריות – חלילה, לא אשמה, אנחנו כבר למדנו שאחריות ואשמה אלה שני דברים שונים – אחד על השני

יוליה מלינובסקי:       אז אם יש ראש ממשלה שלא ידע, אז הוא ראש ממשלה כושל, כי כל האנשים שיושבים בתפקידים עכשיו ובעבר – הוא מינה אותם

יוליה מלינובסקי:  אם הוא לא ידע, המינויים שלו היו לא טובים, כולל רמטכ"לים לשעבר, כי לא סיפרו לו

יוליה מלינובסקי:  ואם הוא ידע ולא עשה שום דבר, זה כבר סיפור אחר

יוליה מלינובסקי:       זאת אומרת, או שיש שם בעיה בהבנת הנקרא; ראש הממשלה אולי קצת סנילי בהבנת המציאות, וכל המינויים שלו וכל האנשים שיושבים בתפקידים – אז מה אני צריכה אותו? 16 שנה הוא ראש הממשלה

יוליה מלינובסקי:  יש לי בעיה מאוד קשה עם זה

יוליה מלינובסקי:  אם הוא לא שמע, לא ידע, לא ראה – אחלה, מה אני צריכה אותו? אגב, בדברים אחרים הוא מה זה פיקח, הוא יודע הכול

יוליה מלינובסקי:  על חוק המתנות, אם מישהו זוכר פה, ידעו כל פסיק ונקודה; על חוק הנבצרות ידעו כל פסיק ונקודה

יוליה מלינובסקי:  אז זה כנראה סלקטיבי מאוד

יוליה מלינובסקי:  מתי שנוח – יודע; מתי שלא צריך ולא נוח – מאבד את ההכרה ואת הזיכרון

יוליה מלינובסקי:       אגב, יש לי הרגשה מאד מאוד ברורה, גברתי היושבת-ראש, שמי שמנהל היום את מדינת ישראל זה ממש לא ממשלת ישראל, אנשים אחרים לגמרי מנהלים אותנו

יוליה מלינובסקי:  אגב, הם גם לא לוקחים אחריות, וכמובן לא אשמה, אם חלילה יהיה פה הטבח הבא

יוליה מלינובסקי:  בצפון או בדרום, זה רק עניין של זמן, כי חמאס, חיזבאללה ותותים וחות'ים ושמותים רואים את ההתנהגות שלנו

יוליה מלינובסקי:       אז מי שמנהל היום את מדינת ישראל זה ג'ו ביידן, זה ולדימיר פוטין ויחיא סנוואר

יוליה מלינובסקי:  הם מנהלים אותנו, הם מנהלים לנו את המציאות, כל אחד מהזווית שלו – את מי נשחרר, מתי נתקוף, מה נביא, מה נעשה

יוליה מלינובסקי:  והקבינט? הקבינט עושה פוזות

יוליה מלינובסקי:  כל פעם אני רואה את קבינט המלחמה בפוזה, בטון חריף, תוקף עם תנועות הידיים

יוליה מלינובסקי:  אז לא ביבי, לא בני ולא גדי מנהלים את המדינה, וזאת בושה וחרפה לנו

יוליה מלינובסקי:  שוב פעם, מי שמנהל זה יחיא סנוואר

יוליה מלינובסקי:  תתביישו לכם, כל המחנה הזה, תתביישו

יוליה מלינובסקי:  הבאתם אותנו לאסון וממשיכים להביא אותנו לשם

אורית פרקש הכהן: תודה רבה

אורית פרקש הכהן:  חבר הכנסת יוסף עטאונה, בבקשה

יוסף עטאונה: כבוד היושבת-ראש, כנסת נכבדה, לפני חודש עליתי לדוכן זה, ודיברתי על צעירה מהנגב שנעצרה והובאה להארכת מעצר פעם אחר פעם על זה שהיא שיתפה סטטוס של צעיר יהודי שדיבר על הכאב של הילדים בעזה

יוסף עטאונה:  מההתחלה אמרנו שלמעצרים האלה אין שום מקום במדינה דמוקרטית, כי לכל הדעות, כל האמירות וכל הסטטוסים והפוסטים שנכתבו הם במסגרת חופש הביטוי

יוסף עטאונה:  היום אנחנו מופתעים שאותה צעירה יחד עם אחרות נמצאת ברשימת החטופים או המשוחררים משני הצדדים

יוסף עטאונה:       כבוד היושבת ראש, 53 ימים יוסף זיאדנה, עאישה זיאדנה, בילאל זיאדנה, חמזה זיאדנה, סאמר אל-טלאלקה ופרחאן אלקאדי – אזרחים ערבים בדואים – נמצאים בשבי של עזה

יוסף עטאונה:  מאז, עשרות אזרחים ישראלים כן השתחררו וכן היו קריטריונים וקטגוריות לגבי שחרורים

יוסף עטאונה:  ולכל הדעות, עוד פעם, גם עאישה זיאדנה היא חלק מהקריטריונים שנקבעו לשחרור נשים וילדים

יוסף עטאונה:  אנחנו בחד"ש-תע"ל מהיום הראשון של המלחמה אמרנו שנשים וילדים צריכים להיות מוחלפים בחילופים מהרגע הראשון, אין מקום לילדים ולנשים בשבי

יוסף עטאונה:       וכבר 53 ימים עאישה זיאדנה לא נמצאת שם

יוסף עטאונה:  היום בדיון בוועדת הפנים, דיון אחר, על מיגון לגבי החברה הבדואית בנגב, אמרתי שבכל הוויכוח על ההפיכה המשטרית דיברו על ישראל הראשונה, ישראל השנייה, אבל יש ישראל השקופה במדינת הנגב

יוסף עטאונה:  וגם עאישה והקהילה שלה והחברה שלה – אף אחד לא רואה אותם היום במיגון, וכנראה שגם ראש הממשלה ומינהלת תיאום שחרור החטופים גם לא רואה אותה ואת החברים שלה

יוסף עטאונה:       לכן אני קורא מכאן ומיידית, שבסדר העדיפויות ולפי כל הקריטריונים שנקבעו, שעאישה אל-זיאדנה ובני משפחתה, סאמר אל-טלאלקה ופרחאן אלקאדי, שיחזרו מיידית לבתים שלהם

אורית פרקש הכהן: תודה רבה

אורית פרקש הכהן:  חבר הכנסת אחמד טיבי, בבקשה

אחמד טיבי: אני בהחלט רוצה להמשיך לדבר על נושא שהעלינו בשבוע שעבר – המיגוניות והמיגון בנגב, שלא קיים

אחמד טיבי:  לכן הסיכוי שערבי תושב הנגב ייפגע מטיל הוא גדול אלף מונים מכל תושב אחר במדינת ישראל

אחמד טיבי:  הצלחנו להעביר 35 מיליון שקל שאישרה ועדת הכספים, אבל זה לא מספיק, זה ממש לא מספיק

אחמד טיבי:       אני רוצה לדבר על החטופים, שלא הרבה מדברים עליהם, החטופים הערבים מהנגב

אחמד טיבי:  יש שישה חטופים: סאמר פואד אל-טלאלקה מחורה, יוסף חמיס זיאדנה, הבת עאישה יוסף זיאדנה, בילאל יוסף זיאדנה וחמזה יוסף זיאדנה מרהט ופרחאן אלקאדי מכרכור

אחמד טיבי:          עאישה היא בת 17

אחמד טיבי:  היא עונה על התנאים – גם צעירה וגם בת 17 – אבל היא עדיין לא חזרה הביתה

אחמד טיבי:  כך גם שני הג'ינג'ים, כפיר ואריאל – כפיר בן תשעה חודשים, עשרה חודשים עכשיו, ואריאל בן ארבעה חודשים

אחמד טיבי:  הם צריכים להיות בבית

אחמד טיבי:  הם צריכים לחזור לחיק משפחתם

אחמד טיבי:      לכן, סיעתנו חד"ש-תע"ל תמכה מייד, בהתחלה, בעיקרון של חילופים

אחמד טיבי:  לכן, טבעי שאנשים ישמחו כאשר מישהו חוזר לחיק משפחתו

אחמד טיבי:  יש בכנסת הזאת סיעה שהתנגדה, שהצביעה נגד

אחמד טיבי:  היא כמעט מנעה ממשפחות לחבק את היקירים שלהן

אחמד טיבי:      אנחנו כאן שוב מעלים את הדרישה להחזיר נשים וילדים, והעמדה שלנו לגבי הפסקת המלחמה הייתה מאז ומתמיד, אבל עד אז חשוב שעאישה אל-זיאדנה בת ה-17 תחזור לחיק משפחתה, ושני הג'ינג'ים, כפיר ואריאל, וכל השאר

אחמד טיבי:  תודה רבה

אורית פרקש הכהן: תודה רבה, חבר הכנסת טיבי

אורית פרקש הכהן:  חברת הכנסת נעמה לזימי – אינה נוכחת; חבר הכנסת ואליד אלהואשלה, בבקשה

וליד אל-הואשלה: מכובדתי יושבת-ראש הישיבה, חבריי חברי הכנסת, ביקרתי היום ברהט אצל חאג' עלי אל-זיאדנה, והוא רוצה להעביר מסר לכל הגורמים שמקבלים את ההחלטות, אם זו ממשלת ישראל ואם אלה הגורמים המתווכים בעסקה הזאת, ממשלת קטר וממשלת מצרים

וליד אל-הואשלה:  עלי רוצה שהבת שלו תחזור לרהט, כמו הילדים שחזרו בחמשת הימים שחלפו

וליד אל-הואשלה:  זו הדרישה של כלל תושבי הנגב וכלל אזרחי  ישראל

וליד אל-הואשלה:  אנחנו רוצים לפנות מכאן לראש הממשלה ולאמיר קטר, ואני גם פניתי בנושא הזה מאז 7 באוקטובר: הדרישה שלנו היא להחזיר את הילדים הביתה – כולם

וליד אל-הואשלה:  עאישה הבת שלנו, אנחנו רוצים, דורשים ומבקשים שהיום היא תהיה בבית שלה, דרומית לרהט, ברכת אל-בטל

וליד אל-הואשלה:      (אומר דברים בערבית, להלן תרגומם:)     תודה

אורית פרקש הכהן: תודה רבה

אורית פרקש הכהן:  חבר הכנסת איימן עודה – מוותר; חבר הכנסת אושר שקלים

שקלים: גברתי היושבת-ראש, חבריי חברי הכנסת, מכובדיי כולם, התיקון לחוק, שהציג שר המשפטים, נכון, הגיוני ומתחשב

שקלים:  אנחנו לא היינו דנים בכך היום, אילולא הזוועות שנגלו בפני ילדים קטנים עקב מעשיהם הנפשעים של הנאצים מהחמאס, יימח שמם וזכרם

שקלים:  מבחינתי, זה מתקשר לנושא רחב והיסטורי שאני רוצה לתת עליו את הדעת

שקלים:      היום – כ"ט בנובמבר – אנחנו מציינים 76 שנים להחלטת העצרת הכללית של האומות המאוחדות בדבר הקמת מדינה לעם היהודי בארץ ישראל

שקלים:  כבר אז וכיום הצד השני ו/או האויבים שלנו לא הכירו בזכותנו למדינה, ונלחמים בנו אפילו ביתר שאת

שקלים:  אירועי 7 באוקטובר הוכיחו לנו פעם נוספת כי האויב אינו נלחם למען מדינה עבורו, אלא נלחם למען מטרה אחת, והיא: חיסול המדינה היהודית בארץ ישראל

שקלים:  בעיניי, הסכסוך הוא לא על שטחים כאלה או אחרים, שאם נוותר וניתן, קיים איזשהו סיכוי למשא ומתן; הסכסוך הוא על עצם הקיום שלנו כאן בכל נקודה בארץ

שקלים:  לכן, היום רוב העם מבין את זה

שקלים:  ישנם כאלה שחושבים שאם ייקחו את הצד "הטוב", "המתון", של הנאצים או הנאצים "במסכה" כדוגמת אבו מאזן המחבל וחבר מרעיו, אולי נוכל לפתור את הסכסוך בינינו

שקלים:  בכל פעם שמדינת ישראל הושיטה את ידה לצד השני כמחווה של פיוס, שלום או אפילו הקלות כלכליות כאלה ואחרות או כל מיני גזרים למיניהם, כמו שכינינו את זה – אנחנו רק קיבלנו טרור, דם ומלחמות

שקלים:      המסקנה היא: לא עוד

שקלים:  אנחנו צריכים לקחת את ביטחוננו בידינו

שקלים:  יש לנו את צבא ההגנה לישראל, שידע לשמור ולהגן על העם שלנו מכל נקודה בשטחה של המדינה

שקלים:  בעזרת השם, אחרי המלחמה גם נידרש לפתרון ביהודה ושומרון שיגדיר מחדש את יחסינו עם הרשות הפלסטינית

שקלים:      נכון לעכשיו, אנו נלחמים ברצועת עזה מול הנאצים מהחמאס

שקלים:  להם אני אומר מכאן - -     

אורית פרקש הכהן: תודה רבה

שקלים: - - גם אם אנחנו בהפוגה, חיילי צבא ההגנה לישראל יגיעו אליכם, ובקרוב תשתו את הביוב של עזה

שקלים:  הגיע הזמן שתשתו את הביוב של עזה

שקלים:  כמי שעבד במכון השפד"ן כמה שנים, תאמינו לי שאני מבין קצת בביוב

שקלים:      מכאן אני שולח ברכה לאחינו ואחיותינו החטופים - -         

אורית פרקש הכהן: תודה, תודה רבה

שקלים: - - ונושא תפילה להשבת כולם במהרה, לרבות הדר גולדין, אורון שאול, אברה מנגיסטו והישאם אסייד

אורית פרקש הכהן: תודה

אורית פרקש הכהן:  חבר הכנסת יבגני סובה – אינו נוכח; חברת הכנסת מירב בן ארי, בבקשה

מירב בן ארי: תודה רבה, גברתי היושבת בראש

מירב בן ארי:  אדוני השר, כנסת נכבדה, השבוע ציינו בוועדה לקידום מעמד האישה את יום המאבק באלימות נגד נשים – הוא מצוין בכל העולם

מירב בן ארי:  אני חייבת להגיד משהו על מה שקורה בעולם מבחינת ארגוני הנשים, כי זה פשוט מרתיח לי את הדם, כי על האלימות הקשה שביצעו המחבלים ב-7 באוקטובר לא מדברים בכלל בשפה שהיא לא עברית – רק באנגלית

מירב בן ארי:  לא מדברים לא באנגלית ולא בשפות אחרות, וזה מדהים, כי ככל שהעדויות לפשעים האלה הולכות ומתרבות, באותה המידה השתיקה היא הרבה יותר רועמת

מירב בן ארי:  רבים מארגוני הנשים בעולם, כולל של האו"ם – פשוט אי-אפשר לתאר את זה, אם זו רשעות או התעלמות ממעשי האונס והאלימות המינית שאירעו ב-7 באוקטובר – ככל שמתרבות אזהרות הטריגר על לצפות, השתיקה הרבה יותר רועמת

מירב בן ארי:       ימים אחדים אחרי המתקפה ארגון הנשים פרסם את ההצהרה הבאמת-הזויה הזאת, שבה – ארגון הנשים של האו"ם, כן? שבה הוא מגנה את ההתקפות האזרחיות של ישראל בשטחים הכבושים באופן שעיוות את המציאות

מירב בן ארי:      זאת אומרת, הייתה איזושהי הצדקה במרומז על הפשעים שחמאס ביצע נגד נשים, נגד ילדים ונגד תינוקות

מירב בן ארי:  בהסבר של האו"ם נאמר: המצב ההומניטרי בעזה היה חמור עוד לפני פעולות האיבה האלה, וכעת הוא אף החמיר וגובה מחיר בלתי מוצדק, ובאופן ספציפי מנשים ומנערות

מירב בן ארי:  סוג של סימטריה בין הפשעים שנעשו נגד נשים במהלך ההתקפה של 7 באוקטובר, אל מול מה שקורה עם נשים פלסטיניות – שאין שום קשר

מירב בן ארי:  ובהמשך הם עוד פרסמו כל מיני מאמרים שדנו במצב של הנשים בעזה

מירב בן ארי:  אבל מה עם הנשים שנרצחו, נאנסו ונטבחו? עליהן אין להם מה להגיד? אין להם מה לומר? השתיקה הרועמת הזאת היא פסיכית בעיניי

מירב בן ארי:      בתחילת השבוע ארגון הנשים של האו"ם פרסם עוד הודעה

מירב בן ארי:  חשבתי, אולי – אבל הוא עוד פעם מתפתל

מירב בן ארי:  ומה הם מפרסמים? דאגה בנוגע לדיווחים על אלימות מינית שייתכן כי התרחשה כנגד ישראלים ופלסטינים באותו היום

מירב בן ארי:  מה זה הדבר המטורף הזה? איך אתם שמים את הפלסטינים ואת הנשים באותו – את העזתים והנשים היהודיות באותו יום? את הילדים ואת התינוקות שלנו?     ככל שהעדויות של הפשעים של חמאס הולכים ומצטברים – ראינו בתוך הוועדה עדויות של נציג של זק"א – שנייה, אדוני, אני חייבת לומר

משה רוט: כן, כן, משפט אחרון

מירב בן ארי: שבה הוא תיאר בפנינו – אני לא יכולה לתאר – איזה דברים הוא מצא כשהוא נכנס לבתים וראה את הנשים היהודיות נשחטות בבתים שלהן ונאנסות לפני כן

מירב בן ארי:  היית צריך לשמוע את העדות שלו

מירב בן ארי:  אגב, כל העולם צריך לשמוע את העדות שלו

מירב בן ארי:  וזה מדהים אותי שאף ארגון נשים בין-לאומי אחד לא בא וגינה את מעשי הרצח של הנשים שנרצחו בבתים שלהן, נאנסו במסיבה

מירב בן ארי:  אף אחד לא בא ואמר

מירב בן ארי:      אני רוצה להגיד לך עוד משהו אחרון

מירב בן ארי:  כל הזמן קוראים לנו לבוא לכנסים – World parliament leaders – על נשים, כנסים של נשים

מירב בן ארי:  אף אחד מהארגונים האלה, בטח ארגון הנשים של האו"ם, עד היום לא גינה בצורה מפורשת את הטבח שנעשה בנשים רק בגלל שהן יהודיות

מירב בן ארי:  תודה

משה רוט: תודה רבה

משה רוט:  חבר הכנסת אבי מעוז – איננו? איננו; חבר הכנסת אריאל קלנר – איננו; חבר הכנסת נאור שירי – אינו נוכח; חברת הכנסת גלית דיסטל – איננה; חבר הכנסת גלעד קריב – איננו

משה רוט:  חבר הכנסת עודד פורר, בבקשה

משה רוט:  שלוש דקות לרשותך, אדוני

עודד פורר: אדוני היושב-ראש, חברי הכנסת, אדוני השר, אנחנו שומעים הרבה את המילה הזאת "קונספציה" בשבועות האחרונים, לצערי, מאז 7 באוקטובר

עודד פורר:  ואני רוצה להסביר לכם רגע מה זאת קונספציה

עודד פורר:  אז הבנו כבר שקונספציה זה כשראש הממשלה מעביר מיליוני דולרים במזומן לארגון חמאס, וטוען שהוא עשה את זה כביכול כדי למנוע איזשהו משבר הומניטרי

עודד פורר:  חשב שהוא קונה את השקט לטווח הקצר, ואת המחיר שילמנו בטווח הארוך, שלצערי הגיע ב-7 באוקטובר

עודד פורר:      קונספציה זה שכשיורים עלינו רקטות ואנחנו אומרים: טפטופים, קוראים להם טפטופי רקטות

עודד פורר:  אתם מכירים בוודאי את הכינוי הזה

עודד פורר:  קונספציה זה כשישנן 378 אזעקות בצפון מאז 7 באוקטובר; שיורים עלינו פעם אחר פעם, אחר פעם, על אוכלוסייה אזרחית, ועל בסיסים ועל מוצבים

עודד פורר:  ומספרים לנו בממשלה שחיזבאללה מורתע, הוא מורתע

עודד פורר:  ואומרים עכשיו לתושבים: בואו נראה איך אתם חוזרים

עודד פורר:  חוזרים לאן? הם רואים את חיזבאללה מעבר לגדר, הם רואים את חיזבאללה מעבר לגדר

עודד פורר:  על מה אתם מדברים? באיזה קונספציה אתם עוד נמצאים שם?      קונספציה זה כשנורים על מדינת ישראל 34 טילים וכלי טיס בלתי מאוישים מכיוון תימן, ואנחנו שותקים, כאילו מותר לירות על מדינת ישראל, דמנו מותר

עודד פורר:  קונספציה זה כשאתה מחליט בתגובה שלך לפי התוצאה, לא לפי המעשה

עודד פורר:  הרי אנחנו יודעים טוב מאוד – אדוני היושב בראש, חברי הכנסת – חס וחלילה, אם אחד מהטילים האלה היה פוגע בבית מלון באילת? הרי ברור לחלוטין שמדינת ישראל הייתה מגיבה ונכנסת לאיזשהו מהלך צבאי

עודד פורר:  אז למה מחכים? שיפספסו? מחכים לטיל הזה שיפגע, או שהם מגיבים בדיוק כפי שצריך להגיב כדי שכל אחד בשכונה הזאת ידע שאסור להתעסק עם מדינת ישראל?     אז מספרים לנו שהם מורתעים, אבל בינתיים נתיבי השיט של כלי השיט הישראליים – משנים את הנתיבים שלהם כדי שלא יצטרכו לעבור שם, בבאב אל-מנדב

עודד פורר:  למצב הזה הבאתם אותנו בממשלה עם ההתנהלות הרופסת הזאת? ועם ההכלה וההבלגה, וכל מיני מילים מאוד מאוד יפות שממציאים כדי להסביר מדיניות קלוקלת

עודד פורר:  אז אם מישהו חושב שב-7 באוקטובר נעלמה הקונספציה, הוא טועה

עודד פורר:  לצערי, אדוני השר, הממשלה הזאת עדיין שבויה בקונספציה

משה רוט: תודה רבה

משה רוט:  אחרון הדוברים, חבר הכנסת עמית הלוי, בבקשה

משה רוט:  שלוש דקות לרשותך, בבקשה

עמית הלוי: אדוני היושב בראש, חברי לממשלה השר וסרלאוף, חבריי לכנסת, חברותיי לכנסת, אזרחי ישראל

עמית הלוי:  גירסא דינקותא – היא יכולה להיות דבר מצוין כשהתוכן הוא בעל ערך חיובי, והיא יכולה להפוך לדבר רע במיוחד כשהתוכן משובש

עמית הלוי:  שבשתא, קוראים לזה במקורותינו: כיוון דעל – על

עמית הלוי:  בוודאי כשהתוכן מייצג רוע מוסרי – לכן, דברים רעים אנחנו צריכים לחתוך כשהם מתחילים, אחרת הם גדלים לפעמים באופן לינארי, לפעמים באופן אקספוננציאלי, ומגיעים לממדים מפלצתיים

עמית הלוי:      אני מתכוון לאיזה גירסא דינקותא בשיח האזורי שהתחילה, ואנחנו עוד רחוקים מסיום המלחמה

עמית הלוי:  ויש פה איזו שיחה, אדוני היושב בראש, כאילו בתום המלחמה את רצועת עזה תקבל – כן, על מגש של כסף – הרשות הפלסטינית

עמית הלוי:  הגדיל לעשות יו"ר האופוזיציה, לצערי, גם לבושתי, שבפומבי אמר למעשה לחיילי צה"ל: אתם מגש הכסף של הרשות הפלסטינית

עמית הלוי:  אתם מוסרים את הנפש בסמטאות ג'באליה וזייתון, כדי שמי שמכחיש השואה, מכחיש הטבח עצמו, זה שטען בשבוע שעבר שישראל בעצם הפציצה את המשתתפים במסיבה ברעים – אבו מאזן, כן, הדוקטורט שלו במוסקבה בשלטון הסובייטי, כן, היה הכחשת השואה

עמית הלוי:  דברים שהוא חזר עליהם לא מזמן, דברים אנטישמיים כאלו

עמית הלוי:      אז מי זאת הרשות הפלסטינית הזאת, שכולם פה באזור משחרים לפתחה? מי זה אבו מאזן? זה שמממן טרור, שיזם חוק כזה ברש"פ ב-2004 למימון רצח יהודים, מעודד בזה רצח יהודים

עמית הלוי:  זה שמחנך לטרור, שבספרי החינוך שלו מחשבים בחשבון, כן, כמה זה להרוג יהודים; מהללים את דלאל מוגרבי

עמית הלוי:  זה שיוזם בכל פורום בין-לאומי, ICC, ICJ, קריאה לחרם על ישראל, לתביעה של חיילי צה"ל בכל בתי הדין הללו; זה שמשרד הדת שלו – חשוב לי שתשמעו – דורש בכל יום שישי מאז המלחמה, מוציא בקשה לאימאמים שידרשו בדרשה שלהם במסגדים, יתחילו מהחדית' הזה של צחיח מוסלם - -      

משה רוט: יסיתו

עמית הלוי: - - הוי אבן, היהודי מתחבא באחוריי, בוא תרצח אותי, והינה הוא כאן

עמית הלוי:  בוא תרצח אותו, סליחה

עמית הלוי:  כל ראשי הסניפים של הפת"ח – לא מצאתי כמעט עיר אחת – היללו את הטבח, תמכו בטבח, תמכו באונס, תמכו ברצח, כן

עמית הלוי:  כל מרכזי הערים – ראינו את התהלוכות, ראינו את התמיכה

עמית הלוי:  לכן אני רוצה כאן לחזק את ראש הממשלה, שהוסיף, בצדק, למטרות המלחמה את היעד הזה, שברצועת עזה לא תהיה לעולם הרשות הפלסטינית

עמית הלוי:  אני מזכיר לך ולנו את הדרישה שהוצאנו פה 20 חברי כנסת ביום השני למלחמה – בסוף המלחמה צריכה להיות שליטה ישראלית מלאה ברצועה

עמית הלוי: זאת הציפייה שלנו, אדוני היושב בראש, זאת הציפייה של אזרחי ישראל – אגב, יהודים, נוצרים ומוסלמים שחוו - -      

משה רוט: משפט אחרון

עמית הלוי: - - את מוראות האסלאם הזה, הרדיקלי, הפלסטיני, יודעים בדיוק לאן זה מוביל, מחאג' אמין אל-חוסייני וערפאת עד אבו מאזן

עמית הלוי:  ולכן, למסור את הרצועה – או להקים מדינה – לאותם מפיצי הטרור, מייצרי הטרור העולמי, לא יקרה ואסור לנו לתת לזה לקרות

עמית הלוי:  תודה

משה רוט: תודה רבה

משה רוט:  השר רוצה לענות?     

קריאה: - - -     

משה רוט: מוותר

משה רוט:  אם כן, חברי הכנסת, נעבור להצבעה על הצעת חוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד–2023, בקריאה ראשונה

משה רוט:  הצבעה

משה רוט: בעד ההצעה להעביר את הצעת החוק לוועדה – 6 

משה רוט: נמנעים – אין 

משה רוט: שישה בעד, אין מתנגדים, אין נמנעים

משה רוט:  אני קובע כי הצעת חוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד–2023, אושרה בקריאה הראשונה, ותעבור לדיון בוועדת החוקה, חוק ומשפט להכנתה לקריאה השנייה והשלישית

משה רוט: [מס' מ/1681; דברי הכנסת, חוב' ו', ישיבה 117; נספחות

משה רוט: ] 

משה רוט: חברי הכנסת, הנושא הבא על סדר-היום: הצעת חוק התכנון והבנייה (תיקון מס' 149 והוראת שעה), התשפ"ד–2023, בקריאה השנייה והשלישית

משה רוט:  אני מזמין את יושב-ראש ועדת הפנים והגנת הסביבה, חבר הכנסת יעקב אשר, להציג את הצעת החוק

משה רוט:  בבקשה, אדוני

והגנת הסביבה): אדוני היושב-ראש, חבריי חברי הכנסת, אני מתכבד להביא בפני הכנסת לקריאה השנייה ולקריאה השלישית את הצעת חוק התכנון והבנייה (תיקון מס' 149 והוראת שעה), התשפ"ד–2023

והגנת הסביבה):      הצעה זו היא חלק מהצעת חוק ממשלתית שפוצלה

והגנת הסביבה):  החלק שמובא היום בפניכם עוסק בכמה נושאים, ובעיקר בהסרת חסמים להקמת מרחבים מוגנים – הדרושים לנו כל כך – והיא נדבך נוסף לחיזוק יכולת ההתגוננות של העורף

והגנת הסביבה):      כחלק מההצעה, הייתה הצעה להסמיך יושב-ראש מוסד תכנון להורות על דרכי פרסום נוספות בדבר הפקדת תוכנית, במצבים שבהם הפרסום המחויב כיום, נעשה בעיקר על גבי שלט באתר התוכנית

והגנת הסביבה):  אנחנו יודעים שיש כיום מקומות שגם אם נשים ארבעה שלטים, אין אנשים שנמצאים שם – במיוחד לא באזורים שאנחנו רוצים לשקם או לבנות, ולכן העניין הזה הוא לא אפקטיבי בשל פינוי מרבית האוכלוסייה באזור ממנו, או שהיא לא נמצאת

והגנת הסביבה):  לכן, הוועדה הרחיבה את הסמכויות האלה לא רק למקרים שבהם הוכרז מצב מיוחד בעורף, אלא גם למקרים שבהם מוכרז מצב חירום אזרחי

והגנת הסביבה):       אדוני היושב-ראש, הנושא המרכזי, שבו עוסקת ההצעה שבפניכם – והאמת היא שאני חושב שהייתי קורא לזה לא הצעת חוק אלא הצעת חוק מהפכנית – הוא התחלה של מהפכה

והגנת הסביבה):  היום אנחנו עושים אותה במסגרת מצב החירום, כדי לתת אפשרויות לאנשים לבנות ממ"דים בהליך מהיר

והגנת הסביבה):  זו תחילתה של מהפכה בכל הרגולציה ובכל הבירוקרטיה, שנמצאת הרבה מאוד – לצערי הרב יותר מדי – בכל נושא של תכנון ובנייה; כמובן בצורה אחראית, בצורה נכונה אבל באמת לפתוח ולעשות מהפכה

והגנת הסביבה):  היום אנחנו מתחילים אותה בנושא המרחבים המוגנים, אבל אני אומר לך אדוני היושב-ראש, שאנחנו נמשיך אותה הלאה, גם בדברים אחרים, כדי שהבנייה במדינת ישראל – לפחות בחלק של התכנון – תהיה אטרקטיבית יותר, מהירה יותר וללא סרבולים מיותרים

משה רוט: אדוני מכיר את זה משני צדי המתרס

והגנת הסביבה): כן, אני מכיר את זה משני צדי המתרס, גם מכאן וגם כראש עירייה לשעבר

והגנת הסביבה):      הוועדה בראשותי עשתה חריש עמוק וכללה מספר רב של תיקוני חקיקה בחוק שהוגש לנו על ידי הממשלה, שנועדו לאפשר הקמת מרחבים מוגנים גם בבתי מגורים

והגנת הסביבה):  הוספנו בוועדה גם מוסדות ציבור בהליכים פשוטים, מהירים, ותוך הסרת חסמים מרבית

והגנת הסביבה):      במקביל לקידום החקיקה נעשו צעדים נוספים, משלימים, להסדר זה; הם נעשו וייעשו על ידי שר הפנים, פיקוד העורף ומוסדות התכנון, כך שבסיום כלל התהליכים אזרחי מדינת ישראל יוכלו לקדם הקמת מרחבים מוגנים בבתיהם בהליך מהיר

והגנת הסביבה):      כמו כן, תמ"א – תוכנית שעניינה מיגון – המקודמת בימים אלה במועצה הארצית, מקלה בהיבטים רבים על הקמת מרחב מוגן

והגנת הסביבה):  היא מעניקה זכות מוקנית להקמת מרחב מוגן ללא צורך בבקשת הקלה מהוועדה המקומית, אף אם הבנייה חורגת מקווי הבניין והתכסית המרבית, שנקבעו בתוכניות המקומיות, בגבולות שנקבעו בה

והגנת הסביבה):  התוכנית הזאת, התמ"א הזאת, מקודמת על ידי מטה התכנון במועצה הארצית ובמינהל התכנון

והגנת הסביבה):  נמצא כאן איתנו יושב-ראש מטה התכנון, מר נתן אלנתן, הרב נתן אלנתן, שהוא באמת שותף מצוין מטעם הממשלה לכל ההליכים הללו

והגנת הסביבה):       כמו שאמרתי, יש כמה דברים שקורים ביחד: התמ"א שהם מקדמים, תקנות שהם יקדמו ותיקוני החקיקה שאנחנו עשינו

והגנת הסביבה):  כשהכול יתחבר ביחד תהיה פה בשורה למדינת ישראל בכל נושא תכנון והבנייה – כרגע בנושא הממ"דים, חדרי מיגון, שיפורי מיגון וכו'

והגנת הסביבה):      עלה בוועדה שאפשרות זו עלולה לגרום לחבות בפיצויים של הוועדה המקומית כלפי פגיעה עקיפה שנגרמת כתוצאה מהתוכנית

והגנת הסביבה):  בהצעת החוק נקבע כי פגיעה זו לא תחייב בפיצויים של 197

והגנת הסביבה):  במסגרת הדיונים בהצעת החוק ביקשה הוועדה להעביר בחוק כי לעניין פגיעה ישירה שנגרמת מאישור תוכניות מיגון, לא יינתן פטור מפיצויים, אלא אם מדובר בתוכנית שקודמה בסמוך לאחר אישור התמ"א, שעניינה מיגון, ואם התקבל אישור מתכנן מחוז

והגנת הסביבה):      בהקשר זה, חשוב להדגיש שחסימת האפשרות לתבוע פיצויים על יסוד העילה של פגיעה תכנונית – הרי אם אנחנו ניתן היום להקים ממ"ד, יבוא השכן, ויגיד: זה מסתיר לי את הנוף, זה מסתיר לי את האוויר, וכו'

והגנת הסביבה):  אנחנו יודעים שעם כל הכבוד לאיכות חיים שהיא חשובה, החיים כנראה חשובים קצת יותר, ואת זה צריך למנוע, ולכן לא רצינו שתהיה חסימה של האפשרות לתבוע תביעת נזיקין את מי שבונה מרחב מוגן, ועל ידי זה בעצם לסכל את האפשרות של בניית מרחבים מוגנים, על סמך יסוד העילות הרגילות של דיני הנזיקין

והגנת הסביבה):      נוסף על הפטור מחבות בפיצויים, נקבע פטור גם מהיטל השבחה לאותו מרחב מוגן במימוש בדרך של מכר, לא רק בזמן תוכנית, אלא גם במימוש בדרך של מכר, כל זאת כדי לעודד אנשים להיכנס לפרויקט של בניית ממ"דים

והגנת הסביבה):      כמו כן, הוועדה אימצה את הצעתו של חבר הכנסת ארז מלול, והחליטה כי ההקלות והפטורים שבחוק התכנון והבנייה יהיו גם על תוספת של שלושה מ"ר נוספים – שבעצם דה פקטו זה להגדיל את הממ"דים בשלושה מ"ר נוספים – ולהכליל בתוכם לצורך שירותים וחדר רחצה

והגנת הסביבה):  כרגע הפטורים הם באזורי עימות, כחלק ממה שכולנו נכחנו וראינו בזמן המלחמה, שהממ"ד הפך להיות לא משהו רגעי לטילים, אלא היו משפחות שהיו שם יממה שלמה בלי שירותים, ובלי מים

והגנת הסביבה):      לדעתנו, ההצעה הזאת של חבר הכנסת מלול, שאימצנו אותה בהתלהבות, צופה פני עתיד

והגנת הסביבה):  אני מקווה מאוד שלא, אבל אני חושב שיהיה נכון שממ"ד במדינת ישראל יהיה מקום שגם מגן לטילים וגם יכול לתת מחסה לתקופה מסוימת או לשעות רבות, אולי באזורי עימות ואולי גם באזורים אחרים

והגנת הסביבה):       ביקשנו להוסיף כי התמריצים שבחוק התכנון והבנייה, הכוללים הקלות שונות, יחולו גם על אותו שטח שהוספנו שנדרש לשירותים

והגנת הסביבה):  הוראה זו תחול באזורי עימות, הכוללים את היישובים בעוטף עזה ויישובים בגבול הצפון

והגנת הסביבה):  תושבי אותם יישובים יוכלו להקים מרחב מוגן הכולל שירותים וחדר רחצה וליהנות מההקלות הללו

והגנת הסביבה):  אני רוצה רק להדגיש שגם ניתנת האפשרות לעשות את זה גם באזורים אחרים, אבל כרגע בלי הפטורים של היטל השבחה והדברים הללו

והגנת הסביבה):  את זה נראה גם בהמשך הדרך

והגנת הסביבה):      חלק גדול מההוראות המוצעות כאן ואשר אותן יזמה הוועדה עוסק בזירוז תהליכים של הוצאת היתר למרחבים מוגנים

והגנת הסביבה):  הוצאת היתר הפכה להיות משימה קשה מאוד בהרבה מאוד רשויות; במהלך הדיונים התברר כי לעיתים מי שמבקש להקים מרחב מוגן נתקל במהלך הליך הרישוי המקוצר בדרישות לקבלת אישורים ומידע ולביצוע תיאום עם גורמים שונים

והגנת הסביבה):  המענה מאותם גורמים מתעכב, ההליך המקוצר הופך להיות ארוך, ומאריך את התהליך, שאמור להיות קצר ומהיר בגלל התכלית החשובה שעומדת בבסיס הקמת המרחב המוגן – כמו שאמרתי – הצלת חיי אדם

והגנת הסביבה):       על כן קבענו בחוק כי אותם גורמים מאשרים יידרשו להשיב לפנייה אליהם בנוגע להקמת מרחב מוגן בתוך 15 ימים

והגנת הסביבה):  וזה חידוש גדול: גורם שלא ישיב לפנייה – פנית לכיבוי אש, פנית לחברת חשמל, פנית לרשות כזאת או אחרת ולא הגיבו – אנחנו רואים את זה כהסכמה של אותו גורם

והגנת הסביבה):  כמו שאמרתי, זאת פריצת דרך ואפילו מהפכה בכל מה שקשור לעיכוב הליכי הרישוי, שהוא אחת המחלות הנפוצות במדינת ישראל

והגנת הסביבה):  לדעתי ולדעת הוועדה, רצוי לאמץ גם בהמשך הדרך הסדרים דומים לכלל הליכי הרישוי ולא רק לממ"דים, כיוון שאחד העיכובים המשמעותיים בתהליכים האלו הוא הצורך בהמתנה לאישורים מהרבה מאוד גורמים שבלעדיהם אי-אפשר להתקדם ברישוי

והגנת הסביבה):  לכן אני מקווה שההסדר שקבענו לגבי מרחבים מוגנים ישמש סנונית ראשונה לכל נושא הבנייה ויביא לקיצור ניכר בהליכי הבנייה בארץ

והגנת הסביבה):      בנוסף הורחבה סמכות שר הפנים כך שיוכל לקבוע בתקנות סוגי מבנים נוספים שניתן יהיה לבנות בהם מרחב מוגן בהליך של רישוי מקוצר או בפטור מרישוי

והגנת הסביבה):  סמכות זו תאפשר לכלול הרבה סוגי בניינים נוספים, כמו מבני ציבור, מוסדות חינוך, גני ילדים וכו', במסגרת הפטור, בחלק שיש פטור, או במסגרת הרישוי המקוצר

והגנת הסביבה):  אני רוצה לומר לך, אדוני היושב-ראש, שזה היה לאור פנייה של רשויות מקומיות, וברגע שהן הבינו שאנחנו מחוקקים את העניין הזה כבר יצאו כמה רשויות מקומיות עם החלטות תקציביות לבנות ממ"דים בגני ילדים

והגנת הסביבה):  העירייה הראשונה שקפצה למים היא עיריית תל אביב, יש להם הרבה מבנים ישנים, הם קפצו על העניין הזה, ואנחנו נקל עליהם את התהליך של פטור במבנים של שתי קומות והליך רישוי קצר ומקוצר במבנים מעל שתי קומות

משה רוט: הוועדה תמשיך לעקוב אחרי השימוש בזה?      

והגנת הסביבה): בוודאי

והגנת הסביבה):  אנחנו נעקוב אחרי השימוש בעניין הזה, אבל זה בא גם מבקשה של רשויות מקומיות

והגנת הסביבה):  זאת אומרת שיש קליינטים לעניין הזה

משה רוט: יש לעודד את זה

והגנת הסביבה): צריך לעודד את זה, כמובן

והגנת הסביבה):       עוד יהיה רשאי שר הפנים לקבוע בתקנות תנאים שמהנדס הוועדה או רשות הרישוי יוכלו לדרוש במסגרת הליך ההיתר להקמת מרחב מוגן, ותנאים שלא ניתן יהיה לדרוש אותם כחלק מהליך הוצאת ההיתר, כך שיובטח שמבקש ההיתר לא יעמוד מול שורה ארוכה של תנאים שיגרמו לכך שההליך שוב לא יהיה מקוצר וייערמו מכשולים מיותרים בדרכם של מי שרוצים להתמגן במרחבים מוגנים

והגנת הסביבה):       אני רוצה לומר לך, אדוני היושב-ראש, שאלתי בוועדה כמה עלה עכשיו פינוי של הרבה מאוד ערים – קח את אשקלון והרבה מאוד אנשים שפונו מערים אחרות בגלל שלא היו להם מרחבים מוגנים

והגנת הסביבה):  מאות מיליונים, אדוני השר, עלה הפינוי

והגנת הסביבה):  אם היו משקיעים את זה בעידוד האוכלוסייה להקים ממ"דים, בסבסוד – יש לי הצעת חוק שיוותרו על המע"מ של הבנייה של ממ"דים - - -     

משה רוט: היינו מרוויחים פעמיים: פעם את עצם הפינוי ופעם אחת את כל מה שנלווה לפינוי

והגנת הסביבה): ברור

והגנת הסביבה):  וכמה אנשים שנהרגו; וחינוך – שבתי ספר יוכלו לחזור ללמוד, שזה חלק משגרת החירום שלנו היום

והגנת הסביבה):  אבל אוקיי, זאת חוכמה שלאחר מעשה, לצערנו הרב

והגנת הסביבה):  ככה זה עובד אצלנו במדינה – עד היום, לפחות

והגנת הסביבה):       נקבע בהצעה במפורש שלצורך הקמת מרחבים מוגנים בבתי מגורים ובמוסדות ציבור לא תידרש הסכמת רשות מקרקעי ישראל ולא ייגבה על ידה כל תשלום בעניין זה – גם זה חסם שהורדנו

והגנת הסביבה):  אבל בכל אלה, אדוני היושב-ראש, לא תמה המלאכה

והגנת הסביבה):  נדרשת עבודה ענפה של חקיקת משנה, תקנות ושינויים בתוכנית המתאר הארצית, שיבטיחו שכל אותם עניינים שבהם טיפלנו בוועדה יצאו לפועל

והגנת הסביבה):  נציגי הממשלה, ובראשם מטה התכנון, התחייבו בוועדה לקדם את כל הדברים האלה בלוח זמנים צפוף, ואנחנו מתכוונים לעקוב ולוודא שאכן הדברים קורים במהירות הכי רבה שאפשר, וברגע שכל חקיקת המשנה הזאת תושלם אנחנו נהיה במקום אחר בכל הנוגע לתוכניות הללו

משה רוט: חשוב לדווח לכנסת על סיום העניין

והגנת הסביבה): יהיו לי כנראה עוד כמה חוקים עד אז, ואני אדווח גם על זה

והגנת הסביבה):       חברי הכנסת, מרחבים ממוגנים הם היום צורך חיוני ומציל חיים

והגנת הסביבה):  אישורה של הצעת החוק היום הוא בעל חשיבות לאומית ראשונה במעלה, שכן החוק החדש יבטיח קיצור משמעותי של הליכי הקמתם של מרחבים מוגנים תוך הסרת חסמים ועידוד האזרחים לבנות אותם

והגנת הסביבה):  אני פונה כאן לשר האוצר ולראש הממשלה: תבנו, תכינו תוכנית של סיוע כלכלי למשפחות שאינן יכולות להרשות לעצמן את התוספת הזאת

והגנת הסביבה):  ממ"ד עולה היום למעלה מ-150,000 שקל – זה הרבה מאוד כסף

והגנת הסביבה):  לדעתי, אפשר לעשות את זה דיפרנציאלי לפי הכנסות או לפי המצב הסוציו-אקונומי של המבקש

והגנת הסביבה):  אני פונה מכאן לשר האוצר ולראש הממשלה ליצור תוכנית כזאת של מענקים לצורך ממ"דים

והגנת הסביבה):  אני אומר לכם בתור אחד שלא למד ליבה: זה יחזיר את עצמו; העלות הכספית הזאת של המענקים תחזיר את עצמה, שלא יהיה צורך בפינויים, שלא יהיה צורך באנשים נפגעים – כל אדם שנפגע זה הרבה מאוד כסף, מעבר לפגיעה עצמה שהיא קריטית

והגנת הסביבה):  אני מקווה שבכך נתרום את תרומתנו הצנועה לפחות בהצעת החוק הזאת לקידום ההגנה על אזרחי מדינת ישראל והחזרת תחושת הביטחון לתושבים

והגנת הסביבה):        להצעת החוק לא הוגשו הסתייגויות, הוגשו בקשות רשות דיבור

והגנת הסביבה):  אני מבקש מהכנסת לאשר את הצעת החוק בקריאות השנייה והשלישית בנוסח שאישרה הוועדה

והגנת הסביבה):       לסיום אני רוצה להודות, אדוני היושב-ראש, ליושב-ראש מטה התכנון הרב נתן אלנתן, לסגנו מר ארביב ולכל הצוות הנפלא שמבלה אצלנו בוועדה יותר ממה שהוא נמצא במשרד שלו, ולאחרונה יותר מאשר בבית, זה בטוח

והגנת הסביבה):  אני רוצה להודות גם למינהל התכנון, למשרד המשפטים, למשרדי הממשלה השונים, לשלטון המקומי, שעם כל חילוקי הדעות בסוף הגענו, כמו שאני אוהב, להצעת חוק שמגיעה לא מבושלת ויוצאת מהוועדה מהוקצעת כדבעי

והגנת הסביבה):  וכמובן, את כל זה לא היינו יכולים לעשות בלי מנהלת הוועדה גב' לאה קריכלי וכל הצוות הנפלא שלנו, וכמובן הייעוץ המשפטי, בראשותו של עורך הדין תומר רוזנר, היועץ המשפטי של הוועדה, וכל הצוות

והגנת הסביבה):  צריך גם לציין את עו"ד רעות, שאת שם משפחתה שכחתי, שליוותה אותנו בין סידור בייביסיטר אחד לבייביסיטר אחר בשעות לא שעות, כולל טלפונים במוצאי שבת לתוך הלילה

והגנת הסביבה):  אבל אני חושב דבר אחד ואומר את זה לצוות המשפטי ולצוות הוועדה: הוצאנו דבר מתוקן תחת ידינו, הוצאנו דבר חשוב תחת ידינו

והגנת הסביבה):  אני גאה בעצמנו בעניין הזה, ואני חושב שהדבר הזה יתרום הרבה לביטחונם של תושבי מדינת ישראל

והגנת הסביבה):  תודה רבה

משה רוט: תודה רבה, חבר הכנסת יעקב אשר

משה רוט:  להצעת החוק לא הוגשו הסתייגויות, אך הוגשו בקשות רשות דיבור

משה רוט:  חבר הכנסת אביגדור ליברמן – איננו; חבר הכנסת עודד פורר – איננו; חבר הכנסת יבגני סובה – איננו; חברת הכנסת שרון ניר – איננה; חברת הכנסת יוליה מלינובסקי – איננה; חבר הכנסת חמד עמאר – איננו; חבר הכנסת איימן עודה – מוותר; חבר הכנסת אחמד טיבי – איננו; חברת הכנסת עאידה תומא סלימאן – איננה; חבר הכנסת עופר כסיף – איננו; חברת הכנסת יוסף עטאונה – מוותר

משה רוט:      חברי הכנסת, נעבור להצבעה בקריאה שנייה על הצעת חוק התכנון והבנייה (תיקון מס' 149 והוראת שעה), התשפ"ד–2023, כנוסח הוועדה

משה רוט:  אנא תפסו את מקומותיכם

משה רוט:  הצבעה

משה רוט: בעד סעיפים 1–12 – 4 

משה רוט: נמנעים – 2  

משה רוט: ארבעה בעד, שניים נמנעים, אין מתנגדים

משה רוט:  אני קובע כי הצעת החוק אושרה בקריאה שנייה

משה רוט:      חברי הכנסת, נעבור להצבעה בקריאה שלישית על הצעת חוק התכנון והבנייה (תיקון מס' 149 והוראת שעה), התשפ"ד–2023

משה רוט:  הצבעה

משה רוט: בעד החוק – 4 

משה רוט: נמנעים – 1 

משה רוט: ארבעה בעד, אין מתנגדים, אחד נמנע

משה רוט:  אני קובע כי הצעת חוק התכנון והבנייה (תיקון מס' 149 והוראת שעה), התשפ"ד–2023, התקבלה בקריאה השנייה והשלישית, ותיכנס לספר החוקים

משה רוט:      חברי הכנסת, תם סדר-היום

משה רוט:  הישיבה הבאה תתקיים, בעזרת השם, ביום שני, כ"א בכסלו התשפ"ד, 4 בדצמבר 2023, בשעה 16:00 אחר הצוהריים

משה רוט:  ישיבה זו נעולה